
Partea întii 


Frumuseţea 


Frumuseţea 
în viziunea biblică 


"Frumosul este măreţia adevărului", spunea Platon; ge- 
niul limbii greceşti a împlinit această afirmaţie născocind 
un termen unic, kalokagathia, care face din bine şi frumos 
versanţii aceleiaşi culmi. Pe ultima treaptă a sintezei, cea 
oferită de Biblie, adevărul şi binele se oferă contemplaţiei, 
via lor simbioză marcînd integritatea fiinţei şi făcind să 
țişnească frumuseţea. 

"Pasărea pe ram, crinul în cimpie, cerbul în pădure, 
peştele în mare, nenumărați oameni voioşi strigă cu 
bucurie: Dumnezeu este dragoste! În străfunduri însă, 
purtînd parcă toate aceste voci ca basul limpedele sopran, 
se aude, de profundis, glasul celor sacrificați: Dumnezeu 
este Dragoste!"! 

Cei jertfiți, martirii, aceşti "prieteni răniţi ai Mirelui" 
care "se fac privelişte îngerilor şi oamenilor”, reprezintă 
acordurile fundamentale. ale nemărginitului cintec al 
miîntuirii. Domnul pune spicele secerate în grinarul impă- 
răţiei Sale. Tradiţia vede în acest lucru apropierea de 
Hristos în Frumuseţe; Nicolae Cabasilas, marele liturghist 
al veacului al XIV-lea, o spune, vorbind despre "cei care au 
ştiut să iubească mai presus de orice suprema frumuse- 
ţe"2, săminţa dumnezeirii, "agape înrădăcinată în suflet'*. 


1 KIERKEGAARD, La note de 1852, Bohlin, 1941, p. 251. 
2 M. LOT BORODIN, N. Cabasilas, 1958, p. 156. 
3 SFINTUL IOAN HRISOSTOMUL, Ibid.. p. 155. 

Scoţind lumea din netocmire, Creatorul, ca dumneze- 
iesc poet, a compus "Simfonia sa în şase zile", Hexameronul 
şi, cu fiecare din actele sale, el a văzut că “era frumos". 
Textul grecesc al istoriei biblice spune: kalon - frumos şi nu 
agathon - bun. Cuvintul evreiesc înseamnă şi bine şi 
frumos. Pe de:altă parte, verbul a crea este conjugat în 
ebraică la modul perfect: lumea a fost, este şi va fi creată 
pînă la desăvirşirea sa. leşind din miinile lui Dumnezeu, 
germenele este deja frumos, dar îşi cere împlinirea, Istoria 
atit de zbuciumată şi de tragică a acţiunii simultane a 
divinului şi umanului. După Sfintul Maxim Mărturisitorul, 
împlinirea frumuseţii celei dintii întru Frumuseţea desăvir- 
şită are loc în Împărăţie, al cărei nume îl şi primeştef. 

Tradiţia face aici o precizare importantă. Un mare 
înduhovnicit al veacului al IV-lea, Evagrie Ponticul, comen- 
tind varianta la Tatăl nostru din Evanghelia după Luca, în 
care, în loc de "impărăţie” se citeşte "să vină Duhul Tău 
cel Sfint", spune: "impărăţia lui Dumnezeu este Duhul 
Sfint; ne rugăm Tatălui să-l facă să pogoare asupra 
noastră'5. În conformitate cu Tradiţia, Evagrie consideră 
astfel Împărăţia şi Duhul Sfint ca fiind identice. 

Deci, dacă Împărăţia contemplată este Frumuseţea, a 
Treia Persoană a Treimii se arată a fi Duhul Frumuseţii. 
Dostoievski a înţeles foarte bine acest lucru: "Duhul Sfint, 
spune el, este cuprinderea nemijlocită a Frumuseţii”, 
comunică măreţia Sfinţeniei. De aceea, după Sfintul 
Grigore Palamas, în sinul Treimii, Duhul este "veşnica 
bucurie...în care cei trei binevoiesc împreună'S. Binecunos- 
cuta Troiță a lui Rubliov ne oferă viziunea pătrunzătoare 
a acestei dumnezeieşti Frumuseţi. 

Dogma trinitară arată că: dacă Fiul este Cuvintul pe 
care Tatăl îl rosteşte şi care se întrupează, Duhul este cel 
prin care se manifestă, cel datorită căruia poate fi auzit şi 
care ne dă posibilitatea să-L aflăm în Evanghelie; el însuşi 
1 Must. 23; P.G. 91, 701 C. 

5 Letraite de L'Oraison, 1. Hausherr, Paris, 1960, p. 83. 
. Cap. phys., 37. 


10 


rămîne însă ascuns, tainic, tăcut, el "nu va vorbi dela 
sine" (loan XVI, 13). Persoana lui se ascunde în însăşi 
epifania sa: "Nimeni n-ar putea spune ce este Numele Tău, 
atit de rivnit şi de-a pururi rostit”?, 

Lucrarea sa, ca duh al Frumuseţii, este o "poezie fără 
cuvinte”. Spre deosebire de Cuvint, Evanghelia Duhului 
Sfint este vizuală, contemplativă. Cind se descoperă, este 
"degetul lui Dumnezeu", care zugrăveşte icoana Fiinţei cu 
Lumina necreată. În pragul Înţelepciunii neasemuite a lui 
Dumnezeu, datorită Lui poate fi contemplată Frumuseţea 
sofianică a Sensului pe care-l zideşte ca Templu cosmic al 
Slavei. pi 

"Ceea ce cuvintul spune, imaginea ne arată în tăcere", 
"ceea ce am auzit spunîndu-se, am văzut”, arată Părinţii 
celui de-al şaptelea Sinod despre icoane. Or, dacă "nimeni 
nu poate spune: lisus este Domnul, dacă nu o face stăpinit 
fiind de Duhul Sfint'$, nimeni nu-şi poate reprezenta chipul 
Domnului decit răpit fiind în Duhul Sfint. El este Iconogra- 
ful dumnezeiesc. Ritualul timosirii Bisericii subliniază 
acest atribut al Duhului. Troparul glasului patru cîntă 
desăvirşirea formei potrivite venirii Frumosului: "Precum în 
înalturi ai întins măreţia cerului, aşa şi aici pe pămint ai 
dezvăluit frumuseţea sfintului lăcaş al slavei tale". Urmea- 
ză apoi epicleza: "... prin negrăita Ta dragoste de oameni 
[...] făptura a primit ca chip al noii legături descoperirea 
întru lumină a lui Dumnezeu (theophania) de la muntele 
Sinai, minunea rugului şi templului marelui Solomon; Te 
rugăm fierbinte, trimite asupra noastră şi asupra moşte- 
nirii Tale Duhul Tău cel Sfint" - “iubit-am, Doamne, frumu- 
seţea casei Tale" (Ps. XXV). 

Atributele binecunoscute ale Duhului sint Viaţa şi 
Lumina. Aceasta din urmă înainte de orice este putere de 
descoperire şi de aceea Deus revelatus se numeşte Dumne- 
zeu Lumină. Puterea sa “luminează pe tot omul venind în 


7 SFINTUL SIMEON NOUL TEOLOG, Hymne ă Lamour divin, în "la 
vie spirituelle”, 27, 1931, p. 201. 
5 1Cor., XII, 3. 

lume": (loan 1, 9) şi, după Sfintul Simeon, “ii transformă în 
lumină pe cei pe care-i luminează". Mai mult, este izvorul 
oricărei cunoaşteri: “intru Lumina Ta vom vedea Lumină"? 
(Ps. XXXVI, 10). 

Sint "puncte de vedere" intotdeauna parţiale, deci defor- 
matoare, alături de imaginea integrală care face din om, 
după expresia Sfintului Macarie!", un "ochi unic” şi imens, 
pătruns de lumina dumnezeiască. Sfintul Grigore al Nysei 
ne îndeamnă "să privim cu ochiul porumbiţei", iar Sfintul 
Maxim Mărturisitorul "cu ochiul lui Dumnezeu" : "Aşa cum 
în centrul cercului se află acel punct unic în care sint încă 
nedespărţite toate dreptele care pornesc din el, la fel şi cel 
care a fost socotit vrednic de a ajunge la Dumnezeu 
cunoaşte în EI, printr-o ştiinţă simplă şi fără concepte, 
toate ideile lucrurilor create"!!. Fără concepte "inseamnă 
cuprinderea intuitivă şi contemplativă, de aceea iconografii 
predică "postirea ochilor“!?, care te învaţă din nou contem- 
plarea. 

Pe plan optic deja, ochiul nu mai percepe obiectele, ci 
lumina reflectată de acestea. Obiectul nu este vizibil decît 
pentru că lumina îl face strălucitor. Ceea ce se vede este 
lumina care se uneşte cu el, nunteşte, ca să spunem aşa, 
şi îi ia forma; îl înfăţişează şi îl descoperă. Interacțiunea 
tainică dintre cărbune şi lumină produce diamantul, fru- 
museţea. După o veche credinţă populară, raza care 
străpunge noaptea unei scoici dă naştere perlei!*. Spaţiul 
nu există decit prin lumina care face din el matricea ori- 


9 Redactarea evangheliilor şi icoana sînt plasate după Iluminarea de 
la Rusalii. 
19 Cm, 1,2. 
LI 
JEAN HANI, La symbolisme du Temple chretien, Paris, 1962, 
p. 126. 


12 SFINTUL DOROTHEI, Învăţături folositoare pentru suflet. 


Pentru Sfintul Efrem Sirul, perla evocă botezul cu apă şi cu focul, 
deoarece este rodul unirii apei cu focul-lumină. Sfintul Macarie vorbeşte 
despre "Perla cerească”, imaginea Luminii divine; În parabola evanghelică 
ea reprezintă Împărăţia. 

cărei vieţi. În acest sens, viaţa şi lumina se identifică. 
Lumina dă viaţă oricărei fiinţe, făcînd din ea pe cel care 
este prezent, pe cel ce îl vede pe celălalt şi este văzut de 
acesta, cel care trăieşte cu şi “pentru celălalt", existind 
unul în celălalt. Dimpotrivă, ladul, Hadesul grecesc sau 
Sheolul evreiesc semnifică acel loc întunecat unde singură- 
latea reduce. fiinţa la extrema sărăcie a solipsismului 
diavolesc în care nici o privire nu se încrucişează cu alta. 
Apoftegmele copte ale.lui Macarie cel Bătrin oferă o 
pătrunzătoare descriere a acestei singurătăţi. Captivii sint 
legaţi spate în spate şi doar o imensă milă a celor vii le 
aduce un moment de odihnă: "Doar cît ai clipi din ochi ne 
vedem feţele...". 

După Istoria biblică a creaţiei lumii, la început "a fost 
o seară şi a fost o dimineaţă; aceasta a fost ziua". Hexame- 
ronul nu cunoaşte noaptea. Întunericul şi noaptea nu sint 
făcute de Dumnezeu; pentru moment, noaptea nu este 
decit un semn al nefiinţei, neantul abstract "despărţit" de 
fiinţă prin natura sa. Dimineaţa şi seara marchează 
succesiunea evenimentelor, desemnează progresia creatoa- 
re şi nu formează decit ziua, dimensiune a luminii pure. 
Contrariul său, noaptea, nu este încă puterea adevărată 
a tenebrelor; noaptea, în sensul ioanic, nu apare decit în 
cădere. 

Ea nu este o simplă şi pasivă absenţă a luminii. 
Psihiatrii ştiu că orice “pasivitate” aparentă ascunde o 
surdă şi activă rezistenţă. Întunericul. de care e vorba este 
o fugă deznădăjduită în sine, căci, neputincios să se 
sustragă Luminii, pentru a se ascunde se acoperă de o 
vinovată obscuritate, manifestă o atitudine demoniacă şi 
conştientă de negare şi refuz. 

În timpul Cinei de Taină, camera înaltă este inundată 
de lumină deoarece Hristos se află în mijlocul apostolilor. - 
În acest moment, Satana întră în luda. Şi de atunci acesta 
nu mai poate rămîne în cercul de lumină: el iese grabnic 
şi Ioan, atit de sobru cînd e vorba de detalii remarcă: şi era 
noapte. Vălurile nopţii îl cuprind pe luda şi ascund înfrico- 
şătoarea taină a comuniunii sale cu Satana. 

Prima zi a creaţiei, spun Sfinţii Părinţi, nu este prâti, ci. 


mia, nu este prima, ci una, unica, nerepetabilă. Este alfa 
care poartă deja în- sine şi-l cheamă pe al său omega, a 
opta zi a acordului final - Pleromul. 

Această primă zi .este răsunetul voios al Cintării 


Cintărilor a Domnului însuşi; ţişnirea fulgerătoare a lui . 


"Să fie lumină!" Această lumină nu este un fenomen optic. 
Aceasta va apărea abia în a patra zi, o dată cu soarele 
astronomic. Lumina dintii, "de la început" în sens absolut, 


in principio este revelaţia cea mai tulburătoare a Feţei lui . 


Dumnezeu. "Să fie Lumină!" înseamnă pentru lumea în 
germene: să fie Revelaţie şi deci ca Revelatorul, Duhul Sfint, 
să vină! Tatăl îşi rosteşte cuvintul şi Duhul Sfint îl mani- 
festă. El este Lumina Cuvintului. Ea-l revelează pe Dumne- 
zeu ca Tu absolut şi dă naştere celui care-l ascultă şi Îl 
contemplă, a doua lumină ţişnită din Lumină şi pusă ca 
un alt eu al său şi ca oglindă în lumina - revelaţie. - 
comuniune. 

Chiar şi după cădere, "lumina străluceşte în întuneric”. 
Ea nu străluceşte doar pentru a străluci, ci metamorfozea- 


ză noaptea în neinserată zi. "Lumina Ta va răsări în . 


noapte şi Întunericul Tău fi-va ca miezul zilei” (Isaia 
LVIII, 10). "Luminătorul trupului este ochiul; de va fi ochiul 
tău curat, tot trupul tău va fi luminat” (Matei VI, 22). 
Tradiţia isihastă arată metoda reculegerii tăcute şi ştiinţa 
iluminării. "Cei desăvirşiţi îşi sporesc cunoaşterea celor 
divine nu numai prin cuvint (Logos), ci şi prin lumina 
cuvîntului (Duhul Sfint), în mod tainic..." 

Pe culmile sfinţeniei, fiinţa umană “devine, într-o 
anumită măsură, lumină”""*. Astfel, un Serafim de Sarov 
se înveşmintează cu raze şi străluceşte. Numit "cel prea 
asemeni", este icoana vie a Dumnezeului - Lumină. Sfintul 
Grigore al Nysei descrie urcuşul sufletului care înţelege: "Ai 
devenit frumos apropiindu-te de lumina-Mi". Omul este 
tras spre cele înalte, "cade în sus", s-ar putea spune, şi 

Templu. 


GRIGORE PALAMAS, Omilii despre Înfăţişarea Maicii Domnului la 

atinge nivelul frumuseţii divine. A fi în lumină înseamnă 
a Îl într-o comuniune lămuritoare care descoperă imaginile 
(linţelor şi lucrurilor, le cuprinde logos-urile conţinute în 
pindirea divină şi iniţiază astfel în integritatea lor desăvir- 
şILă, sau altfel spus, în frumuseţea lor de Dumnezeu voită. 

Apocalipsa este la sfirşii, dar şi la început. Lumina 
primel zile este obiectul, dar şi organul viziunii. Ca şi în 
acest prim timp al Creaţiei, "veacul ce va să fie formează în 
intregime o singură zi, Marea zi", spune Sfintul Grigore al 
Nysel. Într-adevăr, după cum aflăm din Apocalipșă, 
"noapte nu va mai fi; şi nu au trebuinţă de lumina lămpii 
snu de lumina soarelui, pentru că Domnul Dumnezeu le va 
( lor lumină şi vor împărăţi în vecii vecilor” (XXII, 5). 

"Eu sînt alfa şi omega ... începutul şi sfirşitul”. Cercul 
revelaţiei cuprinde diferenţierea şi în acelaşi timp identi- 
tatea perfectă a tuturor elementelor sale. Primul cuvint al 
Bibliei: "Să fie lumină !" este şi ultimul: "Să fie frumuseţe”. 
Omul poate doar să devină o vie doxologie: "Slavă ie Celui 
ce ne-ai arătat nouă Lumina”. "Un singur lucru cer de la 
Domnul, pe acesta îl poftesc: să sălăşluiesc în casa 
Domnului, în toate zilele vieţii mele, să-mi satur ochii cu 
frumuseţea Domnului şi să cercetez cu drag lăcaşul Său" 
(Ps. XXVII, 4). Creaţia Sa ca Duh al Frumuseţii este o 
"poezie fără contemplarea Frumuseţii divine, cuprinzind 
veşnicia ...". 


II 


Teologia frumuseţii 
la Sfinţii Părinţi 


Istoria legendară a "alegerii credinţei” spune că Vladi- 
mir, prinţui Kievului, pentru a afla cea mai bună credinţă, 
a trimis soli la musulmani, la evrei, la latini şi la greci. Cele 
spuse de trimişii săi despre ceea ce au trăit la Constanti- 
nopol l-ar fi făcut să se hotărască, fără a şovăi, pentru 
creştinism, sub forma sa bizantină. Oamenii. lui spuneau: 
"nu ştiam dacă eram în cer sau pe pămint, căci pe pămînt 
nu se găseşte o astfel de frumuseţe". Nu e vorba aici de o 
simplă impresie estetică; povestirea o depăşeşte cu mult: 
"Astfel, nu ştim ce trebuie să spunem, un lucru însă era 
sigur: că Dumnezeu rămine acolo cu oamenii". Prezenţa lui 
Dumnezeu printre oameni este frumoasă, ea încintă sufle- 
tele şi le umple de o lumină fără seamăn. - 

Sfintul Gherman, patriarhul  Constantinopolului, 
spunea că, o dată cu Hristos, tot cerul a coborit pe pămint 
şi că sufletul creştin este cuprins pentru totdeauna de 
această viziune, Cei mai mari dintre Părinţii răsăriteni sint 
poeţi vizionari, iar teologia lor este contemplativă. "Teolog 
este cel care ştie să se roage", spuneau Evagrie şi Grigore 
al Nysei; teolog este cel care transpune în termeni teologici 
experienţa liturgică a lui Dumnezeu, trăita Lui comuniune. 
Rugătoare, teologia se constituie ca o compoziţie liturgică; 
chiar dogmele, prin felul cum sînt formulate, sint o doxolo- 
gie. Înţelegem astfel de ce părintele Serghei Bulgakov 
numea ortodoxia “raiul pe pămint", căci ea se arată celor 
mai desăvirşiţi prin lumină şi frumuseţe. 

Pentru Pseudo -Dionisie Areopagitul, Frumuseţea este 
unul din Numele lui Dumnezeu, pus în legătură cu fiinţa 
umană printr-un raport de conformare, căci "omul. este 
[ăcut după veşnicul model, Arhetipul Frumuseţii"!. În acest 
plan al structurilor arhetipale, creaţia lumii conţine în 
permene ultima sa vocaţie şi determină destinul uman: 
"Dumnezeu ne îngăduie să luăm parte la propria Sa Fru- 
museţe”?. Sfinţii Părinţi susţin acest punct de vedere, pu- 
nind astlel bazele unei pătrunzătoare teologii a Frumuseții. 

Cu Grigore al Nysei, Dionisie şi Maxim Mărturisitorul, 
Tradiţia asimilează genialele intuiţii ale lui Platon despre 
kros, ca "naştere întru frumuseţe". Deja imnul închinat 
dragostei de Sfintul Apostol Pavel (1 Cor. XIII), acest Ban- 
chet paulinic este o magnifică replică la Symposionul 
(Hanchetul) lui Platon. La Sfintul Maxim, Creatorul este 
"Erosul ceresc", iar Hristos este "Erosul crucificat". "Erosul 
divin, spune Sfintul Macarie, a făcut să se coboare Dum- 
nezeu pe pămint'*. Puterea dragostei dumnezeieşti cuprin- 
de Universul şi din haos face Cosmosul, Frumuseţea. În 
mod firesc, orice fiinţă tinde spre Soarele Frumuseţii 
cereşti. Sfintul Vasile spune acest lucru: “Prin firea. lor, 
oamenii doresc frumosul"*; în esenţa sa deci, omul e făcut 
cu setea de frumos, el este chiar această sete deoarece, 
"imagine a lui Dumnezeu", din “neam al lui Dumnezeu" 
(Fap. XVII, 29), este "înrudit" cu EI şi doar "fiind asemenea 
Lui, omul vădeşte frumuseţea divină'5. Oficiile liturgice 
definesc o anumită categorie de sfinţi numindu-i "cei-prea- 
asemeni”. La fel, o binecunoscută culegere de învățături 
uscetice este numită Filocalia, ceea ce înseamnă "dragoste 
de frumos”, nume semnificativ ce vrea să spună că un 
ascet, un înduhovnicit, un "teodidact' nu este numai bun, 
lucru de la sine înţeles, ci şi frumos, radiind de nepămin- 


Hier. eccles., II, 7. 

Ibid., UI, 11. 

Om. 26, 1. 

Regulae fusius tractate, P.G. 31, 912 A. 

SFÎNTUL GRIGORE AL NYSEI, De opif. hom., 18, 192 CD. 

tească frumuseţe: "Dumnezeu l-a pus pe om să-i cînte 
strălucirea"$, spune Grigore din Nazianz. 
Tradiţia din Antiohia, hristologică, se opreşte mai mult 
asupra revelaţiei Cuvintului în umanitatea sa. Cea din 
Alexandria, pneumatologică, insistă asupra Frumuseţii 
Dumnezeirii. Sfintul Chiril din Alexandria arată, şi pe bună 
dreptate, că specific Duhului este să fie Duh al Frumuseţii, 
formă a formelor; în Duh, spune el, participăm la frumuse- 


ţea firii dumnezeieşti”. O dată cu creaţia, suflul originar - 


"dădea omului frumuseţea desăvirşită"*. Purtind pecetea 
darurilor Duhului Sfint, omul primeşte un har contempla- 
tiv: poartă în sine "un logos poetic ascuns" şi, ca un 
microtheos într-un microcosmos, "în el însuşi contemplă 
Înţelepciunea lui Dumnezeu, Frumuseţea logosurilor 
poetice ale universului'?. Sfintul Vasile din Seleucia scoate 
în evidenţă harul în exclusivitate artistic de a pătrunde 
esenţa lucrurilor şi de a o descifra: "Dumnezeu dă fiinţă la 
tot ce eviu, iar omul, numele"!0. Heidegger, în a sa Metafizi- 
că, vorbind de Hălderlin, arată că esenţa poeziei constă 
chiar în a numi, în a crea numele. Imaginea "rugului 
aprins" sau a "focului lucrurilor”, după spusa Sfintului 
Isaac Sirul, işi cunoaşte aici împlinirea: "Focul de negrăit 
şi minunat ascuns în esenţa lucrurilor ca în acel arbust, 
spune Sfintul Maxim, este cel al dragostei divine şi strălu- 
cirea fulgerătoare a frumuseţii dinlăuntrul oricărui 
lucru"!, 

Astfel, arta contemplativă este pusă în centrul cosmo- 
logiei Sfinţilor Părinţi: viziunea logosurilor arhetipuri, a 
gîndirii lui Dumnezeu despre fiinţe şi lucruri, alcătuieşte o 
măreaţă teologie vizuală, o iconosofie. Fiecare lucru îşi are 
logosul său, "cuvîntul său lăuntric", "entelehia" sa, strîns 
legată de fiinţa concretă. Această legătură este dată de 
acel Fiat dumnezeiesc. Este corespondenţa potrivită şi în 


5 pG. 38, 1327. 

7 Sur SaintJean, 16, 25; P.G. 73, 464 B. 

5 In Mat. XXIV, 51. 

? SFINTUL VASILE, Om. 21; P.G. 31, 549 A; 216A. 
Hom. sur les Ecritures: P.G. 85, 4l A. 
Amb.; P.G. 91, 1148 C. 

acest fel transparenţă dintre forma şi conţinutul, logosul, 
său, Intima lor întrepătrundere, potrivirea lor tainică, se 
descoperă ca lumină şi constituie frumuseţea. După 
Slintul Apostol Pavel, slava apare acolo unde forma şi ideea 
lui Dumnezeu care o locuieşte se identifică, şi mai ales 
acolo unde forma devine sălaş al teofaniei, unde corpul 
devine Templu al Duhului Sfint. Frumuseţea lui Hristos 
constă în coexistenţa transcendenţei şi imanenţei divine. 
hupăctunea adresată îngerului păzitor îl numeşte păzitor 
al sufletului şi trupului, al transparenţei lor reciproce, fapt 
care-l vădeşte apărător al frumuseţii. 

Un duh puternic poate lua asupră-şi un trup infirm, 
neimplinire a lumii noastre. Starea sa se referă la taina 
Kenozei Slujitorului lui Iahve, de care vorbeşte Isaia (LIII, 
2): "Nu avea nici chip, nici frumuseţe, ca să ne uităm la el, 
i nici o înfăţişare ca să ne fie drag“; este vălul kenotic 
nruncat peste măreţia exprimată de psalm (VIL, 3): 
"Impodobit eşti cu frumuseţea mai mult decit fiii oameni- 
lor”. Este vorba, după cum spune Sfintul Apostol Petru (II 
P. UI, 3) şi de “frumuseţea cea dinlăuntru a omului“. În 
ucest caz, infirmitatea devine în mod inexprimabil "frumoa- 
să”, căci într-o autodepăşire, adevărată transfigurare, 
obstacolul e pus în slujba duhului printr-o misterioasă 
conformitate cu tainicul destin al unei fiinţe. În situaţii 
limită, cel "nebuni pentru Hristos” se uriţesc în mod voit şi 
coboară pină la rădăcina ruşinii pentru a aduce aici 
lumina, văzuţi fiind cel mai adesea doar de îngeri. 

Dimpotrivă, înspăimintătoarea uriţire de la marginile 
diavolescului este o lipsă de conţinut, o aparenţă pur 
lormală, cadaverică, sau o formă monstruoasă, căci este 
mincinoasă şi parazitară; este impostură, a cărei mască 
ascunde conţinutul, perversiune ontologică, nu coinciden- 
ță, ci lipsă de asemănare, descompunere, iad şi neant, la 
limită: formă goală, cu totul potrivită conţinutului absolut 
inexistent şi deci dispariţie a amindurora. 

Chipul lui Hristos este faţa omenească a lui Dumnezeu; 
Duhul Sfint, pogorind asupra Lui, ne arată Frumuseţea 
absolută, divin-umană, pe care nici o artă n-o poate repro- 

duce vreodată cu fidelitate; doar icoana o poate sugera prin 
mijlocirea luminii taborice. 

Pentru Heraclit, "războiul este tatăl tuturor lucrurilor”, 
iar "armonia, acordul, frumuseţea, mama oricărui lucru”. 
El ne oferă astfel imaginea foarte expresivă a arcului şi a 
lirei. În greceşte, acelaşi cuvint, bios, înseamnă atit arc, cit 
şi viaţă, ceea ce ucirie şi ceea ce însufleţeşte. Tatăl-război 
este simbolizat de arc, iar Mama-frumuseje, de liră. Se 
poate spune însă că lira este arcul sublimat, arcul cu mai 
multe coarde; în loc să cinte moartea, cîntă viaţa. Astfel, 
masculinul războinic, ucigător, poate fi acordat, sublimat 
prin feminin şi schimbat în viaţă, cultură, cult, liturghie 
doxologică. Pe treapta cea mai de sus se află frumuseţea 
Născătoarei (Theotokos), Maica Domnului şi astfel Mama 

„tuturor. oamenilor, noua Evă-Viaţă. Loc privilegiat al 
Duhului Frumuseţii, numai Icoana ei poate din nou să ne 
apropie misterul. “Trebuie - scrie Palamas - ca aceea care 
a născut pe cel mai frumos dintre fiii oamenilor să fie ea 
însăşi de o frumuseţe fără seamâăn"!?. 

Iosif din Volokolamsk (secolul al XV-lea), mare iubitor 
al artei lui Andrei Rubliov, în al său Discurs despre 
cinstirea icoanelor, se ridică la o înaltă poezie. Vorbind 
despre Icoana Treimii, spune: "din imaginea vizibilă, 
spiritul se avintă spre cele cereşti”. Nu obiectul (icoana 
materială) este cinstit, ci Frumuseţea pe care icoana, prin 
asemănare, o transmite în mod-tainic. "Icoanele ilustrează 
ceea ce literatura bizantină numeşte strălucirile de 
nedescris ale Frumuseţii divine..." 

Orice cunoaştere catafatică, pozitivă, postulează 
apofaza, limită la care ea se opreşte în pragul negrăitului 
şi se desăvirşeşte prin sistemul simbolurilor contemplate. 
"Realismul simbolic” al liturghiei este întotdeauna un 
simbolism epifanic: ceea ce este invocat în epicleză răspun- 
de prin venirea sa neîntirziată, venire prin care sint 
iradiate cele văzute ale sacramentelor şi ale cultului. 

Sfintul Maxim schiţează o uriaşă viziune a cercurilor 
concentrice ale fiinţei create care-l are ca centru pe Hristos 


12 Om. 53. Vezi Icoana Maicii Domnului de la Vladimir. 

Pantocrator. La sfirşit, lumea se descoperă: “chip şi arătare 
a luminii nevădite, oglindă preacurată, limpede, întreagă, 
neintinată, neumbrită, primind, dacă e îngăduit să se 
spună, toată splendoarea primei frumuseţi"!*. Făptura se 
va uni cu creatorul pină la "identitate prin asimilare", rod 
al indumnezeirii, "identitate în act" care, ca o punte, uneşte 
cele două maluri pe deasupra prăpastiei. Toate antinomiile 
lumii sfirşesc prin a se risipi ca aburii în azurul veşniciei. 

"Erosul uman cuceritor" se avintă spre singurul Vrednic 
de dorit pentru a întilni Erosul ceresc care, "printr-un fireșc 
care-i este specific, iese .din sine şi se uneşte astfel cu 
Duhul nostru"!“. Chiar naşterea în Frumuseţe, atit de 
puternic subliniată în mistica liturgică, este strins legată 
de gindirea Sfinţilor Părinţi. Făcut după chipul lui Dumne- 
zeu, omul este şi creator, artist şi poet. O teurgie "poetică" 
şi doxologică condiţionează şi formează o teologie vie: 
"frumuseţea desăvirşită vine de sus, din unirea cu lumina 
mai mult decit strălucitoare şi care este unica origine a 
unei teologii sigure”, afirmă cu putere Sfintul Grigore 
Palamas!?. 

Ceea ce Sfatul dinainte de veci al lui Dumnezeu hotă- 
răşte privitor la soarta omului, Apocalipsa rezumă într-o 
veşnică laudă: "Şi toţi îngerii stăteau împrejurul tronului 
şi al bătrinilor şi al celor patru fiinţe şi au căzut, înaintea 
tronului, pe feţele lor, şi s-au închinat lui Dumnezeu, 
zicind: Amin!”. "Şi un glas a ieşit din tron zicînd: Lăudaţi 
pe Dumnezeul nostru, toţi slujitorii" (Apoc.VII, 11-12; XIX, 
5). Un sfint nu este un supraom, ci cel care-şi trăieşte 
adevărul ca fiinţă liturgică. Sfinţii Părinţi găsesc definiţia 
antropologică cea mai exactă în slăvirea "euharistică”. 


Fiinţa umană este omul cîntării Sanctus alăturat corurilor 


ingereşti care, "intr-o mişcare din veci aceeaşi în jurul lui 
Dumnezeu, cîntă şi preamăresc prin întreite binecuvintâii 


15. Mist 23: PG. 91, 701 C. 
14 J. MEYENDOREF, Gr. Palamas, pp. 178, 212. 
% J. MEYENDOREF, op. cit., p. 140. 

intreitul chip al Dumnezeului unic ":5. Cîntecul Sanctus din 
timpul liturghiei este o theologia, adică rodul Duhului 
Sfint!?. RI i 

"Cinta-voi Domnului toată viaţa mea" (Ps. CIV, 33). Pen- 
tru acest fapt omul este privilegiat, este făcut sfint. A-şi 
cînta Dumnezeul, desăvirşirile Lui, Frumuseţea Lui, îi este 
unica preocupare, singura "muncă" cu totul dezinteresată. 
Acel "Orant” al catacombelor reprezintă atitudinea justă a 
sufletului omenesc, structura sa în formă de rugă. "A 
supune pămintul" înseamnă a-l transforma în Templu 
cosmic de adoraţie şi a-l oferi lui Dumnezeu. Acesta este un 
subiect foarte îndrăgit de iconografie şi care rezumă 
mesajul Evanghelie! intr-un singur cuvint: haire, "bucuraţi- 
vă şi preaslăviţi... căci orice făptură insufleţită mulţu- 
meşte lui Dumnezeu”. Sfintul Apostol Pavel a definit în mod 
magistral scopul ultim al harurilor: "după ce aţi auzit 
cuvintul adevărului, bună vestirea mintuirii voastre - în el 
crezind, aţi fost pecetluiţi cu Sfint Duhul făgăduinţei, 
carele este arvuna moştenirii noastre, spre răscumpărarea 
celor dobindiţi de Dumnezeu şi spre lauda măririi Sale" 
(Efes.1, 13-14). 

Nu s-ar putea preciza cu mai multă exactitate vocaţia 
transcendentă a omului, misiunea sa doxologică şi icono- 
grafică, decit aşa cum o face Biserica atunci cînd cîntă: 
"Adunaţi în casa Ta, ne vedem în lumina frumuseţii Tale 
cereşti”. 

Spiritualitatea cabasiliană din secolul al XIV-lea sinteti- 
zează o îndelungată tradiţie şi se defineşte ca participare 
a tuturor celor credincioşi la o escatologie liturgică: "viaţa 
viitoare s-a revărsat pentru a se amesteca cu cea de acum; 
Soarele slavei ni s-a arătat cu nemărginită bunăvoinţă..., 
piinea îngerilor a fost dată oamenilor”. "Adevărat iubitor”, 
Dumnezeu face universul şi frumuseţea, se intrupează şi 
moare din dragoste. La sfirşit, Cabasilas evocă a doua 


15 SFINTUL MAXIM, Mist. cap. 1-21. 
17 veziE. PETERSON, Le Livre des Anges, Desclâe De Brouwer, 1954. 

Venlre (Parusia), cînd Hristos va apărea pe deasupra 


iorilor, "Frumos Corifeu în mijlocul unui cor Ja fel de 
(riiimos”, şi va chema la sine toată făptura într-un elan 
extutic. "Venirea Domnului, ce privelişte! Adunarea Dumne- 
șellor în jurul lut Dumnezeu, făpturi frumoase formînd o 


ctinună în jurul Frumuseţii supreme"!5. Umanitatea incer- 
tulă a lui Hristos, asemeni unui "sfeşmc de sticlă” va stră- 
jet cn un nor împodobit cu franjurii de aur ai întreitului 
hone. Condacul (Kontakion) sărbătorii Ortodoxiei spune 
iwent lucru: “Cuvintul..., după ce a înălţat din nou chipul 
văzut la vechea sa măreție, l-a unit cu Frumuseţea dum- 
mezeluscă". “Cind harul ne vede năzuind cu toată voința 
Hountră la frumuseţe, spune Diodor al Foticeei, îl dă 
nventula semnul asemănării"!9. Procopie din Gaza, în De 
cul|ficiis (1,1) admiră frumuseţea bisericii Sfintei Sofia şi 
pune că "Dumnezeu a binevoit aici mai mult decit în altă 
purte”. Dumnezeu se simte bine în orice operă de artă, 
oulindă a slavei Sale, binevoieşte în orice sfint, chip al 
mmâreţiei Sale"20. 


'*. Vie es Jesus-Christ, trad. de S. BROUSSALEUX, pp. 136, 157. 

1! "Sources chrâtiennes", 1955, p. 149. 

ud Credincioşii slavi numesc partea împodobită cu icoane din jertisele 
lor "colţ de frumuseţe”, fapt care dovedeşte o mare fineţe spirituală. 


III 


De la experienţa estetică 
la experienţa religioasă 


alei asemănare izbitoare între aceste două expe- 
i He : — de obiectul lor, amindouă sint într-o atitudine 
d iti poate chiar de cerere, de smerită rugă. 
pr - e deosebeşte este modul în care fiecare işi înţelege 
ep . sau, mai degrabă, cum sint pătrunse de 
aa dată cu Kant, filosofia afirmă că: numim frumos 
iu ce place în mod universal fără concept”, ceea ce stir- 
pamant plăcere dezinteresată, deoarece "frumosul este o 
ii pă fără scop", fie ea utilitară sau morală. Şi mai 
situ! ntă este afirmaţia că noţiunea de frumos este con- 
ati, în cu cea de fiinţă, ceea ce înseamnă că frumuseţea 
neta ma treaptă a implinirii, se identifică cu integritatea 
a a fiinţei. Dimpotrivă, uriţenia este o lipsă a fiinţei 
pervertirea sa prin sărăcire. 
ad „intr spuneau despre frumos: id quod visum pla- 
ii =. ce place văzului. Mai tirziu, Nicolas Poussin va 
a cr delectare, iar Delacroix de o "sărbătoare a ochiu- 
ni ntru toţi, plăcerea Sau emoția este semnul cunoaş- 
1! estetice, al adevărului perceput în mod sensibil, prin 
rai formelor artistice. Un artist revelează substanţa 
iati purificate de neimplinirile sale, ne face să-i contem- 
plam ipostaza sa ideală. După cum spune Baudelaire, ne 
ERE tie 


Li . 
Critica puterii de judecată, |, 9, 17. 

face să vedem “o altă natură”, tainicul ei adevăr. Frumu- 
seţea ne oferă astiel una dintre ipostazele trinităţii ideale 
a adevărului, a binelui şi a frumosului. Artistul îşi poartă 
lumina prin întuneric. Nu reproduce şi nici nu copiază, ci 
creează forme sensibile care alcătuiesc receptacolul unui 


conţinut ideal. Pe o. ultimă treaptă, Arta aspiră spre 


imaginea fiinţei integrale, a lumii aşa cum trebuie să fie în 
desăvirşirea sa; încearcă o apropiere de Misterul ontologic. 
Perceperea intuitivă a frumuseţii constituie deja o anumită 
biruinţă creatoare asupra haosului şi a uritului. 

Benedetto Croce, în a sa Estetica - ştiinţă a expresiei 
arată că, inainte de toate, Arta este legată de expresie; de 
aceea experienţa estetică este cea mai directă, în muzică 
poate mai mult decit în altă parte, deoarece dinamismul 
său nu ţine de spaţiu, ci curge doar în timp. Cu elementele 
acestei lumi, Arta ne descoperă adincimi logic inexprimabi- 
le. Într-adevăr, nu e cu putinţă să povesteşti o poezie, să 
descompui o simfonie sau să fragmentezi 'un tablou. 
Frumosul este prezent în armonia tuturor elementelor sale, 
punindu-ne în faţa unei evidențe care nu poate fi demon- 
strată şi pe care nu o putem justifica decît contemplind-o. 
Misterul său iluminează dinlăuntru exteriorul fenomenal, 
aşa cum sufletul radiază în mod tainic, înrudit cu însăşi 
substanţa fiinţei noastre. Nu e vorba nicidecum de o 
amăgire sau de un transfer al emoţiilor noastre subiective; 
nu adăugăm. nimic realităţii obiective a uriei revelații; 
sintem pur şi simplu cuprinşi de această stare, chiar fără 
a putea găsi întotdeauna “cuvintele poetice" potrivite 
tulburătoarei noastre experienţe, deoarece ea se adresează 
nu raţiunii, ci sufletului, în sens pascalian. Pentru Isabelle 
Riviere, sarcina lui Alain Fournier în Le Grand Meaulnes 
era de a reda viaţă minunăţiei lumii în care toate lucrurile 
sint văzute în tăinuita lor frumuseţe. 

Marii pictori afirmă că n-au văzut niciodată ceva urit 
în natură, Împrumutindu-ne ochii săi, un artist ne face să 
vedem un fragment în care însuşi Întregul este prezent, aşa 
cum Soarele se reflectă într-un strop de rouă. Asemeni 
unei fiinţe vii, lumea se întoarce spre noi, ne vorbeşte, ne 

încredinţează cîntecele şi culorile ascunse, ne umple de o 
bucurie fără margini şi fringe astfel hotarul însingurării 
noastre. Comunicăm cu frumuseţea unui peisaj, a unei 
priviri sau a unei poezii, aşa cum o facem cu un prieten, şi 
simţim o stranie consonanţă cu o realitate care pare a fi 
patria sufletului nostru, pierdută şi regăsită. Arta "defeno- 


menalizează" realitatea curentă, întreaga lume deschizin- 


du-se spre mister. În acest punct se o reşt 
: e 
estetică, Ş e RR 


Kierkegaard, în faimoasa lui filosofie a virstelor, pune 
următoarea întrebare: există un mod estetic, etic sau 
religios de a cunoaşte valoarea supremă? Evul Mediu a 
celebrat Venusbergul, această împărăție a beţiei simţuri- 
lor, al cărei prim născut este Don Juan. El întruchipează 
principiul estetic al unei existenţe lăsate cu totul pradă 
dorinţei şi plăcerii vieţii. Însă "femeia îl inspiră pe bărbat 
atita vreme cit nu o posedă", ea-] poate deschide spre 
infinit, dar atunci trebuie să dispară imediat. "Prima 
dragoste" este prima Şi singura evaziune romantică, plină 
de prospeţime, pe cînd la sfirşit lumile imaginare ne duc 
spre iluzie şi mistificare. Seducătorul eşuează prin abstrac- 
tizare, sunetul muzical al artei sale este dogit; ca artist, el 
nu se mai poate bucura de fulgerătoarele clipe, decit în 
dauna victimelor sale care sînt tulburate şi suferă. Dorinţa 
lui se reduce la o geometrie pură, joc al erotismului 
muzical, care se încheie cu o nelinişte sau cu un echivoc 
despre care nu se ştie dacă este un bine sau un rău. 
Trebuie depăşit imediatul neindestulător, căci orice ultim 
moment e însoţit de moarte. Cel petrecăreţ joacă deasupra 
prăpastiei şi disperarea sa trăieşte profunda, nesfirşita sa 
melancolie. 

Insă disperarea împinsă la extrem stimeşte nostalgia 
sinelui ca valoare etemă şi aceasta e trecerea în stadiul 
etic. Plăcerilor iresponsabile ale estetului li se opune 
moralistul cu sistemul lui de îndatoriri şi răspunderi. El 
luptă împotriva uritului şi-a monotoniei vieţii prin reluări- 
reinnoiri şi prin profunda seriozitate a eului său, asemeni 


26 


prospeţimii unui rîu în curgere. Etapa etică nu poate 
depăşi însă sentimentul păcatului, starea de vinovăţie şi 
nclinişte. Călăuzit de mina Domnului, omul trece fără voia 
lui dincolo de hotarele esteticului şi ale eticului. Cazul lui 
Avraam ne oferă o “suspendare a eticului”. Omul se află 
intotdeauna deasupra unui hău; este, cu toate acestea, 
voios. În aceasta constă absurdul şi paradoxul credinţei. 
Omul-Dumnezeu este paradoxul la puterea cea mai mare, 
în sens definitiv. În stadiul religios, omul intră în legătură 
absolută cu Absolutul, prin mijlocirea neliniştii şi a 
suferinţei. 

În ciuda forţei geniului său, în atitudinea sa religioasă 
Kierkegaard rămine în faţa lui Dumnezeu şi nu în Dumne- 
zeu. Lui îi scapă sensul minunii Nunții din Cana. Suflul 
plin de voioşie al harului nu străbate niciodată sumbrele, 
ironicele pagini-ale cărţilor şi ale vieţii sale. Într-o hristolo- 
gie docetistă privitoare la Rusalii, înstrăinarea absolută a 
lui Dumnezeu se proiectează în înstrăinarea oricărei alte 
flinţe omeneşti şi face cu neputinţă dragostea insuflată de 
Dumnezeu. Raportul de negare, rezultat al distanţei ajunge 
pînă la urmă la absenţă. Or, trecerea în fiinţa iubită este 
însăşi substanţa tainei căsătoriei: finis amoris ut duo 
unam fiant. Cealaltă Parte divină îmi devine mai apropiată 
lăuntric decit sufletul meu şi fiinţa iubită o urmează. 
Dumnezeu ne vine în întimpinare, din etic făcînd asceza 
creaţiei Sale, iar din estetic venirea Frumuseţii Sale. 

Probăm existenţa lui Dumnezeu prin adoraţie, nu prin 
dovezi. Acesta este argumentul liturgic şi iconografic. Ajun- 
gem aici făcind un salt în ceea ce este evidenţă, în certitu- 
dinea pascaliană. "Dă-ţi singele şi primeşte Duhul", spune 
un vechi logion monastic. 


După Aristotel, în tragedie întilnim frumuseţea şi 
puterea ei Kathartică.. Înseamnă că frumuseţea nu este 
doar o realitate estetică, ci şi una metafizică. Estetismul 
pur, care nu cunoaşte decit valorile estetice, este cu 
siguranţă, cel mai departe de frumuseţe. Autonom, şi prin 
aceasta fără apărare, se deschide cu uşurinţă deviaţiilor 

demoniace. Frumuseţea poate fi amăgitoare, farmecele sale 
putind ascunde imoralismul şi o indiferenţă izbitoare faţă 
de adevăr. Este evident faptul susţinut şi de Sfintul Apostol 
Pavel că frumuseţea firii este fragilă; într-adevăr, ea suferă 
Şi-şi aşteaptă mintuirea de la omul religios (Rom. VIII, 21). 
Absolutul este Dumnezeu, dar EI este mai mult decit 
perfecțiunea abstractă a unui concept filosofic: El este Cel 
viu, Cel ce este; Dragoste, el este Treime; Dragoste, este E] 
însuşi şi Altul, Dumnezeu-Omul. Lumea nu există decit 
pentru că e iubită, existenţa sa mărturisind despre Tatăl, 
care a iubit atit de mult lumea (loan III, 16). În acest fel 
contemplaţia, nu cea estetică, ci cea religioasă se arată a 
[i iubitoare de orice făptură; la acest nivel al "tandreţei 
ontologice”, ea se înalţă deasupra morţii, a neliniştii şi a 
"grijilor", chiar deasupra remuşcărilor, căci "Dumnezeu 
este mai mare decit sufletul nostru”. Pe fundalul opoziţiei 
radicale dintre Fiinţă şi Neant, dintre Lumină şi întuneric, 
scrierile ioanice au ca punct central imanenţa reciprocă a 
lui Dumnezeu şi a omului. Deci, e evident faptul că nu în 
natura însăşi se găseşte adevărata Frumuseţe, ci în 
epifania Transcendentului, care face din natură lăcaşul 
cosmic al strălucirii sale, “un rug aprins”. În notele sale, 
Dostoievski reia tema isihastă a împărăției dobindite 
lăuntric, spunind: "Lumina taborică deosebeşte omul de 
materia din care-şi face hrană". Dumnezeu îi dă pe 
deasupra "piinea ingerilor” şi propria-i substanţă. 
Strălucirea este inerentă adevărului; iar acesta nu 
există în abstract. La nivelul plenitudinii sale el cere [9) 
personalizare, caută să fie ipostaziat. Hristos răspunde: 
"Eu sint adevărul". Dată fiind intima unitate a celor două 
înfăţişări ale aceleiaşi realităţi, Cuvintul Domnului 
înseamnă şi "Eu sint frumuseţea”, astfel incit orice frumu- 
seţe este unul din chipurile Întrupării. "Nu este. şi nu poate 
fi nimic mai frumos şi mai desăvirşit decit Hristos”, 
exclamă Dostoievski. În acelaşi timp, contemplarea 
frumuseţii, cea pur estetică, chiar a lui Hristos, nu este de 
ajuns. Cere cu necesitate actul religios al credinţei, partici- 
parea activă şi intruparea frumuseţii transformatoare a 

Domnului. Frumuseţea Fiului este chipul Tatălui - Izvor al 
Frumuseţii, revelată de Duhul Frumuseţii. E vorba de 
frumuseţea treimică; pe ea o contemplăm în chipul Cuvin- 
tului întrupat, pentru că "cel care m-a văzut, l-a văzut pe 
Tatăl”. Aşa e rinduiala Întrupării: Hristosul este "judecata 
judecății”, spune Sfintul Maxim; este judecata crucificată 
a oricărei înfăţişări a acestei lumi, Arhetipul oricărei for- 
me; de aceea, după Sfinţii Părinţi, nu se poate vorbi despre 
frumuseţe decit plecind de la Dumnezeu: "Aţi desăvirşiţi 
precum şi Tatăl vostru cel din ceruri desăvirşit este” în- 
seamnă şi "fiţi (frumoşi precum şi Tatăl vostru cel din ce- 
ruri este frumos”, căci forma desăvirşirii divine este fru- 
moasă prin chiar originile sale; ea este obiectul unei con- 
templaţii tăcute; “ordonează prin cunoaştere tot ceea ce es- 
te netocmit”, după fericita expresie a Pseudo-Areopagitului. 

La Sfinţii Părinţi, Frumuseţea dumnezeiască este e) 
categorie fundamentală biblică şi teologică; născind 
frumuseţea lumii, ea este o realitate teologală, o calitate 
transcendentală a fiinţei, similară cu ceea ce este adevărat 
şi bun. Armonia adevărusrilor divine este personalizată în 
Hristos; el este crezut, dar şi văzut şi contemplat, deoarece 
umanitatea îndumnezeită a Cuvintului este acest “sfeşnic 
de sticlă" ce radiază Lumina Treimii. Epifania, Taborul, 
Învierea, Rusaliile sînt revărsări fulgerătoare care se lasă 
văzute. În aceste revelații însă, Obiectul determină în 
întregime subiectul. Lumina este obiectul viziunii; ea îi este 
şi organ. Schimbarea la faţă a Domnului era, de fapt, cea 
a Apostolilor; pentru o clipă, ochii lor deschişi puteau 
pătrunde, dincolo de kenoza lui, Slava Domnului; "printr-o 
transmutare a simţurilor lor ei au trecut de la came la 
Duh”, ne învaţă Grigore Palamas?. 

După cum aflăm din Epistola către Evrei (V, 13- 14), cel 
desăvirşit a deprins o "facultate a percepţiei”, spiritul de 
discemămint, funcţie axiologică ce deosebeşte fără greş 
binele de rău, dar şi frumosul de urit. Dumnezeu vrea ca 
Epifania lui să fie percepută de omul întreg. Palamas sub- 


2 Om. 35; PG. 151, 433B. 

liniază ideea integrităţii fiinţei omeneşti, în care “chiar şi 
trupul are experienţa lucrurilor dumnezeieşti"*. Lîngă 
kosmos noetos (lumea inteligibilă), Tradiţia pune şi kosmos 
aisthet6s (lumea sensibilă) - întregul domeniu sensibil al 
tainelor, al liturghiei, al icoanei şi al experienţei trăite de 
Dumnezeu. La sfirşitul liturghiei Sfintului loan Hrisosto- 
mul, cu un neasemuit realism liturgic, cei credincioşi 
mărturisesc: "Văzut-am lumina cea adevărată”. După 
Sfintul Maxim, puterile sufletului se deschid prin simţuri. 
Sufletul aude, vede, simte, gustă. De aceea se creează 
organe de percepţie - simţurile. Omul este o totalitate, 
spirituală şi sensibilă în acelaşi timp, pusă în slujba 
Întrupării. Simţurile desăvirşite percep în mod sensibil 
Nesensibilul sau, mai bine spus, Transsensibilul. Frumosul 
apare ca o strălucire a adincimii tainice a flinţei, a acestei 
interiorităţi care mărturiseşte legătura intimă dintre trup 
şi spirit. Firea "ordonată", "indumnezeită”, face vizibilă 
Frumuseţea lui Dumnezeu prin chipul omenesc al lui 
Hristos, iar faţa lui Ştefan, citim în Fapte (VI, 15), era "ca 
faţa unui înger". 

Vedeniile” Sfintului Serafim din Sarov consideră ca 
(fundamentală experienţa religioasă, ca fiind cea a epifaniei 
Transcendentului. Sfintul deplinge pierderea bunei simpli- 
tăţi: "pasaje intregi din Sfinta Scriptură ne par azi ciudate; 
se mai poate admite că oamenii îl pot vedea pe Dumnezeu 
într-un mod atit de concret? În numele «luminilor» am 
ajuns la o astfel de întunecime a necunoaşterii, încât azi 
găsim de neconceput toate cele atit de limpezi pentru cei 
vechi, căci puteau vorbi între ei despre manifestările lui 
Dumnezeu în oameni ca despre lucruri cunoscute de toţi şi 
deloc străine". 

Discuţia Sfintului cu unul dintre discipolii săi, Motovi- 
lov, a avut loc în timpul iernii lui 1831, în inima unei 
păduri. Sfintul Serafim tocmai a definit scopul vieţii 
creştineşti: dobindirea Duhului Sfint. Motovilov cere să-i 
lămurească starea de har. Sfintul îi spune atunci să-] 


3 Tom. Hag.; PG. 150, 1233 D. 

privească. "L-am privit şi m-am cutremurat" deoarece 
Slintul i-a apărut ca înveşmintat în soare. intrebat, 
discipolul observă că Sfintul vădeşte "o bucurie de negrăit, 
calmul şi pacea”; la această armonie a sufletului se adaugă 
yi lenomene percepute de simţuri: vederea luminii orbitoare 
ji o senzaţie neobişnuită de căldură şi mireasmă. Discuţia 
ne sfirşeşte cu un îndemn: “nu numai vouă v-a fost dată 
imţelegerea acestor lucruri, ci prin voi, ele trebuie spuse 
lumii întregi”. Aceasta este deci o revelaţie dintre cele mai 
«le seamă şi care se adresează tuturor. 

Experienţa relatată nu este o stare extatică, ce te face 
nă renunţi la viaţa lumească, anticiparea transfigurării 
«depline a fiinţei omeneşti. Participarea simţurilor la acesta 
este elementul cel mai izbitor. Ea are un loc bine definit în 
invăţătura patristică. Intelectualismul lui Origen . şi 
piritualismul platonizant al Sfintului Grigore al Nysei au 
redus doctrina lor la “simţurile spirituale”. Această partici- 
pare este altfel expusă în teosis-ul (despre cele dumneze- 
ieşti) Sfintului Atanasie, care o extinde asupra întregii fiinţe 
omeneşti, asupra sufletului şi trupului. În această desăvir- 
şită tradiţie din care fac parte Macarie Egipteanul, Ion 
Scărarul, Maxim Mărturisitorul, Simeon Noul Teolog, 
Grigore Palamas şi, în sfirşit Serafim din Sarov, harul 
probat, trăit, simţit ca desfătare, pace, bucurie şi lumină 
anticipă starea veacului: ce va să vină. Sfintul Macarie 
vorbeşte despre un "divin simţit". Nu e vorba nici de 
înlăturarea simţurilor corupte prin cădere, nici de înlocui- 
rea printr-un nou organ receptiv, ci de transfigurarea lor, 
de ridicarea la starea firească pierdută şi redobindită. Spi- 
ritualul şi trupescul sînt integrate împreună în economia 
Întrupării. Folosirea liturgică a cîntecului auzit, a icoanei 
contemplate, a tămiiei simţite, a substanţei sacramentelor 
primite sensibil sau consumată, ne permite să vorbim 
despre văzul, auzul, mirosul şi gustul liturgic. Cultul înalţă 
materia la adevărata sa demnitate şi menire, făcîndu-ne să 
ințelegem că ea nu este o substanţă autonomă, ci funcţie 
a spiritului, mijloc de propagare a spiritualului. 

Sfintul Maxim Mărturisitorul ne vorbeşte despre "trans: 

formarea activităţii simţurilor produsă de spirit”. Pentru o 
astfel de "percepţie", facultăţile naturale nu ajung; de aceea 
Hristos uneşte energia umană cu cea dumnezeiască şi 
îindumnezeitoare. Facultăţile simţurilor se spiritualizează 
şi devin asemenea obiectului lor: "Ce] ce este martor al 
luminii devine el însuşi lumină”. În timpul viziunii, Sfintul 
Serafim mărturiseşte lui Motovilov: "ŞI tu ai devenit acum 
la fel de luminos ca mine... altfel nu m-ai fi putut vedea”. 
Evanghelia după loan o spune în felul său specific: “ce este 
născut din came, carne este şi ce e născut din Duh, Duh 
este" (III, 6). După Sfintul Augustin, omul poate deveni 
came şi în duhul său şi poate deveni spirit pină şi în 
«trupul său: "Cei vrednici de aceasta primesc harul şi 
cuprind cu simţirile, ca şi prin inteligenţă, ceea ce este mai 
presus de orice simţ şi minte"f. Este reabilitare ascetică a 
materiei ca substrat al invierii şi loc al epifaniilor. 
Frumuseţea lui Dumnezeu, ca şi lumina Sa, nu e nici 
materială, nici “sensibilă”, nici intelectuală, ci se dă în ea 
însăşi sau prin formele acestei lumi şi se lasă contemplată 
cu ochii deschişi ai trupului transfigurat. Nu e vorba nici 
de mistica sensibilă a messalienilor, nici de o reducere 
doar la ceea ce este inteligibil, nici de o materializare 
grosolană a spiritului, ci de comuniunea foarte concretă a 
firii create a omului intreg cu increatul energiilor dumneze- 
ieşti. Este taina "zilei a opta“; însă realitatea sa e inaugura- 
tă prin taine şi prin experienţa sfinţilor. Sfintul Serafim, ca 
şi Palamas, subliniază faptul că Lumina Creaţiei, cea a 
Taborului, a Rusaliilor, a Tainelor şi a Parusiei e aceeaşi şi 
unica Lumină dumnezeiască. Acest lucru e important 
pentru a înţelege că spiritualitatea creştină e legată de 
concretul Întrupării şi se ocupă de om ca integritate şi de 
cosmos ca “făpturi noi”. Tradiţia patristică accentuează 
aspectul real, "materializat", s-ar putea spune, al Împără- 
ției lui Dumnezeu, un fel de "teomaterialism", a cărui 
Frumuseţe se manifestă deja prin formele acestei lumi şi 
o pregăteşte să devină "noul pămînt”. 


4 Tom. Hag.; P.G. 150, 12330. 

Vederea lui Hristos înconjurat de îngeri şi lHturghisind 
I-a fost dată Sfintului Serafim pe cînd era diacon. Aparițiile 
lecioarei, ale apostolilor şi ale sfinţilor, cu o mulţime de 
detalii şi de precizări de ordin istoric, arată în mod limpede 
că nu e vorba de o adaptare a spiritualului la simţurile 
prosolane ale omului, ci de înălţarea prin cei îndumnezeiţi 
u oricăror realităţi, materiale şi istorice, fără ca nimic din 
icestea să se piardă. Astfel, Sfintul Serafim împarte cu 
multă simplitate piinea care-i rămîne după vizita oaspeţi- 
lor cereşti, dă discipolilor săi fructe şi flori care sînt, în 
mod vizibil, roade ale "noului pămînt”, roade uraniene, 
pirguite sub "noile ceruri"... 

Aceasta este ordinea biblică foarte precisă a Teofaniilor 
pămiînteşti. "Cit de frumoase sint, pe munţi, picioarele 
solului care vesteşte pacea, care aduce solia de veste bună 
Şi crăiniceşte mintuirea, grăind Sionului: «Dumnezeul tău 
este Împărat!» Toţi străjerii tăi ridică. glasul şi laolaltă 
strigă de veselie, de vreme ce ei văd cu ochii cum Domnul 
se întoarce în Sion" (Isaia LII, 7-8). 

Chipul luminos al lui Dumnezeu întors spre oameni es- 
te cel al lui Hristos, cel schimbat la faţă. Opunindu-se ico- 
noclaştilor, Sfinţii Părinţi au afirmat că pe icoane nu este 
arătată nici firea divină, nici cea umană, ci Ipostaza hris- 
tică. Astfel, icoana, în perspectiva „experienţei religioase, 
aduce cu sine vederea lui Dumnezeu în lumina zilei a opta. 


IV 


Cuvîntul şi imaginea 


Evanghelia după Ioan începe cu taina Fiului şi o 

numeşte Logos. A traduce acest nume prin Cuvint înseam- 
nă a reduce sensul infinit mai bogat al termenului grecesc. 
Versiunea latină a Sfintului Irineu a păstrat forma greceas- 
că de Logos, aceasta fiind poate cea mai bună soluţie. Ori- 
gen arată că anumite cuvinte "nu pot avea aceeaşi rezo- 
nanţă în alte limbi şi că e mai bine a le păstra netraduse 
decit să le micşorăm forţa prin traducere"!, cum sînt cu- 
vintele Amin, Aleluia, Osana. Martin Buber a atras atenţia 
asupra faptului că "limbajul biblic păstrează caracterul de 
dialog al realităţii vii. Corul care, în Psalmi, a făcut 
această rugăciune: « Prin dragostrea ta, miîntuieşte-ne! », 
ascultă în linişte pentru a şti dacă ruga a fost primită"2. 
__ Liturghia îşi însuşeşte acest limbaj dialogant, evocator. 
In timpul "liturghiei catehumenilor”, care e cea a Cuvintu- 
lui, pe altar se află Evanghelia; in timpul "liturghiei celor 
credincioşi", ea face loc pe altar potirului. Cuvintul se îm- 
plineşte prin euharistie, se deschide Dumnezeului celui viu, 
se oferă ca hrană. 

Cuvântul intră în Istorie; el nu numai vorbeşte, dar şi 
face Istoria şi cheamă oamenii la fapte care le exprimă în 
mod vizibil spiritul. Timpul nu poate fi despărţit de spaţiu; 


1 De doctr. chr. II, 11. 
3 Opera omnia, Ii, 1090. 

wiice cuvint creator se adresează auzului şi văzului: "Ce 
eri «de la început, ce am văzut cu ochii noştri, ce am privit 
Hi imilnile noastre au pipăit despre Cuvintul vieţii, aceea vă 
vestim. Pentru că viaţa s-a arătat şi am văzut-o." ([ loan 
I,1-2). Acest text constituie o aleasă mărturie a caracte- 
lui vizual al Cuvintului. Alături de ordinea inteligibilă se 
pie şi cea vizuală; alături de cuvint - imaginea. 

Se consideră, de obicei, că în elenism văzul predomină 
supra auzului şi că la evrei primează acesta din urmă. Is- 
rucl este poporul cuvintului şi al ascultatului. Însă teologul 
protestant G. Kittel” arată că în textele mesianice, acel 
"Ascultă, Israele!" face loc lui "Ridică ochii şi vezi!", auzul 
cedează locul său văzului. Domnul, schimbindu-se la faţă, 
este însoțit de Moise şi Ilie, căci ei sînt într-adevăr marii 
vizionari ai Vechiului Testament. "Fericiţi cel curaţi cu 
Inima, că aceia vor vedea pe Dumnezeu" şi Sfintul Ştefan, 
in clipa martiriului său, vede cerurile deschizindu-se, 
Apocalipsa din Evanghelii şi cea a Sfintului loan vorbesc de 
vremea de pe urmă, de eschaton; la acest nivel se simte 
neputința cuvîntului singur; de aceea el se sfirşeşte 
printr-o imensă şi zguduitoare viziune a formelor şi culo- 
rilor care vorbesc în felul lor specific, plastic. Dumnezeu 
răspunde neliniştii lui Iov printr-o bogată succesiune de 
imagini care-i revelează şi în acelaşi timp aruncă un văl 
asupra tainei sale, şi lov mărturiseşte: "Urechea mea a 
auzit vorbindu-se de tine, dar acum ochiul meu a văzut", 
in Biblie, cuvintul şi imaginea dialoghează, se cheamă 
unul pe celălait, exprimă. aspecte complementare ale 
aceleiaşi unice Revelaţii. 

Semne vizibile punctează Istoria, ducîndu-ne pînă la 
curcubeu, imagine cerească a legăturii de nezdruncinat 
dintre Dumnezeu şi oameni. Altarele şi sanctuarele prefigu- 
rează Templul, lăcaşul teofanic, aducind mărturie împotri- 
va oricărei forme abstracte a cucerniciei. Prorocii sînt 
neliniştiţi prin însăşi curăţia lor duhovnicească; ei reali- 
zează depărtarea tragică, de nesuportat, dintre cer şi pă- 


3 Die Religiongeschichte und das Urchristentum, 

mint; Isaia slobozeşte strigătul evreiesc: “Dacă ai sfişiay 


cerurile şi te-ai pogori pe pămînt!" Acest strigăt exprimă 
necesitatea dimensiunii spaţiale, ea aşteaptă şi atrage spre 
sine Întruparea: "Amin, amin grăiesc vouă, de acum veţi 
vedea cerul deschizindu-se şi pe îngerii lui Dumnezeu suin- 
du-se şi pogorindu-se peste Fiul omului" (Ioan 1, 52). 

Cuvintul tinde spre "demonstraţie", imaginea spre 
"sugestie". De-a lungul istorisirii sale, Vechiul Testament 
este o luptă împotriva idolilor, a falselor imagini şi, deci, 
aşteptarea adevăratei imagini. La sfirşit, Dumnezeu îşi 
arată înfăţişarea sa omenească, Cuvintul devine obiect al 
contempiaţiei: "Fericiţi sînt ochii care văd ce vedeţi voi!" 
(Luca X, 23), 

lisus a vindecat surzii, a deschis şi ochii orbilor. Cele 
nevăzute se arată în cele văzute. "Cel care m-a văzut, l-a 
văzut pe Tatăl". De atunci, imaginea face parte din esenţa 
creştinismului cu aceeaşi valoare ca şi cuvîntul. Acesta, în 
culmea slavei sale, se oferă ca dumnezeiască hrană: "Lu- 
aţi, mincaţi, acesta este trupul meu” şi în ziua Rusaliilor 
totul este cuprins de limbi de foc. 

Crucea nu exprimă oare această linişte a marelui 
Sabat? Singură icoana sa face într-adevăr să se audă, am 
putea spune chiar să se vadă, această linişte. Semnificativ 
e faptul că Simbolul credinţei e într-adevăr un "simbol", el 
nu conţine deloc cuvinte pur doctrinale, ci mărturiseşte 
tainele credinţei schiţind succesiunea momentelor mintu- 
irii. “El se pretează admirabil transcripţiei iconografice. 
Icoanele sărbătorilor liturgice ne spun acest lucru prin 
imagini epifanice: prin cele văzute, Cel Nevăzut vine spre 
noi şi ne primeşte în prezenţa Sa. 

Liturghia e o reprezentare scenică a Bibliei, Cuvintul 
dat în spectacol liturgic: "Căci îmi pare că Dumnezeu pe 
noi apostolii ne-a arătat ca pe cei din urmă oameni, ca pe 
nişte osindiţi la moarte, fiindcă lumii ne-am făcut priveliş- 
te, şi ingerilor şi oamenilor” (1 Cor. IV, 9). "El a şters, cu 
poruncile Evangheliei, zapisul cel despre noi, care era po- 
trivnic nouă [...] El a despuiat domniile şi puterile şi le-a 
dat în vileag, cu hotărire, biruind asupra lor prin cruce” 
(Col. 1, 14-15). 

Liturghia şi-a construit cadrul: Templul, ca podoabă ar- 
hitecturală, formele şi culorile, poezia şi cîntul; ansamblul 
instrumentelor sale se adresează fiinţei umane ca entitate. 
Prin înălțimea sa, momentul liturgic cere sobrietate, măsu- 
Tă şi gust artistic. De aceea, liturghia cerească despre care 
vorbeşte Apocalipsa lămureşte şi structurează liturghia 
pămintească, oferindu-i tonalitatea de icoană a celor ce- 
reşti. Ea defineşte arta sacră printr-un criteriu sigur: parti- 
ciparea la misterul liturgic. 

Cazul paradoxal al autenticului filosof Şestov arată că: 
orice negaţie a filosofiei constituie o filosofie. Refuzul 
imaginii este deja o anumită imagine, chip sărăcit de aş- 
teptarea care este retragere către pre-iconografia Vechiului 
Testament. Singura problemă reală este de a şti care 
imagini sint îndreptăţite şi corespund Revelaţiei totale. 


V 


Ambiguitatea frumuseţii 


"Ştiţi că omenirea se poate lipsi de englezi, se poate 
lipsi de „Germania, că nimic nu e mai uşor decit să se 
lipsească de ruşi, că nu are nevoie pentru a trăi nici de 
Ştiinţă, nici de piine, ci că doar frumuseţea îi este indispen- 
sabilă, căci fără frumuseţe n-ar mai fi nimic de făcut în 
această lume. Aici e întregul mister; toată istoria se cu- 
prinde în ea”!. Aşa-şi exprimă Dostoievski profunda convin- 
gere. Dacă, pentru Aristotel deja, tragedia purifica pasiu- 
nile Şi dacă pentru Platon muzica şi poezia întăresc spiri- 
tul, inseamnă că desăvirşirea formelor nu este străină 
adevărului şi binelui. Însă ajunge să le apropii puţin mai 
mult, că se şi naşte utopia estetică, credinţa idolatră în 
puterea teurgică şi magică a artei. Arta nu transfigurează 
oare numai prin puterea Frumuseţii? Asemeni unei raze a 
lui Dumnezeu pe pămint, singura sa apariţie nu schimbă 
ea pe pe dată faţa lumii? Aceasta e credinţa tinărului 
Gogol: "Dacă Arta nu săvirşeşte miracolul de a transforma 
sufletul Spectatorului, nu e decit o pasiune trecătoare..." 
Insă, dacă adevărul este întotdeauna frumos, frumuse- 
țea nu e întotdeauna adevărată. Plotin îşi dă seama, ca 
înţelept, de această orbire: "Răul - spune el - e prins în 
fesătura frumuseţii, asemeni unui rob legat cu lanţuri de 

nur; aceste legături îl ascund pentru ca realitatea lui să nu 
lie văzută de zei, ca să nu se ofere întotdeauna privirii 
oumenilor..."2. 

Nu numai Dumnezeu "se îmbracă în Frumuseţe"; şi ră- 
ul îl imită şi face astfel Frumuseţea profund ambiguă. 

"Cum ai căzut tu din ceruri, stea strălucitoare, fiu al 
revărsatului zorilor? Ai fost doborit la pămint, tu care aş- 
terneai la pămint toate neamurile?” (Isaia XIV, 12). - "Şi 
inima ta se trufi din pricina frumuseţii tale, şi ţi-ai lepădat 
înţelepciunea ta în schimbul frumuseţii tale!" (Ezechiel 
XXVIII, 17). Mitul biblic al pomului oprit ne pune în faţa 
aceluiaşi fapt: "Femeia a văzut că rodul era bun de mincat, 
ispititor la vedere şi de rivnit", sau, cu alte cuvinte, plăcut 
simţurilor şi cît se poate de estetic. Plăcerea senzuală şi-a 
atribuit un rol absolut, plasindu-se astfel dincolo de Bine 
şi de Rău. Frumuseţea îşi face simţite farmecele şi conver- 
teşte sufletul uman la cultul său idolatru, uzurpă locul 
Absolutului cu o nefirească şi deplină indiferenţă faţă de 
Bine şi Adevăr. 

Gogol îşi revine din amarele sale amăgiri: "Doar prin 
vrerea diavolului care tinde să distrugă armonia Universu- 
lui, Frumuseţea a fost aruncată cu înspăimintătoare rînje- 
te într-un fioros adinc”. “Ce grozăvie e viaţa noastră, cu 
deosebirile sale izbitoare dintre vis şi realitate... Mai bine 
ţi-ar fi fost [Frumuseţe] să nu te mai fi născut, să rămii 
străină acestei lumi..." 

Legată de Erosul pervertit, frumuseţea stimeşte pati- 
mile care nimicesc viaţa şi vădesc chipul respingător al A- 
froditei păminteşti: "O, să n-aveţi niciodată încredere în 
ceea ce vedeţi... Îndepărtaţi-vă şi vă urmaţi drumul... Totul 
respiră minciună, în fiecare ceas al zilei şi al nopţii; şi mai 
ales cind apăsătoarea noapte se lasă pe străzi şi pe pereţii 
caselor, cind oraşul se umple de lumină şi de zgomot şi 
cînd nenumărate caleşti trec în goană însoţite de strigăte... 
cînd demonul însuşi îşi aprinde felinarul luminind oamenii 


2 8* trait de la I* Enneade, Ed. Bude, p. 130. 

şi lucrurile, care iau astfel o înfăţişare iluzorie şi înşelă- 
toare..." | 

Amoralismul funciar al fiinţei umane, haosul său lă- 
untric, se formează în mod foarte firesc prin forţa irezistibi- 
lă a elanurilor estetice ale sufletului. Principiul moral 
singur nu se poate opune şi rezista stării pasionale, e 
doborit. Dinamismul, născut de pasiuni, aduce totul în 
starea unei eliberări totale faţă de orice principiu normativ, 
chiar sfera estetică oferind, de fapt, cea mai mare libertate. 
Puterea farmecului său scapă oricărei constringeri; 
Erosului creaţiei i se opune cel al distrugerii. NE 

ŞI dacă Dostoievski debutează printr-o constatare 
simplistă: "Frumosul este ceea ce este firesc, ceea ce este 
sănătos", foarte repede recunoaşte că nimic nu este chiar 
atit de simplu. Lansează celebrele sale cuvinte: "Frumuse- 
țea va salva lumea", dar întreabă deindată "care", căci 
"Frumuseţea este o enigmă”, ea are o dublă înfăţişare, 
încîntă, fascinează şi duce la pieire. "Şi nihiliştii iubesc 
frumusejea”, remarcă el, ateiştii, mai mult poate decit cei- 
lalţi, incearcă nevoia irezistibilă a unui idol pe care şi-l fac 
în grabă pentru a-l adora. Înainte chiar de a înţelege şi de 
a trăi frumuseţea şi dragostea, omul le-a profanat deja. 
Acum problema se pune altfel: are oare Frumuseţea în sine 
însăşi o putere salvatoare, sau este Frumuseţea, devenită 
ambiguă, cea care are nevoie de a fi salvată şi ocrotită? 

Ca filosof, Dostoievski a cugetat la acest lucru. Este 
neîndoielnic pentru el faptul că unitatea dintii a Adevăru- 
lui, Binelui şi Frumuseţii s-a rupt. Principiile gnoseologice, 
etice şi estetice nu mai sînt integrate în cel religios. Deve- 
nite autonome, fiecare manifestă în mod fatal cea mai 
profundă ambiguitate; "ideea de frumos a fost răstumată 
în om”: "Inima găseşte frumuseţe pină şi în ruşine, în 
idealul Sodomei, care este cel al marii majorităţi. E lupta 
dintre Diavol şi Dumnezeu, sufletul omului fiind cîmpul de 
bătaie..." i 

În situaţia unei astfel de ruperi ontologice, psihanaliza 
genială a lui Dostoievski trece la psihosinteză, nu mai 
puțin genială. Bun prospector, el pune mina, de ia prima 

încercare, pe un filon aurifer. Psihosinteza -sa este o 
înţelegere matură a omului şi a destinului său. Ea duce în 
gindire la o pneumatologie, iar în viaţă la dobindirea 
Duhului Sfint, la harul "vieţii celei vii". Adevărul religios 
condiţionează şi reuneşte în sine valoarea etică şi pe cea 
estetică: * Dacă oamenii ar fi privaţi de marele infinit, n-ar 
mai vrea să trăiască şi ar muri de disperare. Incomensura- 
bilul şi nemărginitul sint la fel de necesare omului ca mica 
planetă pe care se mişcă." Aspiraţia spre Frumuseţe co- 
incide cu căutarea Absolutului şi a Infinitului. Chiar ter- 
menii de transfigurare, imagine, întrupare, lumină sînt 
întotdeauna de actualitate pentru toţi marii artişti, mărtu- 
rie fiind a unităţii ascunse dintre artă şi religie. În ciuda 
impasurilor, forţa dominatoare şi suverană după care se 
formează şi se mişcă popoarele este "dorinţa de nepotolit 
de a ajunge la împlinire: este Duhul vieţii, cum spune 
Scriptura, principiul estetic sau cel moral, cum îl numesc 
filosofii; eu voi spune foarte simplu că e căutarea lui Dum- 
nezeu'. Or, deindată ce Duhul Sfint vorbeşte prin Frumu- 
seţe aşa cum “a vorbit prin profeţi", mîntuirea prin Frumu- 
seţe nu mai este principiul autonom al artei, ci o formulă 
religioasă: “Duhul Sfint este o înţelegere imediată a 
Frumuseţii, conştiinţa profetică a Armoniei". În sfinţenie 
doar, în Duh, omul regăseşte intuirea imediată a adevăra- 
tei Frumuseţi. Umplută de Duh, îndumnezeită,: natura 
umană a lui Hristos este, pentru Dostoievski, "imaginea 
frumoasă în mod pozitiv şi absolut" şi "Evanghelia după 
loan vede taina Întrupării în revelarea Frumuseţii". 

Frumuseţea naturală este reală, deşi fragilă. De aceea, 
încununarea fiinţei este frumuseţea personalizată într-un 
sfint care devine centru ipostaziat al Naturii, atit ca “"micro- 
cosmos" cit şi ca "microtheos". Natura aşteaptă gemind ca 
frumuseţea ei să fie salvată de omul devenit sfint. 

O astiel de sarcină este escatologică, este arta înrudită 
cu viziunea apocaliptică a lucrurilor din urmă, cu viziunea 
fulgerătoare a icoanei. Integrarea tuturor principiilor. în 
Cultura-Cult depăşeşte puterile fireşti şi face apel la forţa 
sfinţilor şi la puterea pneumatoforă a Bisericii. Această 

artă este actuală deoarece este mai presus de veacuri şi în 
inima existenţei. Ea aruncă în lume acea sare despre care 
vorbeşte Evanghelia şi fără de care viaţa este searbădă, ea 
dă naştere "Frumuseţii fără de care n-ar fi nimic de făcut 
pe acest pămint”. O astfel de Frumuseţe a pus Dumnezeu 
în suflet ca un rug aprins ce-şi are aici înfipte rădăcinile. 
Asemeni Sfintului loan Botezătorul, cel ce strigă, ea duce 
spre iad, îl intimeşte acolo pe Hristos şi aude vestea 
biruinţei sale asupra morţii. În Cruce ea descifrează scara 
lui Iacob şi arborele Vieţii. Se prezintă astfel icoana dum- 
nezeieştii iubiri de oameni care surprinde surisul Tatălul, 
Întreaga taină a lui Dumnezeu e ascunsă în acest suris?, 
Icoana ne face să presimţim că vom avea şi noi o veşnicie 
pentru a contempla acest suris, intotdeauna nou, ca prima 
dimineaţă a Facerii... 

Frumuseţea care salvează lumea se găseşte în reali- 
tatea despre care vorbeşte rugăciunea adresată de Pseudo- 
Dionisie Areopagitul Maicii Domnului (Thetokos): "Doresc 
ca chipul tău să se arate mereu în oglinda sufletelor şi să 
le păstreze curate pină la sfirşitul veacurilor, să ridice pe 
cei căzuţi şi să dea nădejde celor ce cinstesc şi urmează 
această veşnică pildă de Frumuseţe..." Aici, formula “"Fru- 
museţea va salva lumea" işi găseşte deplina justificare. 
Forţa vindecătoare izvorăşte din Hristos, "Marele Vindecă- 
tor": "Înălţind chipul căzut la cinstea dintii, l-a unit cu 
dumnezeiasca Frumuseţe"; ea izvorăşte, de asemenea, din 
orice icoană pe care ritualul o numeşte "făcătoare de 
minuni", prin mijlocirea sa oblăduitoare şi vindecătoare. 

Se pare că Dostoievski a surprins admirabil întreaga 
semnificaţie a unei astfel de viziuni iconografice a lumii. 
Romancier, el a luat asupră-şi o greutate de nesuportat, 
vrînd să descrie pozitiv un tip bun. EI se întreabă ce poate 
face acest om ideal în viaţă: să fie judecător de pace, refor- 
mator social?... Renunţă la aceasta şi împrumută tipul cel 
bun vieţii marilor duhovnici. De aceea, sfinţii săi nu par- 
ticipă la dinamismul exterior al evenimentelor sau, dacă 

participă, o fac altfel. Dostoievski schiţează un tip de sfint 
şi-l atirnă pe peretele din fund ca pe o icoană. Însă doar la 
lumina sa revelatoare şi tămăduitoare se poate descifra 
sensul evenimentelor ce se petrec pe scena lumii. 

Din perspectiva activismului, un sfint este cu totul 
“nelolositor”, ca şi Frumuseţea şi icoanele sale, ca şi 
Dumnezeu, dacă e să-l credem pe scriitorul ateu Roger 
Ikor, nefolositoare sint toate în închipuirile şi gîndurile 
acestei lumi; şi totuşi Dumnezeu mintuie, sfintul luminea- 
ză şi lămureşte. Nici o structură sociologică nu prevede o 
fiinţă a cărei întreagă existenţă să fie redusă la a nu fi 
decit o teofanie. Dar, cu toate acestea, acesta e singurul 
lucru "serios", deoarece el pune capăt absurdităţii, însem- 
nind inima omului cu pecetea altui veac. 

Lingă o civilizaţie tehnică, practică şi utilitară se pune 
Cultura spiritului, care este un cimp predestinat "cultivării" 
valorilor "nefolositoare", mai exact "gratuite", pină în clipa 
ultimei treceri spre "unic", nu numai “util”, ci şi "necesar", 
după spusa Evangheliei. 


VI 


Cultura, arta şi harismele lor 


1. Dumnezeu şi omul 


Dacă noţiunea biblică de "chip şi asemănare a lui 
Dumnezeu" este fundamentală pentru o antropologie creş- 
tină, trebuie spus, deşi pare foarte paradoxal, că ea este cu 
atit mai hotăritoare pentru o antropologie ateistă. Într-ade- 
văr, niciodată asemănarea dintre Dumnezeu şi om nu a 
fost tăgăguită de către ateism. Pentru Nicolai Hartmann, 
Feuerbach sau Marx, persoana umană este definită prin 
atribute cu totul dumnezeieşti: inteligenţă, libertate, 
creaţie, clarviziune profetică. Pentru Sartre, omul este în 
mod esenţial proiect, deci libertate, ceea ce înseamnă că 
existenţa precede şi primează asupra esenței. Este exact 
ceea ce spune Grigore Palamas despre Dumnezeu: "«Eu sînt 
Cel ce este» înseamnă că divinul care Există nu provine 
din esenţă, ci aceasta îşi are originea în Cel ce este, căci 
Cel ce este cuprinde în sine întreaga Fiinţă”. 

In Crezul unui necredincios, F. Jeanson afirmă: "Univer- 
sul este o maşină de făcut zei... specia umană este în stare 
să-l întruchipeze pe Dumnezeu şi să-l împlinească". Pen- 
tru Heidegger, mai pesimist, omul este "un zeu neputin- 
cios", dar, cu toate acestea, un zeu. Pretutindeni, omul este 
gîndit în raport cu Absolutul; a înţelege omul înseamnă a 

pătrunde această legătură. Se poate spune chiar, că şi 
pentru. credincioşi şi pentru ateişti problema omului este 
una teandrică, divin-umană. Dumnezeu este arhetipul, 
idealul-limită al eului uman. Pentru Rudolf . Steiner, 
fondatorul antroposofiei, prin rugăciunea domnească omul 
se adresează propriei esențe dumnezeieşii care este chiar 
al său Dumnezeu-Tatăl. Desigur, omul poartă în sine ceva 
din absolut, prin al său aseitas, în mod specific, el există 
în sine şi pentru sine şi aceasta este baza sistemului lui 
Sartre. Deci, Dumnezeu şi omul se aseamănă. Nici poeţii 
greci, nici scepticul Xenofan, nici Feuerbach, nici Freud nu 
au negat vreodată acest lucru. Totul inseamnă să ştii care 
este creatorul celuilalt... 

Viziunea ateistă dobindeşte o importanţă metodologică. 
Într-adevăr, ateii identifică pe om cu Dumnezeu; ei nu se 
opresc înaintea enormităţii unei asemenea identificări; 
trebuie recunoscut faptul că ei sint mult mai consecvenţi 
decit creştinii în ceea ce priveşte afirmaţiile Bibliei sau ale 
Părinților Bisericii, nu mai puţin uimitoare. 

Gindirea Sfinţilor Părinţi duce pînă la legătura dintre 
Dumnezeu şi făptura sa. Noţiunea biblică de "asemănare" 
condiţionează Revelația. Dacă Dumnezeu-Cuvintul este 
acel Cuvint pe care Tatăl îl adresează omului, fiul Său, 
înseamnă că există o anumită conformitate, o corespon- 
denţă între Logosul divin şi logosul uman. Acesta este 
fundamentul ontologic al oricărei cunoaşteri umane. Legile 
firii sînt date de Arhitectul divin. Dumnezeu este Creator, 
Poet al Universului şi omul îi seamănă, el este creator şi 
poet. în felul său. Sfintul Grigore Palamas precizează: 
“Dumnezeu, transcendent oricărui lucru, neputind fi înţe- 
les şi spus, consimte să devină părtaş la inteligența 
noastră.“ Mai mult: "Omul este asemenea lui Dumnezeu, 
pentru că Dumnezeu este asemenea omului”, spune 
Ciement din Alexandria?. Dumnezeu a plămădit fiinţa 
umană privind în Înţelepciunea Sa umanitatea cerească a 

lui Hristos“. Aceasta este menită "să reunească toate lu- 
crurile, atit pe cele din ceruri, cit şi pe cele de pe pămint” 
- "taina ascunsă mai înainte de veci în Dumnezeu"t: face- 
rea omului după chipul lui Dumnezeu are drept scop În- 
truparea, pusă în orice împrejurare, deoarece implică un 
ultim nivel de comuniune între Dumnezeu şi om. Icoana 
Maicii Domnului - Theotokos (de tipul Eleusa-indurătoarea) 
cu pruncul în braţe o exprimă în mod admirabil. Dacă 
există naşterea lui Dumnezeu în om (Naşterea), există şi 
naşterea omului intru Dumnezeu (Înălţarea). 

Trebuie să fim cu băgare de seamă la această viziune 
a Sfinţilor Părinţi; îndumnezeirea omului este funcţie de 
umanizarea lui Dumnezeu: "Omul este chipul omenesc al 
lut Dumnezeu”, spune Sfintul Grigore al NyseiS şi de aceea 
"omul sortit să se bucure de bunurile dumnezeieşti a 
trebuit să primească în firea sa ceva asemenea celor la 
care trebuia să participe'*. Acelaşi lucru e susținut şi de 
Sfintul Macarie: "intre Dumnezeu şi om se află cea mai 
mare asemănare"”. Spiritul uman nu se împlineşte decit în 
"cele cereşti” : "Contemplarea lui Dumnezeu este viaţa 
sufletului"$. 

La acest nivel divin se găseşte antropologia Sfinţilor 
Părinţi; aceasta frapează prin formulele sale incisive, para- 
doxale, cit se poate de îndrăzneţe. E de ajuns să luăm la 
întimplare citeva teze binecunoscute care stimesc întotdea- 
una mirarea: "Dumnezeu devine om pentru ca omul să de- 
vină Dumnezeu prin har şi să participe la viaţa dumne- 
zeiască.' - "Ornul este o fiinţă care a primit porunca de a 
deveni Duinnezeu." - "Omul trebuie să unească firea crea- 
tă cu energia divină necreată." - "Sint om prin fire şi 
Dumnezeu prin har." - "Cel părtaş la energia divină devine 

el însuşi într-o oarecare măsură Lumină." - "Microcos- 
mos", omul este şi "microtheos". - “În însăşi structura sa, 
omul poartă taina teologică", el este o fiinţă misterioasă, 
homo cordis absconditus*, definiţie cu totul apofatică şi 
care explică interesul Sfinţilor Părinţi pentru conţinutul lui 
imago Dei. Pentru Sfintul Grigore al Nysei, bogăţia imaginii 
oglindeşte desăvirşirile dumnezeieşti; convergenţa tuturor 
celor bune şi subliniază puterea, în întregime dumnezeias- 
că, de a se determina liber din sine însuşi. 

Cind omul spune “sînt”, transpune în omenesc ceva din 
insuşirea de absolut a lui Dumnezeu, care spune: "Eu sint 
Cel ce este”. | 

Pentru Sfinţii Părinţi, aceste formule erau “cuvinte 
esenţiale”, cuvinte de viaţă primite şi trăite. Din păcate, în 
istorie s-a înregistrat o cădere de pe aceste ameţiţoare 
culmi spre platitudinea teologiei şcolare, în care aceste 
imagini de foc au devenit clişee fără viaţă, locuri comune 
spuse pentru a întări o anumită poziţie teologică cerebra- 
lă, abstractă, polemică, fără a atrage după sine vreo ur- 
mare deosebită, revoluţionară pentru viaţa lumii. Unii teo- 
logi "demitizează" realismul ultim al Sfinţilor Părinţi şi, 
prin aceasta, sting, potolindu-l, mesajul exploziv al Evan- 
gheliilor. Pe planul credinţei curente, ascetismul rău 
înţeles atinge obscurantismul. Smerenia devenită formală, 
ca semn de recunoaştere a bunei ortodoxii duce la o poziţie 
extremă, în care omul, redus la mai nimic, nu mai poate 
decit să se stingă sau să se răzvrătească. Monofizismul 
nu a fost niciodată depăşit în anumite momente de credin- 
ță; a luat forma “egoismului transcendent" al mintuirii 
individuale. E disprețul monofizit faţă de came şi materie, 
fuga spre cerul spiritelor pure, isnorarea culturii şi a 
vocației omului în lume, ostilitate şi chiar ură faţă de 
femeie şi frumuseţe: "Dragostea nebună" (manikon eros) a 
lui Dumnezeu pentru om, după Nicolae Cabasilas, sau, 
după cuvintul de neuitat al mitropolitului Filaret al Mos- 
covei: "Tatăl este Dragostea care crucifică, Fiul este Dra- 

gostea crucificată, şi Duhul Sfint este forţa de neînvins a 
crucii"!0, această religie a dragostei crucificate s-a transfor- 
mat în mod foarte ciudat fie în religie "a Tatălui" (paterna- 
listă), fie a "Tatălui crud”, religia legii şi a pedepsei, a 
obsesiei iadului, religie "teroristă" în care Evanghelia s-a 
redus la un sistem pur şi simplu moralist. În secolul al 
XIX-lea, după teologia curentă, "bogatul" reprezenta provi- 
denţa divină, iar "cei săraci” trebuiau să-l binecuvinteze pe 
Dumnezeu pentru că a trimis pe lume asemenea bogaţi! 
Din momentul în care bogăţia şi sărăcia sint considerate 
instituţie divină nu mai poţi alege decit între Tatăl, tiranul 
de temut, şi Tatăl, patriarh blajin şi mingiietor.!! 

Or, adevărata Tradijie predică tensiunea autentic 
dialectă, atit de puternic subliniată de Sfintul Grigore 
Palamas; nu un lucru sau altul, ci amindouă deodată. A- 
ceasta este tensiunea între smerenia subiectivă şi faptul 
obiectiv de a fi coliturghisitor, impreună-făcător, co-poiet 
cu Dumnezeu. Antinomiile, odinioară atit de familiare 
Sfinţilor Părinţi, trebuie învăţate din nou. Omul spune: "nu 
sint desăvirşit' şi Dumnezeu îi răspunde: "Fiţi desăvirşiţi 
precum şi Tatăl vostru cel din ceruri desăvirşit este”. Omul 
spune: "Deşertăciune sint şi pulbere”, iar Hristos îi răs- 
punde: "Voi toţi sinteţi Dumnezei şi-mi sinteţi prieteni”. 
"Sinteţi din seminţia Domnului”, spune Sfintul Apostol 
Pavel, iar Sfintul loan zice: "Sinteţi unşi ai Celui Sfint şi pe 
toate le ştiţi”. "Chipul slavei tale cele negrăite sint, deşi port 
rănile păcatelor”, spune, într-o sinteză plină de forţă, un 
tropar al slujbei de înmormintare. 

Omul este creat şi în acelaşi timp nu este creat, ci 
"născut din apă şi din Duhul Sfint”, e pămintesc şi ceresc, 
făptură şi Dumnezeu în devenire. "Un Dumnezeu creat" es- 

19 Oraisons, homelies et discours, trad. de A. DE STOURDZA, Paris 
1849, p. 154. 

A Înţelegem reacţia violentă a unui J. Prevert: "Tată! nostru care eşti 
în ceruri. Rămii acolo unde eşti. / Şi noi răminem pe pămintul / Care 
uneori c atit de frumos / Cu mistereie sale din New York / Şi cu cele din 
Paris / Care fac cât acela al Treimii..." - 

te o noţiune dintre cele mai paradoxale, ca şi "persoana 
creată" şi "libertatea creată”. Îndrăzneala Sfinţilor Părinţi 
adinceşte aceste maxime, aceste sentinţe pentru "a nu se 
lăsa pradă tristeţii" şi "pentru a nu stinge flacăra Duhului 
Sfint”. | 

Intr-adevăr, theosis-ul oriental-nu este o soluţie logică, 
nu este un concept, ci o soluţie de viaţă şi de har, soluţie 
antinomică ca orice harismă şi care se trage din antinomia 
lui Dumnezeu însuşi. Sfinţii Părinţi au văzut acest lucru, 
spunind că Numele lui Dumnezeu este legat de lume. Cum 
anume Dumnezeu însuşi poate fi în acelaşi timp absolut şi 
relativ, Dumnezeu al Istoriei şi Dumnezeu în Istorie, este 
taina Dragostei Sale, care transcende propriu-i absolut 
pentru a i se dezvălui Paternitatea. Şi cum oare, cuvintul 
Sfintului Efrem Sirul: "intreaga Biserică este şi Biserica 
celor pocăiţi şi a celor care pier”, se poate armoniza cu 
spusa Sfintului Simeon Noul Teolog: "Cu adevărat mare 
taină este aceasta: Dumnezeu printre oameni, Dumnezeu 
în mijlocul Dumnezeilor prin îndumnezeire?", Totuşi, este 
aceeaşi taină. 


2. Biserica şi lumea 


Al doilea Conciliu de la Vatican, în sesiunea a treispre- 
zecea, abordează această taină tratind profunda problemă 
a Bisericii în lume. Cu toate acestea, ea constituie un punct 
de plecare; Domnul a pus Biserica în lume, dindu-i misiu- 
nea apostolică de mărturisire şi de evanghelizare. Aceasta 
însă nu e decit începutul misiunii sale, a cărei amploare 
cere inversarea termenilor, întrevederea rezultatului, tra- 
sind viziunea lumii în Biserică, fapt care permite evaluarea 
exactă, maximală deci, a creaţiei umane şi a'culturii. Acest 
[el de a cugeta se impune teologilor ca să izvodească o ade- 
vărată teologie a lumii. Chiar escatologia invită la aprofun- 
darea acestei viziuni, la cuprinderea întregii realităţi cu 
totul noi a imaginii lui Dumnezeu răscumpărate în Hristos, 
la descoperirea naturii adevărate şi a rostului îngerilor şi 

al diavolilor în viaţa oamenilor; invită mai ales la punerea 
în jumină a sfinţeniei, ca martyria şi har profetic în con- 
textul actuai ai Istoriei. Este confruntarea creatoare dintre 
lume şi soarta ei în lumina Planului lui Dumnezeu. 

În Istorie, Imperiile şi Statele “creştine”, ca şi Teocraţiile 
se prăbuşesc în confruntarea cu lumea care refuză pur şi 
simplu să se supună autorităţilor ecleziastice. Orice bine 
care siluieşte şi forţează conştiinţele se schimbă în rău, 
devenind, după spușa lui Berdiaev, "coşmarul binelui 
impus", în care libertatea umană, voită de Dumnezeu cu 
preţul morţii sale, este tăgăduită. Acelui compelle intrare 
al Sfintului Augustin, care trebuia să justifice instituirea 
inchiziţiei, i se opune alesul cuvînt al Sfintului loan Hri- 
sostomul. Cel care ucide un eretic face un păcat de ne- 
ispăşit.” Cu mult înaintea lui Hegel şi Nietzsche, Sfintul 
Chiril al Alexandriei opune dialecticii "Stăpinului şi robu- 
lui" pe cea a "Tatălui şi Fiului".!? De aceea, stăpinirii lumii, 
supunerii ei puterii Bisericii i se opune întiia chemare a 
Evangheliei la "răpirea Împărăției lui Dumnezeu”, la vehe: 
menţa creştină care "pradă cerurile”. 

Istoria şi escatologia se întrepătrund, există una în cea- 
laltă. Semnificaţia praznicului Cincizecimii (Rusaliilor) şi a 
darurilor Sfintului Duh, sensul universal al epiclezei, mai 
ales escatologic şi parusiac, arată, după spusa Sfintului 
Maxim, menirea fundamentală a creştinilor în lume: "să 
unească natura făcută [lumea] cu energia îndumnezeitoare 
necreată", al cărei izvor viu este Biserica. Biserica în lume 
conferă timpului şi existenţei însuşirea de eschaton, califi- 
cativ care consideră lumea închisă, aplecată asupra pro- 
priei imanenţe afirmind totodată vocaţia sacerdotală a 
lumii înseşi. Lumea nu devine Biserică, ci, în armonie 
"simfonică" cu aceasta, fără a se confunda şi fără a se 
despărţi, işi îndeplineşte propria sarcină cu ajutorul 
harismelor sale. 

Acum, ceea ce numim "societaiea responsabilă” devine 
conştientă că este subiectul activ al destinului său şi al di- 


12 Tresor, 5; P.G. 75, 65-68. 


50 


mensiunii universale de comuniune între oameni. De aceea 
Biserica, adresindu-se societăţii, nu vorbeşte unui Corp 
străin şi despărţit de ea. Textele conciliului Vatican II se 
adresează fără deosebire credincioşilor şi tuturor oameni- 
lor. Cuvintul Bisericii poartă în sine această sare şi 
această plămadă, care, singure, vor hotări pină la urmă 
rostul ei, în sinul civilizaţiilor de azi. Căci ea nu atinge 
numai indivizii, ci şi naţiunile şi popoarele, ca să genereze 
alegerile responsabile şi să îndrepte atenţia, de exemplu, 
asupra problemelor împărţirii bunurilor pămîntului, ale 
lumii a treia sau ale automatizării. 

Nu există nici un dualism ontologic între Biserică şi 
lume, între sacru şi profan; dualismul este de natură etică: 
cel dintre “omul cel nou” şi “omul cel vechi", dintre sacru 
(răscumpărat) şi profan (demonizat). Pentru Sfinţii Părinţi, 
omul este un microcosmos, iar Biserica este un macro-an- 
thropos. Este vorba de dimensiunea sa cosmică şi pan- 
umană care, prin diaconia, al cărei arhetip este “Samari- 
teanul milostiv”, aruncă punți de legătură pe deasupra 
hăurilor şi înlătură orice despărţire (emancipare, seculari- 
zare şi pe de altă parte, nestorianism sau monofizism) 
păstrind însă specificul vocaţiilor. Lumea intră în felul ei, 
în macro-anthropos-ul Bisericii, ea (această lume) este locul 
implinirilor de pe urmă, al apocatastasis-ului, Sfera Paru- 
siei şi "nou pămint” în germene. 

În locul falselor "sacralizări" se pun adevăratele "consa- 
crări”: în Orient, orice botezat trece în timpul tainicei 
ungeri hrismatice prin ritul tunderii, care îl consacră 
pentru totdeauna slujirii Domnului. Acest rit, analog cu cel 
monastic, cheamă pe fiecare să regăsească sensul mona- 
hismului interiorizat, pe care taina îl arată tuturor. În 
schimb, e timpul să fie "desacralizat" tot ce e pietrificat, 
fixat în circuitul închis al ghetoului €.-leziastic. Pe de altă 
parte, trebuie la fel de repede desacralizat materialismul 
marxist; nu este destul de raţionalist şi nici logic materia- 
list. Dacă ateismul contribuie la limpezirea ideii de Dumne- 
zeu la creştini, credinţa creştină îşi spune cuvintul în 
curățirea ateismului de orice urmă de metafizică nejustiti- 


5l 


cată; important e să-l demitizeze pentru a se putea înfiripa 
- un adevărat dialog între parteneri ale căror principii să fie 
clar definite. 

"A supune pămintul" înseamnă a face din el Templul 
lui Dumnezeu. A consacra lumea înseamnă a o obliga să 
treacă din starea sa demoniacă în starea de făptură a lui 
Dumnezeu. Nici o formă a vieţii sau a culturii nu scapă 
Domnului, universalismului Întrupării. Imagine a tuturor 
împlinirilor desăvirşite, Hristos este singurul Arhiereu 
Suprem; El este şi singurul Laic Suprem. A luat asupra Lui 
sacerdoţiul, dar şi tot ce ţine de laic, deci vocaţiile, meserii- 
le şi toate profesiunile lumii. "Dumnezeu a iubit lumea”, 
aşa păcătoasă cum era. Biruinţa lui Hristos, pină la cobo- 
rîrea sa în iad, ia proporţii cosmice care rup toate hotarele. 
Theosis-ul este o noţiune în mod esenţial dinamică, a cărui 
acţiune se intoarce asupra întregului univers asemeni 
doxologiei care prelungeşte slava lui Dumnezeu asupra 
întregii umanităţi. 

Conform cosmologiei Sfinţilor Părinţi care n-are nimic 
comun cu etica naturală, universul se îndreaptă spre îm- 
plinirea sa în optica plenară a Creaţiei, deplină, deoarece 
vizează Întruparea. Hristos reia şi desăvirşeşte, împlineşte 
ceea ce a fost oprit prin cădere; El manifestă Dragostea 
care salvează fără a pierde nimic din cele menite omului, 
co-liturghisitor, împreună-făptuitor cu Dumnezeu. 

Dumnezeu este prezent în lume altfel decit în Trupul 
său. Biserica trebuie să explice Prezenţa implicită, să facă 
precum Sfintul Apostol Pavel care la Atena l-a desluşit pe 
"Dumnezeul cel necunoscut" şi l-a numit lisus Hristos. 
Opera de evanghelizare trebuie să pătrundă în opera de 
civilizare, să o orienteze spre Răsăritul-Hristos. 

Botezul işi are originile în marea Binecuvintare a apelor 
şi a intregii materii cosmice din timpul Epifaniei. Celebra- 
rea liturgică a Sărbătorilor Crucii pune tot universul sub 
semnul biruinţei lui Hristos cel înviat şi pune din nou 
lumea în Binecuvintarea dintii a lui Dumnezeu, Binecuvin- 
tare reafirmată în momentul Înălţării prin gestul liturgic al 
lui Hristos-Preot: "Şi ridicindu-şi miinile, a binecuvintat”. 

Consacrarea pune întregul omenesc în legătură cu Hristos: 
"Totul este al vostru şi voi sinteţi ai lui Hristos". 

Sfinţii Părinţi au luptat împotriva gnosticilor care dis- 
preţuiau viaţa pămintească. Dumnezeu nu este "celălalt", 
cu totul despărţit de lume, ci Emmanuel - "cu noi este 
Dumnezeu" - , de aceea întreaga creaţie aşteptind tinde 
spre revelarea fiilor lui Dumnezeu. Un botezat nu se deo- 
sebeşte de ceilalţi; este pur şi simplu adevărul său şi, prin 
aceasta, răspunzător de soarta lui. Lumea este un dar 
împărătesc făcut omului deîndată ce orizontala îşi găseşte 
coordonata sa verticală. 


3. Demnitatea omului şi harul său de făptuire 


Sfintul Grigore Palamas, care se opune cu putere orică- 
rel abateri de la Tradiţie, stabileşte cu multă îndrăzneală 
întiietatea omului asupra îngerilor. Tocmai dubla sa struc- 
tură spirit-trup face din om o fiinţă întreagă şi-l aşază 
deasupra întregii creaturi. Ceea ce deosebeşte omul de 
ingeri, în folosul celui dintii, este că omul este imaginea 
Cuvintului întrupat; duhul său se întrupează şi pătrunde 
în întreaga fire prin forţele sale creatoare şi dătătoare de 
viaţă, purtate de Duhul Sfint. Un înger e "a doua lumină", 
reflectare pură; e vestitor şi slujitor. Doar Dumnezeu, spirit 
absolut, poate crea ex nihilo, îngerul nu o poate face deloc; 
cu totul alta e condiţia umană. Biblic, Dumnezeu este mai 
mult decit Absolut; El e Absolutul şi-Şi este şi Celălalt: 
Dumnezeu-Omul. De aceea dă Dumnezeu omului chipul 
Său, spre a face să ţişnească valorile nepieritoare din 
materia acestei lumi şi să vădească sfinţenia în trupul 
propriu. Într-adevăr, omul nu reflectă ca îngerii, ci devine 
lumină; strălucirea trupurilor de sfinţi este normativă - 
"Voi sinteţi lumina lumii" -, nimburile lor exprimind pe 
icoane acest lucru. Această poziţie împărătească a omului 
condiţionează sarcina îngerilor de a-i sluji. După Sinaxarul 
din Lunea Sfintului Duh, fiecare din cele nouă cete înge- 
reşti vine să adore, în cele nouă zile dintre Înălţare şi 
Pogorîre, umanitatea îndumnezeită a lui Hristos. 

Într-una din omilii, Sfintul Grigore Palamas precizează 
astfel unul dintre scopurile Întrupării: "a cinsti carnea 
pentru ca duhurile trufaşe să nu îndrăznească a-şi închi- 
pui că sint mai presus decit omul”. Acest text!%, de o vigoa- 
re puţin obişnuită, este un uimitor imn al spiritului uman 
creator. Aceasta este o deplină binecuvintare dată fără re- 
zerve creaţiei umane pentru zidirea Culturii-Cult şi care 
poartă cu ea întreaga autoritate a Tradiţiei Sfinţilor Părinţi. 

impărăţia va face să înflorească săminţa paradisiacă 
oprită în creşterea sa de boala păcatului pe care Hristos 
vine să o vindece. Dumnezeu scoate pe om din adincul că- 
derii; aceasta e, de fapt, mintuirea. Însă, după Evanghelie, 
mintuire înseamnă vindecare: "Credinţa ta te-a vindecat. 
Hristos vine ca "Mare Vindecător” şi oferă euharistia ca pe 
un leac împotriva morţii. Vindecarea presupune katharsis 
ascetic, curățirea fiinţei de orice săminţă demoniacă; ea se 
împlineşte în katharsis-ul ontologic: restaurarea formei 
iniţiale a imaginii lui Dumnezeu şi transfigurarea reală a 
naturii. 

Creaţia în sens biblic -este asemenea grăuntelui ce 
rodeşte o sută pentru unul crescînd fără încetare: "Tatăl 
meu pină acum lucrează; lucrez şi eu" (loan V, 17). Lumea 
fost creată o dată cu timpul, aceasta însemnind a fi nede- 
săvirşită în germene, făcînd să apară de-a lungul istoriei 
prorocii şi 'bunii lucrători” şi pentru a conduce astfel la 
împreună-lucrarea dumnezeiescului şi omenescului pină 
în Ziua în care germenele va ajunge la coacerea din urmă. 
De aceea, prima poruncă de “a cultiva " Edenul se deschide 
asupra perspectivelor imense ale Culturii. leşită din cult şi 
din mănăstiri, în diferenţierea anagogică a părţilor sale, 
cultura reconstituie, cu propriile-i elemente, "liturghia 
cosmică”, preludiu deja, aici, pe pămint, al doxologiei 
aici. PI 

Prin însăşi firea sa, omul este sortit acestei misiuni: el 
este o "armonie muzicală, un imn în mod minunat închi- 


15 Om. 16: PG. 154,201 D-204A. 

nat puterii atotcreatoare"!*, "Slava ta, o, Hristoase, este 
omul pe care l-ai pus ca pe un cîntăreţ al strălucirii tale"!5, 
"Iluminat, deja aici, pe pămînt omul devine în întregime o 
minune. Se întilneşte cu forţele cereşti într-un cintec nein- 
cetat; pe pămint fiind, asemenea unui înger, duce spre 
Dumnezeu toată făptura..."!$, i 

Hristos redă omului puterea de a înfăptui. Acesta e 
darul esenţial al ungerii hrismale. Sfintul Grigore al Nysei 
insistă asupra puterii omului de a domni'”. Rege, preot şi 
profet, harurile lui fac din om un demiurg în felul său. 

Preexistenţa ideală în Dumnezeu a logos-urilor cosmice, 
arhetipurile a tot ce există, atribuie o valoare deosebită 
acţiunii acestor "lucrători cu Dumnezeu”. "Grăbiţi venirea 
zilei lui Dumnezeu” (11 P. III, 9-11), "căutaţi Împărăţia lui 
Dumnezeu", înseamnă "pregătiţi" tainica ei germinare. E 
vorba de aceste "naşteri" prin credinţă care ne sînt speci- 
fice. Ele revelează şi ordonează sensul profund al istoriei, 
îndreptind în acest fel lumea, pregătită şi coaptă, spre 
venirea: Domnului. AIE, 

Bunătatea vie, verificată prin adevărata asceză, se con- 
fundă cu însuşi destinul uman. “Tandreţea ontologică" a 
marilor înduhovniciţi (Sfintul Isaac, Sfintul Macarie) faţă de 
orice făptură, fie ea şarpe sau chiar demon, e însoţită de 
un mod iconografic de a contempla lumea, de a descoperi 
aici gindirea divină, de a pătrunde prin învelişul cosmic 
pină la miezul purtător de sens. De aici izvorăşte fericita 
viziune cosmică a Ortodoxiei, optimismul ei de nezdrunci- 
nat, prețuirea cea mai mare pe care o putea primi fiinţa 
umană: "După Dumnezeu, consideră pe orice om ca Dum- 
nezeu"!€, i sai 

“invăţătorul dumnezeiesc, spune Sfintul Maxim, hră- 


14 SFINTUL GRIGORE AL NYSEI, P.G. 44, 441 B. 

'5 SFÎNTUL GRIGORE DIN NAZIANZ, P.G. 37, 1327. 
15 SFINTUL GRIGORE PALAMAS, P.G. 150, 1031 A B. 
17p3444048:D. 

Agraphon, rap. de către Clement al Alexandriei. 

neşte oamenii într-un mod euharistic, prin cunoaşterea 
destinelor ultime ale lumii“!9, Ca o uriaşă parabolă lumea 
oferă o lectură a “Poieziei" dumnezeieşti întipărită în 
simţurile sale. Imaginea parabolelor evanghelice sau 
materia cosmică a sfintelor taine nu sint întimplătoare 
Lucrurile cele mai simple sint conforme cu un scop bine 


precizat. Totul este imagine, asemănare, participare la | 


iconomia mîntuirii, totul e cintec şi doxolo "i 
lucrurile nu mai sînt mobilierul re meg 
templului nostru”, spune Paul Claudel, 
Darurile şi harismele determină vocaţia omului: "a 
cultiva" întinsul cimp al lumii, a inaugura toată gama 
artelor şi a ştiinţelor, spre a zidi existenţa umană voită de 
Dumnezeu. Aceasta nu poate fi fondată decit pe diaconia, 
al cărei sens biblic e mai mult decit un serviciu social 
acest termen însemnînd chiar act de vindecare şi de resta- 
Mera mie = Ea e şi koinonia tuturor oamenilor 
pe acel cu totul nou 
ei mem li şi de dorit lucru de care ne 
Gindirea Sfinţilor Părinţi trasează o grandio 
a creaţiei. Este mult mai mult decit o prea meri 
culturii. Cînd devine o funcţie în slujba Împărăției lui 


Dumnezeu, cultura este cea car 
i e jus 
sacerdoţiul său in lume. justifică istoria, omul şi 


4. Cultura; ambiguitatea şi destinul ei 


"Mergeţi şi învăţaţi toate neamurile”, s une - 
serica se ocupă de sufletele luate feat iti ae n 
are şi sarcina complexelor naţionale. În formarea culturilor 
şi a civilizaţiilor îşi are şi ea cuvintul profetic de martor 
care se face ascultat. Ea fundamentează transcendentul 
prin propria sa realitate euharistică, mesajul său pascal 
făcînd-o mai mult decit actuală, pentru că e mai presus de 
orice epocă. Ea vesteşte că Hristos a venit pentru a face 
din morţi adormiţi şi pentru a-i trezi pe cei vii. 


19 Ouestio 89. 

Orice popor îşi însuşeşte o misiune istorică, se zideşte 
în jurul ei şi, mai devreme sau mai tirziu, întilneşte Planul 
lui Dumnezeu. Parabola talanţilor vorbeşte de acest Plan 
normativ, propus libertăţii omului. Etica evanghelică este 
cea a libertăţii şi a creaţiei. Ea cere întreaga maturitate a 
unui adult şi cuprinde mult mai multă disciplină ascetică, 
liberă constringere şi risc decit orice etică a Legii. 

Istoria nu e deloc autonomă; toate evenimentele sale se 
referă la Cel in stăpinirea. căruia se află "intreaga putere 
în cer şi pe pămint”. Chiar un cuvint ca "Daţi Cezarului ce 
e al Cezarului” nu are sens decit în lumina credinţei: 
Cezarul nu e Cezar decit prin raportare la Dumnezeu. 
"Dacă Dumnezeu nu există, aş mai fi căpitan?", se intrea- 
bă, în Demonii lui Dostoievski, un ofiţer căruia cineva 
încearcă să-i demonstreze inexiștenţa lui Dumnezeu. Nu 
este dat faptului istoric să ocolească predestinarea sa nor- 
mativă care-l judecă. Aceasta e semnificaţia "crizelor" ine- 
rente ale oricărei civilizaţii, crize care sint judecăţi escato- 
logice intra-istorice, acele kairoi, izbucniri ale transcenden- 
tului care atrag atenţia celor "care au urechi de auzit..." 

Orice dualism maniheist sau despărţire nestoriană, 
orice monofizism al divinului separat sau al umanului 
separat, luate fiecare în parte, sint condamnate prin for- 
mula lapidară a Sinodului din Calcedon: divinul şi umanul 
sint unite fără a se confunda şi fără a fi despărțite. 
Această dogmă determină aceeaşi unitate fără confuzie şi 

fără separație între elementul divin al Bisericii şi lume, 
istorie, cultură. Din punct de vedere normativ, viaţa soci- 
ală şi culturală trebuie să aibă ca fundament dogma, să 
aplice principiile unei sociologii teologice, "deoarece creşti- 
nismul este copia firii lui Dumnezeu"2. 

Însă, dacă escatologia laicizată, secularizată, se pri- 
vează de eschaton-ul biblic şi visează la o comuniune a 
sfinţilor fără Sfint, la impărăţia lui Dumnezeu fără Dum- 
nezeu, înseamnă că este o erezie creştină, născută de slă- 
biciunile creştinătăţii înseşi. Aceasta, fie renunţă la Împă- 


* SFINTUL GRIGORE AL NYSEI, De prafes. christ.: P.G. 46, 244 C. 

răţie în schimbul unei cetăţi împrejmuite, ţinind doar de 
Istorie, fie fuge de lume şi uită de sine contemplind cerul. 
Marxismul zilelor noastre pune din nou şi cu tărie proble- 
ma, sensului istoriei şi obligă astfel conştiinţa creştină să 
susţină misterioasa continuitate dintre Istorie şi Împărăţie. 

Cea mai mare Revoluţie, singura eficace, nu poate veni 
decit din partea Bisericii, plină fiind de forţele Duhului 
Sfint. Prin însăşi firea sa, ea nu poate propune nici o nor- 
mă canonizată şi de aceea se bucură de cea mai mare 
supleţe în a se adapta contextelor locale. Cu toate acestea, 
Cuvintul aduce alinare, dar şi judecă, fapt care explică o 
anumită distanţă a Martorului clarvăzător care condamnă 
orice compromis şi conformism, dar al cărui realism pă- 
trunzător dezvăluie elementele demoniace, orientînd în 
felul acesta lupta. Sarcina universală şi cea mai actuală 
este de a pune roadele pămintului la dispoziţia tuturor 
oamenilor, fără a-i priva de libertatea religioasă sau de cea 
politică. 

Problema vremii noastre este cea a bogaţilor şi a falşilor 
săraci care rivnesc bogăţia. Într-o civilizaţie tehnică şi 
mercantilă, un poet, un cugetător, un profet sint' fiinţe 
inutile. Artiştii şi intelectualii dezinteresaţi constituie deja 
o nouă formă de proletariat. Desigur, înainte de orice, 
printr-un impozit mondial obligatoriu, trebuie suprimată 
foamea materială. Şi apoi, gîndul trebuie îndreptat spre 
înfornetaţii care ştiu că numai cu piine se va hrăni omul. 
Trebuie afirmată fără zăbavă prioritatea Culturii şi a ceea 
ce numin Lesprit de finesse. Societatea modemă trebuie să 
ocrotească poeţii şi profeţii: prezenţa de necontestat a 
demonilor cere cu stăruinţă un loc privilegiat pentru îngeri 
şi sfinţi, care sint la fel de reali ca şi demonii şi ceilalţi 
oameni. A te îndoi că omul este în stare să stăpinească nu 
numai cosmosul, ci şi pe sine însuşi, ar însemna să res- 
nunţi la ceea ce conferă cinstea de fiu al lui Dumnezeu. 

Siguranţa de neclintit a credinţei este chemată să stră- 
pungă tocmai această lume închisă pentru a vădi prezenţa 
nevăzută a Transcendentului, să învie morţii şi să mişte 

munţii, să arunce focul nădejdii pentru mintuirea tutu- 
ror şi să lege golul acestei lumi de "plinătatea Bisericii 
Treimii"?!.., 
Nici o teologie monofizită şi care nu ţine seama de trup 
nu poate schimba nimic din măreaţa lege de credinţă a 
Sfinţilor Părinţi şi nici să minimalizeze sau să tocească 
textele cele mai violente din Scriptură. Este evident faptul 
că tocmai maximalismul escatologic al călugărilor justifică 
cu cea mai mare putere istoria. Căci acela care nu partici- 
pă la misiunea monastică a istoriei, la trecerea sa în vea- 
cul viitor, fără a zămisli, acesta îşi asumă intreaga respon- 
sabilitate de a zidi istoria în mod pozitiv, adică de a o des- 
chide spre Pleromul uman: "Gătiţi calea Domnului, drepte 
faceţi cărările lui", acest drum şi aceste cârări vădind 
maturitatea omului. 
Teologia scopurilor ultime presupune o crucificare a 
gîndirii, ce nu are o continuitate directă cu filosofia 
speculativă. "Cele ce ochiul n-a văzut şi urechea n-a auzit 
şi la inima omului nu s-au suit, acestea le-a gătit Dum- 
nezeu celor ce-L iubesc" (1 Cor., II, 9). Ea iniţiază în mărea- 
ţa definiţie a oricărui creştin: "tuturor celor care au iubit 
arătarea Lui (Parusia)" (1 Tim. IV, 8). În lumina sa, sfinţii, 
eroii şi geniile, cînd ating ceea ce este adevărat şi ultim se 
împlinesc fiecare în felul său în aceeaşi unică realitate a 
Împărăției. 
m ae nu este niciodată un mijloc pentru Dumne- 
zeu. Dacă existenţa omului o presupune pe cea a lui Dum- 
nezeu, existenţa lui Dumnezeu o presupune pe cea a omu- 
lui. Persoana umană este valoare absolută pentru Dumne- 
zeu, ea este şi un “alter ego" al Său, “prietenul” Său, de la 
care Dumnezeu aşteaptă un răspuns liber de dragoste şi 
de creaţie. Soluţia este teandrică: coincidenţa celor două 
desăvirşiri în Hristos. De aceea omul escatologic nu 
trăieşte într-o aşteptare pasivă, ci în pregătirea cea mai 
activă a Parusiei. Hristos vine la “ai săi” Joan 1, 11), 


21 ORIGEN, P.G. 12, 1264. 

"Dumnezeu printre Dumnezei, prin îndumnezeire”, revăr- 


£ 


tura, la toate nivelurile este sfera directă a acestei confrun- 

tări; doar ambiguitatea sa complică această sarcină 
Istoriceşte, cultura a fost folosită pentru propovăduirea 

Evangheliei fără a fi întotdeauna acceptată ca un element 


Sina: nici chiar în utopia Bisericii văzută ca Împărăţie 
s4 a Dumnezeu. "Era aşteptată Împărăţia şi a venit 
serica', spunea Loisy. Chipul Bisericii luptătoare trece, 


și Sfirşitul istoriei, bilanţul ei ultim, îi luminează şi îi 
pene i sensul. Instalarea în istorie, istoricismul rupt de 
Slirşit, ca şi negarea sa simplistă într-un hiperescatologism 
care sare pe deasupra istoriei, o frustrează de Întrupare 
privind-o astfel de propria-i valoare. 
Atitudinea creştină faţă de lume nu poate fi niciodată 
o) negare, fie ea ascetică sau escatologică. Ea e întotdeauna 
o rr dar una escatologică: înaintare necurmată spre 
capătul care, în loc să închidă, des 
căii chide totul spre ceea ce 
„Intr-adevăr, cultura nu poate avea o dezvoltare nesfir- 
ia Ea nu este un scop în sine; obiectivată, ea devine un 
sistem de constringeri Şi, oricum, închisă în propriile-i 

margini, problema sa nu poate fi rezolvată. Mai devreme 
sau mai tirziu, gindirea, arta, viaţa socială, ajung la 
propria lor limită; atunci se impune alegerea: să rămină 
în infinitul vicios al propriei imanenţe, să se imbete de 
goliciunea-i sau să îşi depăşească limitele care o sugrumă 
şi, într-o transparenţă de ape limpezi, să oglindească 
transcendentul. Dumnezeu a vrut aşa: în Împărăţia Sa nu 
se poate ajunge decit trecînd prin haosul acestei lumi; nu 
e vorba de o transplantare străină fiinţei lumii, ci de 
revelarea profunzimii numenale, ascunse, a acestei lumi. 
Un savant, preocupat de dezintegrarea atomilor poate 
cugeta asupra integrării euharistice a lumii în trupul lui 
Hristos cel înviat. Rugăciunea lui lisus ii va purifica în mod 
firesc privirea şi-l va iniţia în stările extatice ale îngerilor, 
va dezvălui în faţa ochilor săi uluiţi "focul lucrurilor” în 
însăşi materia acestei lumi. 
Arta trebuie să aleagă între a trăi spre a muri şi între 
a muri pentru a trăi. Arta abstractă, prin formele ei de 
manifestare cele mai înaintate, regăseşte libertatea, 
străină oricărei prejudecăţi sau forme academice. Forma 
exterioară, figurativă, este pulverizată; însă drumul spre 
forma interioară, purtătoare a unui mesaj ascuns, este 
păzit de îngerul cu sabia de foc. Calea nu se va deschide 
prin botezul ex Spiritu Sancto, aceasta însemnind moartea 
şi învierea artei, naşterea sa în arta epifanică, a cărei 
expresie supremă este icoana. Artistul nu-şi va găsi 
adevărata vocaţie decit într-o artă religioasă, împlinind o 
taină teofanică: a desena, a sculpta, a cînta Numele lui 
Dumnezeu reprezintă unul din locurile în care Dumnezeu 
coboară şi sălăşluieşte. Nu e vorba de puncte de vedere 
sau de şcoli: "Măreţia ochilor este aceea de a fi ochii po- 
rumbelului"*, el priveşte “inainte”, căci Hristos "nu e 
deasupra”, ci "inainte", în aşteptarea întilnirii. Ceea ce este 
cu totul nou vine din străfunduri escatologice: "Ne amintim 
de ceea ce vine”, spune Sfintul Grigore al Nysei, în perfect 
acord cu anamneza euharistică. 


2 SFINTUL GRIGORE AL NYSEI. P.G. 44, 835. 

În filosofie, reducţia fenomenologică eliberează esenţia- 
lul de accidental şi artificial. Esenţele retrimit la subiectul 
transcendental; privirii sale pure, intuiţiei sale apodictice, 
lumea îi apare ca un fenomen. Însă transcendentalul deno- 
tă o multiplicitate şi distincţia obiect-subiect persistă încă; 
chiar constituit şi producind esențe, transcendentalul nu 
este unul, unicul. Astfel, cogito-ul nu este ultima realitate, 
absolutul. O ultimă reducere este oare cu putinţă? Da, 
dacă a reduce înseamnă a înţelege ca relativ şi dacă orice 
relativ nu poate fi gindit decit în raport cu Absolutul. 
Dincolo de ultima reducţie se pun două realităţi sigure: 
eul, care nu e Absolutul şi Absolutul, care e cu totul altul 
decit eul, cum spune Sfintul Augustin: “Cunosc doar pe 
Dumnezeu şi sufletul, nimic altceva”. 

Sfintul Bonaventura ne oferă o altă formulă: Deus non 
est, Deus est; orice negare a lui Dumnezeu, orice falsă 
absolutizare, orice idol nu există decit în funcţie de adevă- 
ratul şi unicul Absolut. Pentru Apus lumea este reală, iar 
Dumnezeu este pus sub semnul întrebării, e ipotetic, fapt 
care incită la căutarea argumentelor existenţei Lui. Pentru 
Răsărit, lumea e îndoielnică, iluzorie, singurul argument 
al realităţii sale e existenţa prin sine evidentă a lui Dumne- 
zeu. Filosofia evidenţei coincide cu cea a Revelaţiei. Eviden- 
ţa cu siguranţa sa, în sensul Memorialului lui Pascal este 
însuşi tipul cunoaşterii adevărate, trecute prin focul 
apofazei, 

Dacă omul îl sîndeşte pe Dumnezeu este pentru că se 
găseşte deja înlăuntrul gîndirii divine, pentru că Dum- 
nezeu se gîndeşte deja în el. Nu ne putem îndrepta spre 
Dumnezeu decit plecînd din El, Conţinutul gîndirii asupra 
lui Dumnezeu este unul epifanic; el este însoţit de prezenţa 
evocată, i 

Totuşi, taina voinţei pervertite, “taina nelegiuirii", 
rămine întreagă. Dacă "asemănarea etică” poate trece în 
radicală deosebire, asemănarea ontologică "cu chipul” 
rămine neatinsă; libertatea, chiar în ultima revoltă, 
libertatea devenită arbitrară, rămine reală, călcarea legii 
putind merge pină la nelegiuirea-nebunie. Evidenţa nu 

rţează nicidecum voinţa, aşa cum nici harul nu pogoară 
me sa decit în funcţie de libertatea sa. Ordinelor unui 
Tiran le răspunde surda rezistenţă a unui sclav; la chema- 
rea-invitaţie a Stăpinului cinei, răspunde liberul consimţă- 
mint al celui care se face astfel ales. ai _ 
Cugetind la lucrarea Duhului Sfint în vremile Qin urmă, 
am putea vedea în aceasta poate chiar funcţia de deget al 
lui Dumnezeu", de Mărtor: o sugestie, o chemare hotăritoa- 
re făcută tuturor formelor de cultură, ca să-şi înţeleagă 
rostul lor dintii, să culmineze cu alegerea finală a Împără- 
e i Apostol Pavel impune criteriul unicului funda- 
ment care este lisus. “Fapta fiecăruia va fi vădită... sul 
va proba calitatea fiecăreia"... La fel şi pentru omul însuşi: 
“va fi mîntuit, dar trecînd prin foc. Sint fapte pe care focul 
nu le atinge”. Nu e vorba deci de o simplă distrugere a 
acestei lumi, ci de o încercare. Ceea ce rezistă are calitatea 
cerută de harisme şi intră ca element constitutiv al noului 
pămint"”. Odinioară, arca lui Noe a fost salvată prin ape”, 
imaginea simbolică a arcei ne dă posibilitatea să vedem 
ceea ce este destinat supravieţuirii, în această [ii Mune 
profetică ea prefigurind marea trecere în Împărăţie, "prin 
i rea focului”. 
piara sale, cultura este pătrunderea lucrurilor 
şi fiinţelor, pînă la gindul lui Dumnezeu despre ele, reve- 
laţie a logos-ului fiinţelor şi a formei lor transfigurate. 
Icoana realizează acest lucru, dar ea se situează dincolo de 
cultură, ca '"o imagine călăuzitoare", deoarece gate deja 
viziune directă, fereastră deschisă spre “Ziua a opta". 
Berdiaev şi-a îndreptat cugetul spre conflictul aparent 
dintre Creaţie şi Sfinţenie; era izbit de coexistenţa, în 
veacul al XIX-lea, a unui mare sfint, Serafim, şi a unui ma- 
re poet, Puşkin, care, contemporani fiind, se isnorau reci- 
proc. El a găsit soluţia în trecerea de la simboluri la 
realități. Ministru, general, profesor, episcop sint simboluri, 
funcţii; dimpotrivă, un sfint este o realitate. O oaze 
istorică, un Stat creştin, o Republică sint simboluri: 
"comuniunea sfinţilor” este o realitate. Cultura este un 

simbol cînd adună operele şi constituie un muzeu de 
produse împietrite, de valori fără viaţă. Geniile cunosc 
adinca amărăciune a distanţei dintre focul duhului lor şi 
operele lor date la iveală. Poate chiar o cultură creştină 
este imposibilă. Într-adevăr, marile izbînzi ale creatorilor 
sint marile eşecuri ale creaţiei, căci ele nu schimbă lumea. 

Paradoxul credinţei creştine stă în faptul că ea stimu- 
lează făptuirea în această lume, creaţia, dar în ultima sa 
fază, prin dimensiunea-i escatologică, face ca lumea să se 
prăbuşească; obligă istoria să-şi iasă din margini. Aici nu 
drumul e imposibil, ci ceea ce e cu neputinţă este drum, 
harurile îl înfăptuiesc: "puterea dumnezeiască fiind în 
Stare să născocească... o cale în imposibil", Sint revărsă- 
rile fulgerătoare ale "acelui altceva", venind din înseşi 
străfundurile fiinţei sale. Toate formele de cultură trebuie 

„să tindă spre această limită care participă la doi eoni, 
descoperindu-l pe unul, prin mijlocirea celuilalt, aceasta 
fiind trecerea de la pămintescul "a avea" la dumnezeiescul 
"a fi”. Lumea, în Biserică, înseamnă "Rug aprins" pus în 
inima existenţei. A 

Savantul, cugetătorul, artistul, reformatorul social vor 
putea regăsi harismele Sacerdoţiului Împărătesc, fiecare 
în domeniul său, ca "preot" putind face din căutarea sa o 
operă sacerdotală, o taină care transformă orice formă de 
cultură în loc teofanic: a cînta Numele lui Dumnezeu prin 
Ştiinţă, gîndire, activitate socială ('sacramentul fratelui") 
sau prin artă. În felul ei, cultura se întilneşte cu liturghia, 
ea face auzită "liturghia cosmică”, devine doxologie. 

Pe vremuri, Sfinţii Părinţi erau canonizaţi nu pentru 
sfinţenia personală, ci pentru credinţa lor în harul puterii 
Împărăteşti pusă în slujba poporului creştin. Pătrundem 
astlel în vremile ultimelor manifestări ale Duhului Sfint: "Şi 
va [i în zilele acelea, zice Domnul, că voi revărsa din Duhul 
Meu peste tot trupul...“; prin aceasta putem cu uşurinţă 
prevedea canonizarea savanților, gînditorilor sau artiştilor, 
a celor care şi-au dat viaţa şi şi-au arătat credinţa în harul 
„Za ERORI EN N 

“ SFINTUL GRIGORE AL NYSEI, PG. 44, 128 B. 

Sacerdoţiului Îimpărătesc şi care au creat opere slujitoare 
Împărăției lui Dumnezeu. Astfel, harul profetic al creaţiei 
înlătură falsa dilemă: Cultura sau Sfinţenia impunînd 
Cultura-Creaţie şi Sfinţenia; mai mult încă, acest har 
stabileşte forma particulară a Sfinţeniei Culturii înseşi. 
Aceasta este “lumea în Biserică”, vocaţia ultimă a meta- 
morfozei sale în "noul Pămint" al Impărăţiei. 

În zilele noastre se naşte o dilemă şi mai puţin adevă- 
rată: Hristos în Biserică sau Hristos în lume. Nu e vorba 
de loc de a adapta Biserica mentalităţii lumii, ci de a 
adapta şi Biserica şi lumea de azi la Adevărul dumnezeiesc, 
la Gindul dumnezeiesc despre lumea de acum. Dumnezeu 
nu e mai departe de vremea noastră decît în altă epocă, 
dar prezenţa Sa se simte mai ales în orice întîlnire interum- 
ană, deoarece aceasta zideşte în felul ei macroanthropos-ul 
şi se întilneşte astfel cu Biserica. Hristos îşi trimite Biserica 
în istorie pentru a face din ea, în diferite momente ale 
acestei istorii, "lăcaşul" prezenţei Sale, pentru a da tuturor 
să trăiască acel azi al lui Dumnezeu în cel al oamenilor. 

Prezenţa lui Hristos este universală; cu toate acestea, 
Biserica este Trupul lui Hristos şi Hristos o cheamă să 
treacă de la formele simbolice la realitatea revărsindă a 
Evangheliei, să devină înainte de orice această fulgerătoa- 
re doxologie adusă de dinamismul eliberator al Duhului 
Sfint, despre care ne vorbeşte Apocalipsa şi pe care nimeni 
nu-l poate ignora în acest caz. 


5. Cultura şi Împărăţia lui Dumnezeu 


Sfintul Apostol Pavel spune: "Sintem lucrători cu 
Dumnezeu", iar Apocalipsa: "Popoarele îşi aduc slava şi 
cinstea"; ele nu intră deci în impărăţie cu miinile goale. Se 
poate crede că tot ceea ce apropie sufletul uman de adevăr, 
tot ceea ce exprimă el în artă, tot ce descoperă în ştiinţă 
şi tot ce trăieşte ca pe ceva veşnic, toate aceste culmi ale 
geniului şi sfinţeniei sale vor intra în Impărăţie şi vor 
coincide cu adevărul lor, aşa cum imaginea genială se 
identifică cu originalul său. 

Chiar frumuseţea. maiestuoasă a virfurilor înzăpezite, 
mingiierea mării sau aurul lanurilor de griu se vor preface 
în acel glas desăvirşit de care ne vorbeşte adeseori Biblia. 
Sorii lui Van Gogh' sau nostalgia Afroditelor lui Botticelli şi 
tristeţea Madonelor sale işi vor găsi senina plinătâte cind 
setea de cele două lumi va fi astimpărată. Elementul cel 
mai pur şi cel mai misterios al culturii, muzica, în culmea 
ei, piere lăsindu-ne în! faţa Absolutului: În Missa ori 
Requiemul lui Mozart se aude vocea lui Hristos, iar mo- 


mentul culminant al Slujbei atinge valoarea liturgică a 
prezenţei Sale. AZ i POR coaea; 
Cind e adevărată, cultura, născută din cult, îşi 
regăseşte originile liturgice. Prin însăşi esenţa sa, ea este 
căutarea unicului necesâr care o duce dincolo de limitele 
sale imanente. Prin mijlocirea acestei lumi, ea înalţă 
semnul Împărăției, săgeată pătrunzătoare îndreptată spre 
ceea ce va veni; o dată cu Mireasa şi cu Spiritul, cultura 
spune: "Să vină Domnul!". Asemeni Sfintului loan Înainte- 
mergătorul, astrul ei se cufundă în lumina strălucitoare a 
Amiezii parusiace. | ab d 
„- Dacă fiecare om, făcut după chipul lui Dumnezeu. este 
icoana Sa vie, cultura pămintească este icoana Împărăției 
cerurilor. În clipa marii treceri, Duhul Sfint, "deget al lui 
Dumnezeu", va atinge această icoană şi ceva din ea va 
rămine pentru totdeauna. A 
În veşnica liturghie a veacului viitor, omul, prin toate 
elementele culturii trecute prin focul ultimelor curăţiri, va 
cinta slava Domnului său. Deja aici,-pe pămînt, omul-unei 
comunităţi, savantul, artistul, toţi preoţi ai Sacerdoţiului 
universal, celebrează propria lor liturghie în care prezenţa 
lui Hristos se manifestă pe măsura purității potirului Său. 
Ca îndeminatici iconografi, ei trasează cu materia acestei 
lumi şi cu lumina taborică o realitate cu totul nouă în care 
transpare încet chipul tainic al Împărăției. 


... 


Arta modernă 
din perspectiva icoanei 


incă 'de la începuturile sale, teologia occidentală a 
manifestat o anumită indiferenţă dogmatică faţă de impor- 
tanţa spirituală a artei sacre; faţă de această iconografie 
care, în ciuda numărului mare de mucenici, este atit de 
venerată în Răsărit. Cu toate acestea, în mod provideriţial, 
arta occidentală a rămas în urma gîndirii teologice şi, pînă 
în secolul al-XII-lea, a rămas fidelă tradiţiei comune atit 
Răsăritului, cît şi Apusului. Această unică tradiţie trăieşte 
în mod plenar în; magnifica -artă romanică: în miracolul 
catedralei din Chartres, în pictura italiană care cultivă 
încă. acea manieră bizantină. - CR d ac 

Insă, începind cu veacul al XIII-lea, Giotto, Duccio, 
Cimabue. introduc , artificialitatea optică, perspectiva, 
profunzimea, jocul clar-obscurului, trompe-l'ceuil-ul.. Dacă 
arta devine mai rafinată, mai reflectată în elementul ei 
imanent, ea este însă mai puţin înclinată spre surprinde- 
rea directă a transcendentului!. Recente studii descoperă 


1 Hristosul bizauutin, elkomenos, umilit Şi suferind, urcă cu greu din 


sine însuşi, ultima treaptă, aceea de Domn al tuturor lucrurilor. Sfintui 
loan Hrisostomul o spune: "Mă uit la Hristosul răstignit şi-l văd pe Îm- 
părat'. Dimpotrivă, în arta occidentală după secolul al XIII-lea, lisus, 
o-mul durerilor, pare, în însăşi înima durerii, părăsit de Duhul Sfint. ca 
lisus de la Anderach, de la Kâln sau Devot sau lisus de la Perpignan. 
Căutarea realismului în veacul al XV-lea se apleacă şi mai mult asupra 
imaginii suferinţei şi a morţii; e cultul celor cinci răni, al Sfintului Singe, 
al uneltelor pătimirii; e Hristosul părăsit așteptindu-şi patimile şi Fe- 
cioara din Pietă, pe care nici un Porumbel n-o poaie mingiia în durerea ei. 

chiar în viziunea lui Fra Angelico o puternică influenţă a 
intelectualismului dominican. Rupind cu canoanele tradi- 
ției, arta nu mai este integrată misterului liturgic. Din ce 
în ce mai autonomă şi subiectivă, ea îşi părăseşte "biosfe- 
ra" cerească. Veşmintele sfinţilor nu te mai fac să simţi 
sub cutele lor "trupurile spirituale", şi chiar ingerii apar ca 
nişte fiinţe făcute din came şi singe. Personajele sacre se 
poartă ca toată lumea, sînt îmbrăcate şi puse în ambianța 
contemporană artistului. Încă un pas şi istoria biblică, 
evenimentul miraculos nu mai sînt decit ocazia executării 
savante a unui portret, a unei anatomii, a unui peisaj. 
Convorbirea de la spirit la spirit se estompează, viziunea 
"focului lucrurilor” face loc emoţiei, pornirilor violente ale 
sufletului, întristării. Pentru Maurice Denis, Leonardo da 
Vinci este precursorul Chriştilor de felul lui Muncanscy, 
Tissot şi, la capătul aceleiaşi linii emoţionale, vor veni 
imaginile mai recente de la "Sacre-Coeur". La fel, cind un 
crucifix, prin realismul său voit, impresionează sistemul 
nervos, misterul de negrăit al Crucii îşi pierde puterea 
tainică, se şterge. Cind arta uită limba sacră a simboluri- 
lor şi a prezenţelor şi tratează în mod plastic "subiecte reli- 
gloase", suflul transcendentului nu o mai pătrunde. 
Începînd cu a doua jumătate a secolului al XVI-lea, 
marii stilişti, ca Bernini, Le Brun, Mignard, Tiepolo fac 
exerciţii pe teme creştine, cu o absenţă totală a sentimen- 
tului religios. Astăzi, aşa numita artă sacră, prezentă în 
biserici, este cea mai lipsită de dimensiunea sacrului. Să 
dăm cuvintul unui teolog occidental: “Toată controversa cu 
privire la «arta sacră», controversă care bintuie acum 
Occidentul, se desfăşoară pe un teren şi într-o alternativă 
care sint lâ fel de revelatoare cu privire la eterogenitatea 
completă a artei sacre din Răsărit şi din Apus. Mai exact, 
ceea ce arată în primul rînd e că arta religioasă din 
Occident, orice părere ar exista despre ea, nu are nimic 
sacru, în sensul în care icoanele sînt sacre. E o artă 
esențialmente subiectivă, care urmăreşte să exprime sen- 
timentul religios... Totul ilustrează în mod admirabil faptul 
că în Apus arta religioasă nu e incorporată liturghiei şi că 

nu are nici cel puţin ştiinţă de faptul că ar putea fi... Nu 
mai este, pentru moment, altar la San Vitale (Ravenna), 
nici obiect liturgic în general. Ele se află totuşi într-o 
biserică în care totul aşteaptă sfintele taine. În bisericile 
noastre cele de rînd, puţin după epoca gotică; se poate 
celebra slujba în toate zilele; găseşti. aici cu ce să-ţi 
Stimeşti sau să-ţi domoleşti evlavia; nimic însă nu se 
deosebeşte de un atelier sau de un muzeu, nimic nu reu- 
neşte aici în mister picturile sau sculpturile care sint pe 
pereţi"?. 

O dată cu sfirşitul veacului al.XVIII-lea, arta pierde în 
mod vizibil legătura organică dintre conţinut şi formă şi se 
cufundă în noaptea rupturilor. Desigur, arta rămîne com- 
plexă, din fericire; ea ocroteşte toate tendinţele; predomi- 
nanţa unora, însă, îi modifică înfăţişarea. Urmărim doar 
evoluţia celei care sfirşeşte în abstracţie pură. 


Cind "a cunoaşte” nu mai este o atitudine de adoraţie, 
o comuniune rugătoare, cunoaşterea se desparte de con- 
templaţie. Se renunţă la aprofundarea vieţii lăuntrice care 
duce pină la întilnirea transcendentului şi, în el, a întregii 
realităţi fremătînd de viaţă, în folosul lui "a şti pentru a 
putea” şi al creşterii acestei puteri asupra lucrurilor din 
această lume. În acest caz însă, fiinţa se goleşte de con- 
jinutul ei esenţial, îşi pierde rădăcina cerească, se desa- 
cralizează, se denaturează şi conştiinţa nu mai descoperă 
Dasein-ul, a fi acolo, decit pentru a-l revela "intru moarte", 
cuprins de neant. Realul este distrus prin despărţirea 
elementelor sale, prin crearea unor goluri cu neputinţă de 
umplut. Omului nu-i mai rămîne decit spiritualitatea 
sufletului, esențialmente acosmică, sau un moralism de 
voinţă care-i interzic atingerea transfigurată a materiei. O 
filosofie a esenței, cu substanţele ei închise, asupra cărora 
domneşte legea cauzalităţii, sau o gîndire existenţialistă -u 
transcendenţele sale fără profuzime ontologică, nu se pot 


? L. BOUYER, Les Catholiques occidentaux et la liturgie byzantine, în 
"Dieu Vivant”, nr. 21. 

deschide. dinamismului energetic al similitudinilor şi al 
participărilor autentic îndumnezeitoare. Liturghia cosmică 


nu mai găseşte cintăreţi deoarece opacitatea trupurilor nu : ! 


este însăminţată de lumina taborică şi pentru că slava nu 
mai dă relief unei naturi pervertite. 

Arta-suferă influenţa "puterilor" lumii şi a înţelepciunii 
sale. Artistul, închinat mai mult ca oricind singurătăţii, 
caută un fel de “"supraobiect” sau "suprarealitate", deoarece 
pentru el realitatea foarte simplă nu mai poate fi exprimată 
în mod direct. Eroic, dar cu disperare, se străduieşte să 
regăsească acest loc tainic, golit de lucrurile lumii. Vrind 
să. cunoască obiectul “secularizat, îi pierde misterul; 
dimpotrivă, căutarea prin împotrivire, prin disperare, a 
acestui mister unic duce la pierderea lucrului şi la abstrac- 
tizarea docetistă, la jocul fantasmagoric al umbrelor fără 
Corp. 


Se poate data aproximativ ruptura cu trecutul Renaş- 
terii şi naşterea artei moderne: expoziţia de la Nadar, din 
1874. Pictura independentă cu desăvirşire subiectivă, 
mergind de la neliniştea profundă a lui Cezanne, pină la 
spaima tragică a lui Van Gogh, arată o nevoie de reinnoire 


care caută să exteriorizeze stări sufleteşti niciodată . 


satisfăcute. Impresionismul şi expresionismul transmit 
reacţiile subiective ale retinei şi ale sistemului nervos al 
artistului. Este o pictură a circumstanţialului, a ocaziona- 
lului interpretat emotiv.: Obiectul emulsiv se împrăştie 
într-o plasmă luminoasă şi cromatică. Tehnica tuşei divi- 
zate şi juxtapuse urmează vibraţiile colorate ale luminii şi 
caută sinteza în surprinderea clipei. Cubismul, la rindu-i, 
descompune realitatea vie în elementele sale geometrice şi 
reconstruieşte cerebral tabloul ca pe o problemă de ma- 
tematică. Abandonează jocurile de lumină şi culoare şi 
analizează obiectul aşa cum se prezintă imaginaţiei, pus 
într-un spaţiu redus la două dimensiuni sau, dimpotrivă, 
multidimensional, ca atomul fizicienilor. Suprarealismul 
destramă această lume şi-i suprapune o alta, inventată, 
mergind pină la a schiţa o "aură existenţială”. Arta se 

eliberează de orice canoane, de orice regulă: cind e "teurgi- 
că”, cind se aruncă în. puterile magice ale incantaţiei, în 
false transcendenţe, veritabile “straturi metafizice false”. 
Este moda măştilor negre, a puterii transformatoare a mes- 
calinei, a imitaţiilor falsului simbolism ocult, a compoziţi- 
ilor care au ca sursă de inspiraţie betonul armat, a atomu- 
lui şi rachetei, a imaginilor plastice ale vitezei pure, a 
sculpturii în fier.- Uriaşa presiune a universului "viscos şi 
sufocant” generează dansul modern, o goană nebună care 
nu duce nicăieri. E înspăimîntătoarea libertate a artistului 
de a reprezenta lumea prin chipul sufletului său pustiit, 
libertate care merge pină la viziunea unei latrine în care 
viermuiesc monştri dezarticulaţi.. Peste tot surprinzi dis- 
continuitatea ritmurilor sacadate, sincopate, disoluția 
formelor şi dispariţia conţinutului precis, a subiectului, a 
feţei, a sensului cuvintelor în poezie sau a melodiei în 
muzică. 

Pentru conştiinţa modernă "faţetată", obiectul nu există 
sub forma sa unică, ci îmbracă diferite aspecte. Înainte de 
a dispărea, el se impotriveşte printr-o ultimă agonie, pare 
răsucit şi convulsionat. Conţinutul lucrurilor şi epiderma 
feţelor se descompun, totul se descompune, se dezintegrea- 
ză, se atomizează. Realitatea astfel înţeleasă reflectă o 
conştiinţă dezmembrată, impregnindu-se, la rîndul ei, de 
aceasta. Omul nu mai e stăpinul tendinţelor anarhice ale 
firii. El nu le mai ordonează prin duhul său, ci le înregis- 
trează şi le întăreşte, refuzind să intervină.. Odinioară, 
lucrurile întrebau, ca în aşteptare, iar artistul le răspun- 
dea, făcindu-le să trăiască din plin, sub privirea-i creatoa- 
re, redindu-le nevinovăția lor feciorelnică, făcindu-le să 
revină "la sine”, la candoarea şi simplitatea lor. Artistul 
modern îşi întreabă sufletul înainte de a privi lumea şi 
aplică lucrurilor viziunea sa "dezintegrantă"; se face 
complicele vechii răzvrătiri care vrea să se elibereze, în 
primul rînd de Sens şi de orice principiu normativ. O astfel 
de întoarcere spre haosul primordial grăbeşte epuizarea 
timpului şi îngustează fiinţa pină la indigenţa neantului. 
Materia se dizolvă, pierzindu-şi contururile, ea este văzută 

în atomul temporal frustrat de durată şi, deci, de frea- 
mătul obrazului plin de viaţă, de încrederea privirilor. Fie- 
care din părţile sale începe să trăiască într-un mod 
aparte. Celebrul Satum al lui Goya roade substanţa omu- 
lui. În frământările de la sfirşitul Evului Mediu, prin breşele 
deschise atunci, se degajă miazme otrăvite ce aduc colcă- 
iala dorințelor eliberate, veşnica revărsare a poftelor nemă- 
surate. Puterile iraționale ţişnesc din adincuri şi se sparg, 
rostogolindu-se. Omul lui Goya este pindit de monştri care 
ies din subconştient; la Bosch, chiar drumul spre rai ia 
forma unui lung şi fără de sfirşit tunel intunecat, izvor de 
inspiraţie pentru Kafka şi Freud. Calea e plină de întune- 
ric, sufocantă, cu o ieşire prea puţin sigură. Nici omul 
văzut din perspectiva lui Picasso şi din "cruzimea liniei” lui 
nu este cu mult mai liniştitor. În acest fel, probabil, trebuie 
să vadă demonii lumea, într-o optică ocultă, golită de 
inaccesibila imagine a lui Dumnezeu. 

Egalizarea universală macină Unicul, Ideea, Sacrul şi 
le înlocuieşte cu magia unei mişcări învolburate a sinelui 
descentrat. Nu mai e eternitatea cea fărimiţată de păcat în 
timp, ci e vorba de timpul fragmentat în neant. Iadul n-ar 
fi oare un fragment de timp subiectiv întins şi fixat pentru 
veşnicie, un vis fără visător, refugiul ultim al inexistentu- 
lui? Existenţa ultramodernă nu cunoaşte nici venirea şi 


nici sporirea fiinţei, nici succesiunea progresivă a eveni- , 


mentelor; ea ascunde o coexistenţă de spărturi şi cioburi 
care se acoperă reciproc, fără vreo legătură sau urmare 
ordonată. Durata orientată face loc  simultaneităţii, 
instantaneului, futurismului, pierzindu-se într-o pseudo- 
escatologie a întoarcerii la elementar. Un cadavru nu mai 
mişcă, se întinde. Dostoievski profetiza deja că omul ar 
pierde pină şi înfăţişarea exterioară dacă şi-ar pierde 
credinţa în Integrarea divină. Pe vremuri, marii maeştri, 
atingind oricare zonă a fiinţei, dădeau sentimentul că ţin 
în mîinile lor întreaga lume, zvicnind de vitalitate. Astăzi, 
pe panouri imense, lumea e redusă la sărăcia citorva 
fragmente. 

Să privim celebra Barbara de bronz a lui Jacques Lip- 

chitz. Ea nu are epidermă; ceea ce se vede corespunde unei 
figuri, dar nu-i seamănă deloc. “Sculptorul s-a situat 
înlăuntrul Barbarei, transmiţînd senzaţii inteme. El 
transpune în imagine vizuală impresia chinestezică. 
încilceala de fire, noduri, capete şi găuri trebuie să ne 
reveleze senzațiile avute de Barbara şi care ne vin în - 
întimpinare. Viaţa sa lăuntrică e tradusă fără nici o 
analogie cu natura obişnuită. E un act cerebral care nu 
caută un sens sau misterul destinului, ci funcţia, raportul, 
dependenţa. Astfel, sculptorul Henry Moore este interesat 
de proiectarea unei substanţe în alta şi se întreabă ce 
devine corpul omenesc tăiat în piatră. La fel e şi pictura 
intra-atomică sau mistica corpusculară a lui Salvador Dali 
ori Francis Picabia. 

Arta nonfigurativă, informală, abstractă, înlătură orice 
suport ontologic, negind orice obiect concret. Nu e un măr 
roşu, ci roşeaţa în sine, o pată colorată în care artistul 
pune o semnificaţie pe care doar el o poate înţelege. 

Schopenhauer spunea că toate artele au o înclinaţie 
secretă spre "muzicalitate". Muzica, însă, este singura 
dintre arte care nu se bazează pe nici o imitație a formelor 
acestei lumi. În ciuda sau poate datorită acestei absenţe, 
Kandinsky, Malevici, Kupka, Mondrian urmează sfatul lui 
Mallarme: "A împrumuta de la muzică legile şi puterile ei'. 
Violoncelist înzestrat, Kandinsky îşi numeşte schiţele 
"improvizații" şi operele terminate “compoziţii”. Kupka 
desenează Figură în două culori şi Cromatism cald. Paul 
Klee, muzician şi compozitor, urmăreşte în pictura sa 
metamorfoze în permanente germinaţii lirice sau explozive. 
Dimpotrivă, muzicianul Scriabin vorbea de o "simfonie de 
lumină" şi de sunete născînd asociaţii de culori. Era 
pasionat de ideea "luminii curgătoare”, asociată cu sunete 
şi desfăşurindu-se în timp. Survage, Beothy, Cahn, Valensi 
realizează acest vis pe benzi cinematografice şi fac experi- 
mente asupra "ritmurilor colorate”; Richter merge pină la 
a face filme abstracte. 

"Muzica concretă" elimină melodia, armonia, contra- 
punctul. Pe cînd la Mozart, întregul melodiei precede dife- 

renţierea sa în părţi, fragmentarea ajunge la juxtapunerea 
sonorităţilor izolate, la discontinuitatea de tipul lui Stra- 
vinski, în sfirşit, la pura vibraţie şi la haosul zgomotelor 
eliberate. E simptomatic faptul că Boris Bilinski, în cău- 
tările sale privind "continuitatea formelor şi culorilor fără 
subiect”, îl ilustrează tocmai pe Debussy şi Ravel, la care 
apar deja un mozaic muzical, o suită de piese fără necesi- 
tatea unei legături organice. 

Pictorul Ciurlanis (inainte de a-şi sfirşi viaţa într-un 
sanatoriu) îşi traduce în ale sale "tablouri sonate”, fără su- 
biect, "sensibilitatea muzicală a lumii". Malevici a simţit în 
el însuşi o mistică a nopţii în care lumea se creează din 
nou aşa cum ar putea să fie. E. "miezul de noapte" mallar- 
mean şi "picătura sa de neant". Creator al "suprematismu- 
lui", Malevici caută intensitatea supremă în "absenţă". 
Spaţiul eliberat de orice urzeală devine "ceva care poate 
conţine şi care este fără dimensiuni, fără componenți 
spaţiali, o formă apriorică pură, fără subiect şi obiect”. La 
el diagonala traduce ideea de mişcare în vacuitate. Este o 
abstractizare dusă la maximum, care-şi găseşte semnul 
într-un pătrat negru pe fond alb. Scrie Die Gegenstandlose 
Welt, "lumea nonreprezentării” şi vorbeşte de lumea idea- 
lităţii pure, dezbrăcată de orice realitate reprezentabilă. 
Frank Kupka studiază teologia, învaţă ebraica pentru a citi 
Biblia şi serveşte de mediu în şedinţele de spiritism. Orfist, 
pictează Fuga în roşu şi albastru şi îşi transpune experien- 
ţele metafizice prin mijlocirea semnelor geometrice şi a unei 
afectivităţi abstracte. Lumea cerebrală şi ideală este opusă 
cu intensitate celei reale şi percepute. Planurile verticale 
resping greutatea spaţiului. 

La toţi aceşti artişti, pictura "nonfigurativă” nu cunoaş- 
te decit proporţii şi raporturi constructive, o ritmică pură 
a planurilor colorate, a liniilor discursive şi a valorilor 
plastice. Kandinsky a expus acest misticism cadaveric în 
cartea sa, loarte slabă din punct de vedere filosofic, 
intitulată Despre spiritual în artă. Mondrian, membru al 
Societăţii Teologice, calvinist olandez, caută transcenden- 
tul în raportul exact al liniilor care se intilnesc în unghi 

drept. La Paul Klee, mai mult decit la ceilalţi, se simte setea 
de a pătrunde sfera premondială, acel tohă wâ bohiă, adin- 
cul fără formă şi conţinut de care vorbeşte începutul 
Bibliei, potenţialitatea pură şi ideală. EI crede că artiştii 
aleşi coboară pină în acest loc tainic în care puterile de 
dinaintea lumilor hrănesc întreaga posibilă evoluţie. De 
aceea, forma actuală nu este pentru Klee singura lume cu 
putinţă. Se ghiceşte tentaţia demiurgică de a presimţi şi de 
a-şi imagina un cosmos diferit de cel creat de Dumnezeu. 
La fel, suprarealismul de tipul Andre Breton, Max Emst Şi 
Picabia forţează porţile iraţionalului, prin dezrădăcinări 
sistematice, iar curiozitatea stirnită caută nucleul secret al 
lucrurilor - Ding an sich - făcînd abstracţie de lucrurile 
înseşi. Or, Sfintul Grigore din Nazianz atrage atenţia 
asupra faptului că: "nefericită e mintea care a privit pe 
ascuns tainele lui Dumnezeu...“ . 

Pentru- Jawlensky, prieten al lui Kandinsky, arta 
exprimă "nostalgia după Dumnezeu". Diagonala lui Male- 
vici, sau mişcarea liniilor care se taie în unghi drept, se 
opresc în faţa pătratului, semnul geometric ideal al 
Absolutului, după Mondrian. La marii fondatori ai artei 
abstracte,. dorinţa de a pătrunde dincolo de vălul lumii 
reale este în mod vizibil de natură "teozofică”. ocultă. "La 
nivelul superior, scrie Paul Klee, se află misteriosul", Nouă 
epocă a cunoaşterii lui Dumnezeu? Poate, dar ea se află în 
afara lui Dumnezeu cel întrupat, este o cunoaştere a idealei 
şi abstractei dumnezeiri, din afara fiinţei divine... 

Mai neliniştitoare sînt formele “existenţialismului artis- 
tic”. Inconştientul vede ca într-un vis spaţiul curb şi a 
patra. dimensiune. Însă natura ar putea să se răzbune 
foarte uşor, amăgind curiozitatea oamenilor. Imaginaţia 
îmbătată de posibilităţile sale nelimitate face loc halucina- 
ției şi delirului pentru a ajunge la arta brută a lui Dubu- 
ftet, la arta primitivă a bolnavilor mintali, a "coşmarelor 
mistice” ale lui Hernandez, la bestiarele lui Kopac, la 
"[ăuritorii himerici” ai lui Giraud, la primitivismul absolut, 


3 Or. XXXI. 8.PG.26. 141B. 

Acest lucru aminteşte de ceea ce spunea Andre Gide: “Arta 
naşte constringeri şi moare din cauza libertăţilor”. Violenţa 
sexuală chinuie pictori ca Goetz şi Ossorio sau sculptori ca 
Pevsner, Arp, Stahly, Etienne Martin. Pe lingă "colajele” şi 
"dicteul automat", ilogismul lui Max Ernst sau Dali uneşte 
exactitatea fotografică a obiectelor şi schimbarea funcţiei 
lor, de exemplu “ceasul lichid". La Pollok şi la întreaga 
şcoală americană a Action Painting-ului, automatismul 
vitezei are ca scop excluderea conştiinţei. Culorile sînt 
aruncate pe pinză fără ca pictorul să o atingă măcar, 
pentru a evita orice intenţie, chiar inconştientă. 

„Pe o estradă, la sunetele muzicii concrete, Georges 
Mathieu desenează în stare de transă. O uriaşă pînză 
zece metri pătraţi - este acoperită pe parcursul unei ore. 
Tuburile sint deschise, culorile ies țişnind şi se aruncă, 
singure, putem spune, după cum ambianța magică a tran- 
sei o cere. La sfirşit, artistul e într-o deplină stare de 
apatie. Spontaneitatea impulsivă a viscerelor merge alături 
de haosul preconştient. Printr-o profanare, pare-se voită, 
marile panouri ale lui Bernard Buffet sînt cît se poate de 
simptomatice. Unicul lor subiect arată păsări monstruoa- 
se, cu priviri de o imobilitate cadaverică şi care calcă în 
picioare trupul gol al femeii. Toate vălurile, chiar şi cele 
anatomice, sînt smulse, iar poziţiile foarte bine studiate 
duc la profanarea ultimă şi neruşinată a misterului fiinţei 
umane. În faţa acestor pinze, cu specificul lor miros de 
putrefacție, îţi vine în minte un pasaj din Scara Sfintului 
loan Sinaitul: Un sfint, "după ce a văzut frumuseţea 
feminină, a plins de bucurie şi l-a cîntat pe Creator... Un 
astfel de om a înviat deja înainte de Învierea de obşte”. 

Dacă vrei să-ţi imaginezi decorația murală a infernului, 
o anumită artă de azi corespunde acestei cerinţe. "Viclea- 
nu!" biblic, pe care Luther l-a tradus prin "Cel care strimbă 
din nas”, a făcut din existenţa sa chinuitoarea îndeletnicire 
de a-şi bate joc de fiinţă. Acest lucru poate fi făcut chiar şi 
cu bună ştiinţă şi gust, ca artist, aproape de neperceput 
pentru sine şi ceilalţi. E vorba de o rezistenţă "faţă de 
chipul şi asemănarea lui Dumnezeu”, ba mai mult, faţă de 

"Iubitorul de oameni Dumnezeu”, care pătrunde cu lumina 
Sa chipul uman. Arta abstractă, prin natura sa, nu are 
nimic în sine pentru a cunoaşte "Cuvintul care se întrupea- 
ză”. Ce ar putea spune despre euharistie, despre transfigu- 
rarea trupurilor, despre învierea cărnii? O lumină taborică 
fără Hristos, luminiscenţa sfinţilor fără sfinţi, o rază 
robită de o oglindă magică, semn infernal al neplinătăţii 
şi al neputinței. 


Printre diferitele apropieri filosofice care se pot face, 
concepţia sofiologică este cea mai aptă de a defini natura 
artei abstracte. Conform acestei doctrine, în expresia ei cea 
mai clasică, mai în adincime decît aspectul fenomenal, 
mobil şi schimbător al fiinţei, se găseşte fundamentul ei 
"ideal", în sensul platonician al acestui termen. El e 
constituit din principii ideale normative numite şi logos-uri- 
le lucrurilor şi fiinţelor. Această lume ideală care există 
deasupra lumii temporale şi spaţiale a fiinţei pe care o 
ordonează şi o cuprinde se numeşte Sophia (inţelepciunea) 
creată. Creată şi pămintească, ea este imaginea Sophiei 
cereşti şi necreate care, după învăţătura patristică, 
reuneşte gindurile lui Dumnezeu, voile Sale creatoare 
asupra lumii. Cele două Sophia sint foarte bine conturate, 
fără putinţa de a fi confundate. Realitatea ideală, creată, 
ontologic de nedespărţit de lucruri, condiţionează şi 
structurează unitatea concretă a lumii şi leagă multiplul 
în cosmos. 

Orice cunoaştere constă în a înălța lucrurile sensibile 
la structura lor inteligibilă şi în a le percepe unitatea. 
Prezenţa conţinutului ideal într-o formă sensibilă, armonia 
lor, condiţionează aspectul estetic al fiinţei pe care orice 
artist o citeşte şi o comentează. Însă, datorită libertăţii 
spiritului său, omul poate încălca normele, le poate chiar 
perverti. Aceasta tocmai pentru că libertatea sa este cea 
mai mare în sfera estetică prin care Frumuseţea atinge 
inima umană fără o necesară legătură cu Binele şi Ade- 
vărul. Căutind infinitul, eros-ul uman se poate opri la 
Sophia creată, identificind-o cu Dumnezeu, divinizind 

natura. Mai mult, în această identificare luciferică, se 
poate lua el însuşi ca izvor al izbucnirii cosmice, se poate 
considera Infinit, lipsindu-se deci de Dumnezeu. ză 

» Latura ideală, inteligibilă, ni există decit pentru a 
fonda şi a uni lumea vizibilă. În afara "biosferei sale de 
întrupare", idealul nu are nici sens, nici sfirşit, nici Taţiune 
de a exista. Arta e deci-un sistem de expresii. o limbă 
specială ale cărei elemente se raportează la Sophid şi o 
exprimă aşa cum cuvintele fac acest lucru cu gîndirea. 
Opuse semnelor corivenţionale, expresiile artistice îşi 
poartă conţinutul ca pe un :nesaj unic şi secret. La extrem, 
cind ating deja: icoana, ele se: apropie de 'simbolurile 
religioase care sint un loc unde ceea ce este simbolizat este 
întotdeauna prezent. În greceşte, cuvintele care desemnea- 
ză diavolul. şi simbolul au aceeaşi rădăcină; diavolul 
desparte însă ceea ce simbolul leagă. Un simbol este'o 
punte care uneşte cele două lumi: cea văz.ită şi cea 


nevăzută, cea pămintească şi cea cerească, empiricul şi: 


idealul, transformindu-le pe una în cealaltă. 

Iconoclaştii credeau în simboluri, dar din cauza concep- 
țiilor lor "portretiste"” despre artă (imitație, copie) refuzau 
icoanei caracterul simbolic şi, drept urmare, nu credeau 
într-o tainică prezenţă a Modelului î: imagine. Nu ajun- 
geau să simtă că pe lingă reprezentarea vizibilă â unei 
realităţi sensibile, (copie-portret), există o cu totul altă 
artă în care imaginea arată "partea văzută a celor nevăzu- 
te”, revelindu-se astfel ca autentic simbol. Ei ar fi acceptat 
cu mai multă plăcere arta abstractă în figuraţia ei geome- 
trică, de exemplu crucea fără cel răstignit. insă, asemă- 
narea specilică icoanei se opune la tot ceea ce este portret 
şi nu se raportează decit la ipostază (persoana) şi la corpul 
său ceresc. De aceea, icoana unuia care trăieşie nu este cu 
putinţă; orice căutare a asemănării carnale, păminteşti, 
este exclusă. in iconografie, ipostaza "întruchipează", işi 
însuşeşte nu o substanţă cosr,ncă (scîndură, culoare), ci 
asemănarea ca atare, chipul ceresc al ipostazei luînd'asu- 
pră-şi trupul transfigurat pe care-l reprezintă icoana. 

Pleromul spre care toate se îndreaptă va realiza sinteza 

escatologică "a celor cereşti. şi a celor pămînteşti” (1 Cor. 
XV, 42-49). Arta anticipă acest lucru în mod profetic; prin 
nedesăvirşirea existentă, ea profilează desăvirşirea, poves- 
leşte tainicul fiinţei. Părăsind: însă "biosfera, lumea 
intrupării”, îşi schimbă firea-şi, refuzind în mod conştient 
orice asemănare, se înfundă în abstract. 

Se ştie că filosofia matematică (ca cea a lui Bruschvicg) 
caută gindirea .pură, despuiată de orice formă care să 
amintească de om. Ştiinţa tinde tot mai mult spre noţiuni 
care depăşesc capacitatea umană de receptare. La fel, arta 
abstractă se opune în-mod puternic celei figurative: "Fac 
legămint cu natura că niciodată nu o voi mai reprezenta”; 
declară Kupka. Desigur, lucrul fără conţinut sofianic este 
plat şi absurd, ca pinzele lui Fougeron, sau cele ale "realis- 
mului -socialist'.. Însă idealul. fără obiect este orb şi 
neînsemnat. Este ca şi cum arta s-ar. exercita asupra 
entelechiilor lui Aristotel care şi-ar fi pierdut locul actuali- 
zării: i : Du Cre Mp din 

Din punct de vedere sofiologic e evident faptul că arta 
abstractă (ab-trahere, extrasă din real) se exercită asupra 
Sophiei, a cărei destinaţie a fost schimbată, care s-a 
abătut de la menirea sa şi. care este pervertită în însăşi 
esenţa ei, în relaţia cu realul, fapt care 6. lipseşte. de 
finalitatea sa şi o face cu neputinţă de descifrat, deoarece 
este o Sophia care 'şi-a pierdut corpul. Astfel, ea nu mai 
este decit o falsă vrajă a clipei. Fantomele îţi pot oferi 
întotdeauna: o anumită plăcere estetică. Ele bintuie mereu 
vestigiile lumii fărimiţate, dar nu prezintă decit un interes 
foarte mic. Kandinsky sau Paul Klee pot atinge foarte uşor 
o anumită muzicalitate, deoarece au geniu; dar omul care 
priveşte aceste opere nu e primit niciodată în această 
lume, devastată de orice prezenţă sau înfăţişare. Ochiul 
poate asculta chiar glasul liniştii; dimpotrivă, absenţa 
colorată nu face decit să-ţi împrăştie gindurile şi pînă la 
urmă să te istovească. Dar oare se poate comunica, se 
poate schiţa un gest de tandreţe faţă de una din aceste 
femei pictate de Picasso, numite de părintele Serghei 

Bulgakov "cadavre ale frumuseţii", se poate simţi dorinţa de 
rugă în faţa pătratului lui Malevici? 

Arta abstractă se exercită asupra curcubeului retras 
din contextul său cosmic. Spectrul său solar poate fi 
admirat, poate fi analizat, culorile sale potvaria la nesfirşit; 
el nu mai uneşte cerul cu pămintul, nu spune nimic 
despre ceea ce este esenţial în om. Însă, curcubeul nu este 
deloc un joc de culori, nici un obiect estetic; după Biblie, el 
e marele simbol al legămintului dintre Dumnezeu şi om. În 
iconografie, curcubeul susţine trupul lui Hristos Panto- 
crator, în timpul venirii Lui pline de slavă. Abstractizarea 
retează vibraţiile luminoase ale izvorului lor, ale răsăritu- 
lui liturgic. Ce poate ea revela omului care se roagă şi care 
se închină în faţa sclipirii fulgerătoare a chipului dumneze- 
iesc, spunînd: "Întru Lumina Ta vom vedea lumina”. Fru- 
mosul nu e doar ceea ce place; mai mult decit o sărbătoare 
a ochilor, el hrăneşte şi iluminează duhul. 

Expoziţiile arată că formele moderne nu-şi supravieţu- 
iesc. Cu cit forma e mai goală de conţinut raţional, cu atît 
e mai nelimitată în combinaţii. Nelimitatul expresiilor artei 
abstracte arată îngustarea de temut, limitarea sufletului, 
deoarece ilimitatul, în marginile lumii închise, nu trans- 
cende într-adevăr nimic. E arta Huis clos. Dimpotrivă, ne- 
mărginitul divin ia singura şi unica formă a Întrupării: 
"Prin Firea Ta, eşti fără de margini, dar Tu, Doamne, ai 
vrut să Te cuprinzi în vălul cărnii”. În unicul chip al lui 
Hristos, Dumnezeu este prezent şi, cu EI, întreaga fire 
umană. Hieratismul sfinţilor, imobilitatea lor iconografică, 
apropape rigidă, această limită exterioară a formei dezvă- 
luie nemărginirea duhului lor. Fără nici un artificiu privirea 
lor ne arde fără a ne mistui. 


Prin valoarea sa de simbol, icoana depăşeşte arta, dar 
o şi explică. Putem admira fără rezerve operele marilor 
maeştri din toate timpurile şi să le considerăm culmea 
Artei. Icoana va avea un loc aparte, aşa cum Biblia se va 
-pune deasupra literaturii şi poeziei universale. În afara 

citorva expresii, arta singură, formal, va fi întotdeauna mai 
implinită decit cea a: iconografilor, deoarece aceasta din 
urmă nu caută o astfel de perfecţiune. Excesul său ar 
dăuna chiar icoanei; ar risca abaterea privirii lăuntrice de 
la revelarea Misterului, aşa cum poezia excesivă şi prea 
mult căutată ar fi în dauna cuvîntului biblic. Frumuseţea 
unei icoane este într-un echilibru ierarhic de o extremă exi- 
genţă. Sub o anumită limită, nu e decit un simplu desen; 
deasupra şi urmind geniul contemplativ al iconografului, 
icoana radiază doar frumuseţea subiectului său, a Celui 
care este "Dumnezeu al zugravilor de ceruri şi a ceea ce 
este mai presus de ceruri", după cum spune Sfintul Vasile. 

Expresivă fiind, arta poate exprima conţinuturi diferite, 
Liberă, poate coincide cu icoana - ca o pinză de Rem- 
brandt -, după cum se şi poate îndepărta de orice conţinut 
religios; la extremă, poate trece la pura ficţiune a semnului 
sau poate deveni doar obiect estetic, obiect al artei pentru 
artă, decorație; poate să-şi schimbe, în sfirşit, natura şi să 
nu mai fie artă. 

Marea artă figurativă ne oferă'viziunea transfigurantă 
a maeştrilor. Ea cuprinde Sophia pămintească în armonia 
celor două laturi ale sale, reală şi ideală, o cîntă şi zideşte 
templul sofianic. Dar, pentru a deveni receptacol al Frumu- 
seţii divine, aceasta trebuie să se deschidă, în mod conşti- 
ent, prin credinţa şi sfinţenia omului, luminii dumnezeieşti, 
inţelepciunii necreate. Sophia creată nu e decit oglinda 
ambiguă, întunecată de cădere, a Slavei şi de-aceea arta 
însăşi rămine profund ambiguă. Pentru a vedea Frumuse- 
țea, pentru a fi atins de strălucirea-i harică, trebuie ca, 
printr-o transcendenţă, printr-o depăşire a sensibilului şi 
inteligibilului, să treci prin uşile tainice ale Templului: 
aceasta e Icoana. Nu mai e invocare, ci Parusia; Frumu- 
seţea vine în întimpinarea spiritului nostru nu pentru a-l 
încînta, ci pentru a-l deschide apropierii mistuitoare a 
Dumnezeului “personal”. Aceasta e coborirea Înţelepciunii 
cereşti care face din Sophia pămintească strălucitorul ei 
receptacol, - Mărăcinişul arzind. Arta icoanei nu este 

autonomă, e cuprinsă în Misterul liturgic şi musteşte. de 
prezenţe sacramentale. Îşi însuşeşte o anumită "abstracti- 
zare”, o anume transfigurare, am putea spune. În libertatea 
sa de compoziţie dispune după bunul ei plac de elementele 
acestei lumi, în deplina lor subordonare faţă de spiritual. 
Îşi poate reprezenta Fecioara avînd trei miini, îl poate face 
pe un martir să meargă ţinînd în braţele sale propriul cap, 
poate da unui nebun întru Hristos trăsăturile unui cîine, 
poate pune capul lui Adam sub cruce, poate personifica 
universul in figura unui bătrin rege şi Iordanul în cea a 
unui peşte. Poate răstuma perspectiva, făcînd ca timpul şi 
spaţiul să culmineze într-un singur punct. Pentru icoană, 
lumina are rolul de materie colorantă; o face luminiscentă 
prin ea însăşi, (apt care reduce la inutilitate orice sursă de 
lumină, ca în Cetatea cerească a Apocalipsei. 

Fotografia a eliberat arta de unele funcţii de asemănare 
şi, prin contrast, a arătat în mod limpede că arta a urmă- 
rit întotdeauna nu reproducerea naturii, copia ei fidelă, ci 
transfigurarea plastică a realului. Dacă Manessier, de 
exemplu, afirmă că "figurativul este Pămintul făgăduit" şi 
că arta nu e valabilă decit dacă işi are obirşia într-o 
fecundare prin natură, aceasta se găseşte, totuşi, din 
perspectiva unui artist, dincolo de figuraţiile imediate, în 
acord cu calităţile sale interioare, cu ritmul fiinţei. "Să 
pictezi, spune Mallarme, nu lucrul, ci efectul pe care-l 
produce." Este căutarea spiritualului pur, de care realul 
este impregnat şi care e prezent la Bazaine, Le Moal, 
Bissiere. Însă Nuferii lui Monet fac deja un mare salt din 
real, trecînd la o pură muzicalitate a culorilor. Sensibilita- 
tea artistică tinde să transgreseze datele materiale. “E vor- 
ba, spune Manessitre, dea dezvălui, prin mijloace autentic 
plastice, echivalenţele spirituale ale lumii exterioare şi ale 
unei lumi mai lăuntrice şi de a face aceste corespondențe 
inteligibile prin transpunere." 

Bătrinul Hokusai socotea că "ar trebui să trăieşti 130 
de ani pentru a putea desena o ramură”; pentru a ajunge 
la a desena un chip e necesară durata istoriei? Un timp 

neştiut dinainte, căci artistul trăieşte în miezul dramei 
lumii modeme cu îndoiala sa, punînd din nou totul în 
cauză. Tendinţa nonfigurativă este însoţită de o laicizare 
a societăţii, de o opoziţie în chiar mediile teologice faţă de 
elementul istoric al Bibilei; demitizării ei în. teologie îi 
corespunde o defiguraţie în arta sacră. | tt 

Ştiinţa a modificat în mod profund peisajul nostru 
cosmic. E evident faptul că a devenit imposibilă folosirea 
imaginilor spaţiale într-o manieră naivă: raiul sus, iadul 
jos şi îngerii care cîntă la instrumentele noastre muzicale. 
În arta abstractă, însă, ca un plus de materie, formele 
şi-au pierdut conţinutul transcendent. Din teama de 
materie, dematerializarea artistică derealizează lumea. Arta 
tinde spre absolut, dar pleacă dintr-un gol; elanul său nu 
ia nimic cu sine din această lume, nici o părticică din 
camea sa. E o artă ermetică de ritmuri pure, în care 
subiectul este subiectivitatea ezoterică şi cerebrală -a 
artistului, jocurile inconştientului său. EI creează o lume 
a sa în care nimeni altul nu intră, din lipsa unet căi de 
acces, sau care se reduce la un efemer foc de artificii. 

Pe de altă parte, în cercetările artei sacre, figurile elip- 
tice, graficizate, sau formele simpliste împinse la extrem, 
nu pot decit să înrăutăţescă situaţia pentru că nici una 
din aceste imagini nu este adevărată. Arta ingroaşă, în- 
carcă chipuri goale şi e mai bine aşa decit să le răvăşeas- 
că, dar artistul nu se simte în largul său, deoarece nu 
"vede" nimic şi arta sa e falsă. El copiază sau inventează 
şi produce un supra-real, inaccesibil sau dezesperant de 
naiv. Dacă arta profană exprimă tulburarea şi neliniştea, 
soluţia aşa-numitei arte religioase este nepotrivită; ea 
înşală şi nu dă nici un răspuns. 

Alcătuirea petelor de culoare oferă o anumită calitate 
a luminii pentru a traduce infinitul, mai ales în vitralii, aşa 
cum arabescul, cu elementele sale florale, entrelac-urile 
sau palmetele, introducea puţină fantezie în sobra arhitec- 
tură romanică. Cind nu are pretenţia de a o înlocui pe cea 
sacră, arta abstractă posedă sensul arhitectural şi decora- 
tiv care exista întotdeauna la ornamentiştii de altădată. 

Este o artă minoră, cu o anumită încărcătură pedagogică, 
pentru catehumenii care sînt încă în anticamera Misteru- 
lui. Ea ne poate ajuta pe toţi să înţelegem că sîntem în 
prezența Frumuseţii, nu pentru că n-ar mai fi nimic de 
adăugat, ci nimic nu poate fi înlăturat, deoarece ea e fără 
margini, dar nu suportă nici un dezacord. paza 
Fără putinţa de a-l dovedi, e evident faptul că arta ab- 
stractă îşi are originea în iconografia ortodoxă, în arabes- 
curile musulmane, în transcendental. A surprinde această 
corespondenţă iniţială înseamnă a trezi din nou slaba 
conştiinţă reciprocă. Într-adevăr, frumuseţea a fost pre- 
tutindeni înjosită, iar contemplaţia desacralizată. Acade- 
mismul artei, ca şi cel al teologiei şi al propovăduirii, 
academismul vieţii creştine au născut o îndreptăţită 
revoltă şi o căutare pătimaşă şi atit de tragică a adevăru- 
lui. Însă, orice revoltă poartă în inima sa propria-i trans- 
cendenţă; iadul nu există decit prin lumina care luceşte în 
întuneric; nădejde a contrarului, însăşi dialectica unei 
metanoia infernale ţişneşte la capătul tăinuitei sale 
suferinţe. Uriaşa acţiune de distrugere, inerentă artei ab- 
stracte, este o formă de ascetism, de purificare şi de 
aerare, pe care trebuie să o recunoaştem cu tot respectul. 
Ea râspunde purității sufletului, nostalgiei după neprihă- 
nirea pierdută, dorinţei de a găsi cel puţin o rază sau o 
sclipire de culoare care să nu fie murdărită de o privire 
complice şi îndoielnică de aici, de jos. Prin setea sa cea mai 
profundă, refuzul formelor acestei lumi nu este oare nevoia 
imperioasă de "altceva"? Ea face cunoscută imposibilitatea 
de a trăi ca artist într-o lume ateistă şi închisă, de a face 
exerciţii cu "naturi moarte" care nu sînt materie pentru 
Inviere. De aceea, arta modernă este semnificativă. Ea a 
adus eliberarea de orice prejudecată. A înlăturat ornamen- 
tele şi accesoriile; a pus capăt ororilor academismului din 
ultimele veacuri, a ucis prostul gust al secolului al XIX-lea 
şi, prin aceasta, ea e renovatoare. Forma exterioară e des- 
făcută. La acest nivel însă, nici o evoluţie nu mai e posi- 
bilă, cheia secretelor corespondențe e pierdută, ruptura 
dintre sacrul transcendent divin şi religiosul imanent uman 
este atit de mare, încît nu se mai poate trece fără greutăţi 

de la un plan la altul. Drumul spre forma lăuntrică, “sofia- 
nică” şi uraniană, contemplarea prin transparenţa nevăzu- 
tului în cele văzute, este inchis de îngerul cu sabie de foc. 
Numai botezul focului face posibilă renaşterea artei în 
lumina împlinirilor din urmăf. 

Suspendarea iconografiei, din elanul său, începînd cu 
veacul la XVII-lea, poartă o responsabilitate covirşitoare 
pentru destinul artei moderne. Prin chiar impasul ei, 
această artă exprimă aşteptarea deznădăjduită a unei 
minuni. Ca orice minune, e de neprevăzut în forma ei. Ar 
putea fi în privirea neprihănită a unut sfint: într-un pumn 
de pămint el vede urma strălucitoare a duhului care a 
sculptat din acest pămint umed chipul primului om pentru 
a primi lumina privirii dumenezeieşti. 

Iconosofia modernă e chemată mai mult ca oricind să 
regăsescă puterea creatoare a vechilor iconografii şi să 
depăşească nemişcarea artei "copiştilor”. Dacă lumea a 
pierdut orice stil, ca expresie a universalului uman şi al 
comuniunii spirituale a sufletelor, chipul lui Dumnezeu îl 
impune astăzi pe al Său ca să ne interpreteze timpul în lu- 
mina Sa. Fidelă originilor sale, dar parte a eonului cinci- 
zecimii (pentacostal), va şti oare icoana să-şi închidă cercul 
sacru asupra Evangheliei Parusiei şi a chipului uman al 
Dumnezeului Celui intreit? 

Liturghia ne învaţă astăzi, mai mult decit pînă acum, 
că arta se descompune nu pentru că este un vlăstar al 
vremii sale, ci pentru că este refractară funcţiilor sale sa- 
cerdotale: a face arta teofanică, în mijlocul nădejdilor înşe- 
late şi îngropate, a consacra icoana, Îngerul Prezenţei, "în 
veşmint frumos colorat", ca frumuseţe sofianică a Bise- 
ricii. Chipul său e uman: pe de o parte e Sfinta Faţă a 
Dumnezeului-Om şi, pe de alta, Femeia înveşmintată în 
soare, "Bucuria bucuriilor“, “cea care se războieşte cu orice 
mihnire” şi nesecat izvor de mingiiere. 


Vezi admirabilele analize ale lui W. WEIDLE din cartea sa: Les 
Abeilles d'Aristee. 


Partea a doua 


Sacrul 


l 


Cosmologia biblică şi 
patristică 


1. - Noţiuni preliminare 


Istoria biblică:a creaţiei descrie mersul progresiv al 
acesteia care se opreşte la om, culmea realizărilor sale. 
Omul apare ca împlinire a ei, ca punctul spre care:converg 
toate planurile fiinţei. Această poziţie centrală a omului 
explică supunera normativă a naturii faţă de om ca faţă 
de logos-ul ei cosmic, ca multiplă ipostază a sa. Omul “cul- 
tivă” natura, numeşte fiinţele şi lucrurile, le "umanizează”. 
Nemijlocita sa legătură cu Creatorul este o parte constitu- 
UI fiţe ele, > ee en m iu iad 

Vorbind despre cădere, epistola către Romani se referă 
la vechiul blestem - “blesteimat să fie pămîntul din pricina 
ta” (Facerea III, 17) - şi precizează că. "“făptura a fost 
supusă deşertăciunii şi robiei, nu că ea ar fi vrut-o”. 
Astfel, starea de captivitate a naturii nu este rezultatul unei 
"evoluţii fireşti“; victimă, din cauza omului. care-şi pierde 
locul cosmic, natura îşi pierde statutul ei iniţial, această 
condiţie devenind apoi "starea sa firească". | 

Această "dezaxare” o dezumaninează şi explică exterio- 
rizarea sa în raport cu Binele şi Răul, deoarece omul este 
singurul înzestrat cu conştiinţă morală. Astfel, neutră din 
punct de vedere moral, natura este supusă principiului ne- 
cesităţii şi al luptei pentru existenţă. Prin urmările sale de 

ordin cosmic, căderea a pervertit nu numai legăturile ini- 
ţiale dintre Dumnezeu şi om ci şi pe cele dintre acesta şi 
cosmos. Natura nu e nicidecum "demoniacă”, ci legătura 
zdruncinată a omului cu lumea o lipseşte pe aceasta din 
urmă de centrul său, şi astfel îi falsifcă firea, îi schimbă 
rostul, 

Oricare ar fi sensul dat de noi "căderii", e evident faptul 
că e vorba de un eveniment, de o dramă originară din pra- 
gul existenţei istorice şi care o determină. Doar Revelația 
dezvăluie ceea ce rămine inaccesibil oricărei căutări empi- 
rice. Omul nu a reuşit să ofere naturii un statut superior, 
să o întruchipeze în spiritul său, iar acum trecerea într-un 
alt eon nu are loc la sfirşitul unui ciclu uman evolutiv, ci la 
ce] al puterii divine. A trebuit aşteptată venirea lui Hristos 
care "deschide cerurile”, făcindu-le din nou accesibile 
oamenilor. Natura aşteaptă universalizarea acestei accest- 
bilităţi în şi împreună cu omul "Nristificat”. 

Ştiinţa se opreşte la acest prag printr-o radicală dispro- 
porţie şi neputinţă; căderea îi afectează capacitatea de a 
percepe natura în fundamentul ei tainic, care păstrează un 
rest ireductibil şi obligă chiar Ştiinţa să înmulțească 
"punctele de vedere antinomice". De aceea, metodele şi 
mijloacele de înţelegere naturală dovedesc o inevitabilă 
abstractizare, căci ştiinţa studiază natura "lipsită de 
nucleu", de misterul ei iniţial. Definind legile naturi, ei îi 
lipseşte perceperea directă a fiinţei vii, nu-i aude strigătele 
despre care vorbeşte Sfintul Apostol Pavel, nu-i simte surda 
suferinţă, nici aşteptarea unei eliberări; rădăcina metafizi- 
că a descompunerii şi a morţii îi scapă. Teologia nu pre- 
tinde nicidecum că epuizează misterul; ea posedă însă 
lumina Revelaţiei. Chiar şi aici, Sfintul Apostol Petru 
vorbeşte deja despre homo absconditus, ascuns, tainic, 
răminind loc de a vorbi şi despre mundus sau cosmos 
absconditus. Pentru Sfintul Vasile, analiza proprietăţilor 
sau calităţilor naturii formează concepte folositoare; ea 
însă nu atinge niciodată esenţele, fondul ultim al făptuirii. 

2. - Creaţia "ex nihilo” 


Filosofia greacă nu se ridicase pină la ideea de Dumne- 
zeu creator. Veşnica materie există dinaintea operei demi- 
urgice, care o formează şi dă naştere fiinţelor şi lucrurilor. 

Moştenirea metafizicii antice se transformă în materia- 
lism. Însă nici chiar astăzi, notează Henri Poincare€, nu se 
ştie ce înseamnă a fi materialist, deoarece nu se ştie (= 
este aceea materia. Cu toate acestea, dacă viaţa a apărut 
la un moment dat, materialismul refuză geneza materiei şi 
afirmă existenţa unei substanţe veşnice care îmbracă 

v diferite forme. 

iiar——A (11 Mac. VII, 28), dimpotrivă, ne vorbeşte nu de 
acel me on, de pura posibilitate de a fi, ci de neantul abso- 
lut, de acel ouk on şi de creaţia ex nihilo. Nu există nimic 
în afara lui Dumnezeu; chiar acel "în afară" este inexistent. 
Or, creaţia naşte ceva din afara lui Dumnezeu. Dumnezeu 
aşază nefiinţa, afirmă acel "in afară" raportindu-l la Sine 
şi dind naştere unei fiinţe foarte îndepărtate de EI, "nu 
spaţial, ct ca fire”, spune Sfintul loan Damaschinul. 

După Justin, Tatian, Teofil al Antiohiei şi Irineu din 
Lyon, Atanasie Alexandrinul conchide: "Alţii, printre care şi 
Platon, sint de părere că Dumnezeu a făcut totul plecînd 
de la o materie preexistentă şi nenăscută... aici ei poves- 

uri”. & 
E R niveluri ale fiinţei sînt chemate la existenţă 
prin cuvintul creator al lui Dumnezeu. Sferele nu provin 
din cele inferioare; nu există nici o evoluţie de la unele la 
celelalte; principiul discontinuităţii funcţionează în mod 
vizibil; de la o treaptă la alta, natura face un salt. Tebuie 
actul dumnezeiesc asigură unitatea diferitelor regnuri: 
mineral, vegetal, animal, uman şi îngeresc, regnuri care nu 
se adună într-un agregat de elemente diferite, ci reprezintă 
treptele unui singur Tot, viu şi ierarhizat. Planul fizic şi cel 
chimic se ridică pină la biosfera fiinţelor vii; mai sus se gă- 
seşte sfera psihică şi, în sfirşit, "noosfera”, inteligibilul şi 
ritualul. . _ 
ei cerului desemnează, după Sfinţii Părinţi, crea- 
ţia lumii îngereşti şi înseamnă că fiinţa spirituală precedă 

lumea materială, că spiritul nu provine din materie, nu e 
nicidecum epifenomenul ei. Omul se află în virful acestui 
tot ca o sinteză a spiritualului şi materialului, 

_ Creaţia ex nihilo înseamnă (după Sfintul Vasile şi 
Sfîntul Augustin) că lumea este creată o dată cu timpul 
Astiel, mişcarea, curgerea ființei şi locul fiecăreia din 


In ansamblul ei, creaţia este foarte “bună şi frumoasă”. 
Dumnezeu pune în natură puterea creatoare: natura natu- 
rata este la rindul ei natura naturans. Pitusis vine de la 
phuo -a face să se nască. Dumnezeu porunceşte ca "pă- 
mintul să rodească". şi, după Sfintul Vaşile, "cuvintul 
răsună pină azi". El spune, de asemenea, că Dumnezeu a 
unit toate părţile cosmosului Printr-un legămint de iubire 
La fel şi pentru Grigore din Nazianz, atita timp cit lumea 
este paşnică şi nici o fiinţă nu se ridică împotriva alteia, 


une presupune deci libertatea de a contrazice şi de a 
construi pe refuz. Omul este cel care, înzestrat cu libertatea 


va fi uzurpat de cel pe care Sfintul Apostol Pavel îl numeş- 
te, printr-un termen foarte puternic, "Dumnezeul veacului 
acestuia" (II Corinteni IV, 4). 4 
e, 

E AN După Sfintul loan Damaschinul, demonul aparţinea corurilor 
ingereşti Care guvernau ordinea pămintească. Acest fapt presupune că 
ordinea cosmică a fost deja tulburată de căderea îngerilor şi că, în acest 
caz, omul eşuează în incercarea lui de a redresa situâţia. , 

3. Concepţia biblică 


Concepţia biblică este în mod providenţial structurată 
prin particularităţile limbii ebraice. "A crea” se spune bara; 
în Biblie, acest verb este rezervat: doar lui Dumnezeu; de: 
semnind un mod de a acţiona 'specific divin, creaţia Sa este 
la antipodul a tot ceea ce este "fabricat" sau "construit", 
Dumnezeu creează şi apoi susţine, îmbărbătează şi-Şi 
poartă făptura; de aceea intervine fără încetare în istorie. 
Fiecare parte a acestei lumi este opera lui Dumnezeu; 
psalmul înalţă o liturghie cosmică de laudă Creatorului 
care îşi recunoaşte făptura şi o declară în întregime bună. 

Limbă a păstorilor şi a ţăranilor, esențialmente concre- 
tă, ebraica numeşte ceea ce există şi nu se preocupă de 
nimic abstract; se opune în mod radical oricărei abstracti- 
zări filosofice; detestă cuvintele abstracte. Limbă poetică, 
ebraica se pretează admirabil la povestirea epică. Ea are 
simţul naturii, iubeşte natura, trupescul şi exclude orice 
dualism ontologic. 

Creat prin cuvintul lui Dumnezeu, sensibilul îşi are 
principiul în Logos (loan 1, 1; Evrei 1, 9), nu se opune 
nicidecum inteligibilului; mai mult, este inteligibil prin 
structură. Sensibilul este “un mod de a vorbi" (Geneză II, 

19) şi de “a citi" fără nici o opacitate pentru spirit, fapt 
care face imposibilă ideea unei naturi anti-spirit. Biblia ne 
eliberează de orice complex de culpabilitate faţă de lumea 
sensibilă. Căderea survine în lumea îngerească a spiritelor 
pure, răul nu vine deci din materie, ci spiritul este cel care 
o profanează făcîndu-şi idoli; păcatul trupesc este în mod 
esenţial păcatul duhului împotriva cărnii. 

Materia nu e nicidecum inertă; Cabala nu va face decit 
să aprofundeze acest aspect prin excelenţă biblic: materia 
este însufleţită de o energie concentrată şi parcă adormită. 
Această concepţie dinamistă despre materie refuză orice 
statism şi va trece ca atare în gîndirea Părinților Bisericii, 
Nu există nimic care să se oprească, procesul de creaţie 
continuă: "Domnul este Dumnezeu veşnic, care a făcut 
marginile pămîntului, care nu se oboseşte şi nici nu-şi 

sleeşte puterea", spune Isaia (XL, 28), iar Domnul: "Tatăl 
meu pină acum lucrează; lucrez şi eu" (loan V, 17); astfel, 
timpul înseamnă că lumea este întotdeauna în facere, în 
mişcare îndreptată spre plerom: "Nu voi mai bea de acum 
din acest rod al viei pînă la ziua aceea cînd îl voi bea cu 
voi, nou, întru împărăţia Tatălui meu" (Matei XXVI, 29). 

In legămintul nupţial dintre Iahve şi Israel, elementele 
lumii sînt litere carnale într-un dialog "cu imagini": astfel, 
lumina şi focul, apa, uleiul, vinul, riul, piinea, piatra, 
stinca, chiar praful şi cenuşa sînt imaginea limită a morţii 
şi a neantului. Aceste elemente vor deveni materia cosmică 
a liturghiei creştine, iar Hristos va spune: "Eu sint piinea 
vieţii”; pe de altă parte, "Dumnezeu este foc mistuitor“, 
Dumnezeu este "lumină". 

Astfel, în universul biblic, sensibilul nu este redus la 
instrumental; nu e doar o scenă materială pentru jocul 
puterilor cereşti. Desigur, el îi oferă omului culorile, 
imaginile şi limbajul său, fără însă a-şi micşora vreodată 
deplina sa valoare de carne, mijloc al contemplaţiei divine, 
templu şi liturghie cosmică. "Priviţi crinii timpului”, spune 
Domnul, Dumnezeu îi îmbracă în slavă. "Căci, spune Sfin- 
tul Maxim, toate firile diferite concură spre a nu forma în 
om decit o perfecţiune unică - asemeni unei armonii 
compuse din sunete diferite", o minunată doxologie. 

In platonism, sensibilul participă la idee printr-o pier- 
dere a propriei sale realităţi; umbră şi ştearsă imagine, cu 
cit e mai fugitiv, cu atit îşi joacă mai bine rolul, astfel încît 
"mitul cavernei" te face să te depărtezi de sensibil şi să-l 
eviţi. Alegoriile sale sint reci, deoarece ele reifică lumea şi 
astfel, în mod cu totul paradoxal, o devitalizează, o demate- 
rializează şi, în sfirşit, o decosmicizează. Dimpotrivă, în 
Biblie, cu cît natura e mai viguroasă, mai vie, mai plină de 
sevă în ordinea propriei sale valori, cu atit e mai mare 
însemnătatea sa simbolică. Cu cît omul este mai om, cu 
atit mai mult el este chip, icoană a lui Dumnezeu; cu cît 
persoana sa se deschide mai mult, ca în cazul Sfintului 
Apostol Pavel, cu atit Hristos sălăşluieşte în el. 

Parabola, maschal-ul introduce în mod admirabil în 

această lume a lui Dumnezeu. Împărăţia cerurilor este 
simbolizată de realităţile păminteşti cele mai cotidiene, 
cele mai trupeşti: un semănător purtind încă mireasma 
pămintului bun, de curind lucrat, o femeie care pune 
drojdie în aluat, bobul de grîu, via, smochinul. Existentul 
posibil poartă în el tot ceea ce trebuie pentru. a învăţa 
misterele cele mai adinci ale creaţiei divine. 

Orice simbol, în sens liturgic, conţine în sine o anumită 
prezenţă a simbolizatului a cărui realitate-limită este 
Numele lui Dumnezeu. Dumnezeu este prezent în Numele 
său, loc teofanic prin excelenţă. Pornind de la aceasta, 
pentru mentalitatea evreiască vrice nume cuprinde sensul 
şi destinul numitului. De aceea imaginea parabolică nu 
este niciodată întimplătoare; între imagine şi ceea ce ea 
desemnează există o anumită conformitate, înrudire, simi- 
litudine. Astfel, pămîntul şi cerul nu prefigurează numai 
noile ceruri şi pămintul cel nou al Împărăției, ci sint 
substratul schimbării viitoare şi prin anticipare, îl şi 
constituie deja parţial, deşi în mod nevăzut. La fel, cu 
ocazia Cinei celei de taină, inaintea Învierii Sale, Hristos 
oferea apostolilor, anticipind, trupul şi sîngele Său. 

A patra Evanghelie este poate mai istorică, mai pămin- 
tească în sensul semitic al Bibliei decit cele sinoptice, 
deoarece descifrează mai profund toate manifestările 
Logosului întrupat. 

Simbolica biblică este astfel riguros concretă. Psalmii 
descriu un fel de dans sacru în care “munţii au săltat ca 
berbecii şi dealurile ca mioarele" (Psalm CXIV, 4) şi aceasta 
nu-i deloc o simplă alegorie, ci aspiraţia secretă a tot ce e 
viaţă, cintecul său de slavă înălţat Creatorului, exprimat 
atit de bine de "Cintarea celor trei tineri" în cartea lui 
Daniel (III, 51-90). 

Timpul izolat, autonom, este inexistent, e o abstracţie 
pe care Biblia nu o cunoaşte. Nimic nu i se opune mai mult 
decit substanţa întinsă a dualismului cartezian. Omul este 
o totalitate indivizibilă, e suflet viu. Dacă-l] părăseşte viaţa, 
cadavrul nu mai e trup, ci pulbere, obiect detestabil şi 
dezgustător în pragul neantului. După învierea lui Hristos, 
moartea va primi un sens şi mai tragic, subliniat cu atita 

putere în ritualul înmormîntării preoţilor, dar rămăşiţele 
păminteşti vor fi venerate în: această aşteptare care -se 
uneşte cu cea a întregii naturi. | 

Cuvintul instituirii euharistiei: "acesta este trupul meu" 
desemnează corpul viu, pe Hristos întreg oferind oricui se 
împărtăşeşte din E1 o consangvinitate şi o concorporalitate 
dătătoare de viaţă?. La fel, "şi Cuvintul s-a făcut trup" vrea 
să spună.că Dumnezeu a luat asupra Sa firea umană în 
totalitatea ei şi, prin ea, "întregul cosmos". "invierea trupu- 
lui" despre care vorbeşte Crezul mărturiseşte reconstituirea 
omului în intregime, suflet şi trup, şi astfel "orice trup va 
vedea mîntuirea lui Dumnezeu"; orice trup înseamnă plero- 
mul Naturii. 

"Cele vechi au trecut, iată: s-au făcut noi" (II Corinteni 
V, 17) - dacă "omul cel vechi merge spre moarte" omul nou 
este această "nouă făptură” care "se înnoieşte cu fiecare 
zi". Biblia arată fiinţa în devenire, în țişnirea unor imprevi- 
zibile noutăţi. Dimpotrivă, orice concepţie statică despre 
fiinţă este profanarea ei, împingerea ei înapoi spre starea 
de pulbere neînsufleţită, limită a neantului. Distingem, pe 
de o parte, în mod limpede, o ontologie artificială, înţepe- 
nită, reificată, redusă la acosmismul unui cosmos static şi 
devalorizat şi, pe de altă parte, o ontologie dinamizată de 
pătrunderea sa în cosmosul biblic al făpturii vii pline de 
sevă şi într-o permanentă creaţie. Împărăţia nu este nici- 
decum o simplă întoarcere înapoi la paradis, ci împlinirea 
sa creatoare spre înainte, împlinire care cuprinde orice 
creat, 


4, Gindirea patristică 


Gindirea Sfinţilor Părinţi valorifică geniul grecesc, reia 
concepţia biblică, făcînd cîteva precizări. Întii de toate, 


£ Rugăciunea Sfintului Simeon Metafrast de după sfinta împărtă- 


şanie subliniază: "Tu care mi-ai dat trupul ca hrană... pătrunde toate 
mădularele mele, toate încheieturile mele, rărunchii şi inima... întăreş- 
te-mi genunchiul şi oasele şi primeşte-mă în iubirea Ta". 

creaţia nu are nici o trăsătură de necesitate; este lucrarea 
voinţei divine şi nu a naturii. "Dumnezeu creează prin 
gind, iar gîndul devine faptă", învaţă Sfintul loan Damas- 
chinul. "Dumnezeu, spune el, contempla toate lucrurile 
înainte de existenţa lor, închipuindu-Şi-le în mintea Sa; 
fiecare ființă îşi primeşte existenţa la un moment determi- 
nat, potrivit hotăririi veşnicei Sale gindiri-voinţă, care este 
o predeterminare (proorismos), o imagine (eikon) şi un 
model (paradeigma)". Nu găsim, deci, aceste idei în absenţa 
lui Dumnezeu, ci în energiile Sale. 

Această concepţie energetică corespunde dinamismului 
cosmic al Bibliei şi respinge astfel statismul unei simple 
replici a conţinutului inteligibil al esenței divine. Ideile-vo- 
inţă ale lui Dumnezeu rămin cu totul despărțite de făp- 
turi, aşa cum voinţa unui artist rămine separată de opera 
sa. Ele prestabilesc însă normativ moduri diferite de parti- 
cipare ale făpturii la energiile divine mereu în acţiune. În- 
dreptată spre o ierarhie a asemănărilor, realitatea proprie 
creaturii se manifestă în sinergia “libertăţilor secunde", a 
voinţelor create o dată cu voinţele-idei divine. 

Acordul voinţelor presupune libertatea şi deci, la 
origine, o nestatomnică perfecţiune. Adagiul patristic "să fii 
ceea ce eşii” înseamnă a realiza în mod liber ideea lui 
Dumnezeu, a deveni locul asemănării şi al sălăşluirii 
dumnezeieşti; o autonomie uzurpată va naşte, dimpotrivă, 
o deosebire însoţită în final de o infernală singurătate. E 
mai mult decit vizibil faptul că ideile divine, logoi, nu coin- 
cid cu “raţiunile seminale" ale stoicilor. Aceste idei nu sînt 
esenţele lucrurilor, nu sint substanţiale, ci doar ideale şi 
normative. În supraexistenţa lor ideală şi metatemporală, 
ele rezumă ordinea temporală; cuprinse în Logosul-Hristos, 
ele radiază din EI şi guvernează planul participărilor. 

Dumnezeu nu a creat un substrat lipsit de calitate, o 
protomaterie în germene. "Însuşirile, spune Sfintul Grigore 
al Nysei, sint idei pure, prin colaborarea lor - sundrome - ia 
naştere natura”. La fel, pentru Sfintul Maxim natura sen- 
sibilă nu este materialistă în străfundurile sale; ea este 
încărcată de energii şi reprezintă chiar o anumită condam- 

nare a lumii spirituale şi inteligibile. Se poate spune, în 
acest sens, că materia este epilenomenul spiritului. Se 
vede bine, încă o dată, cum concepţia patristică este esen- 
țialmente dinamică. Ea concepe diferite grade de materiali- 
tate şi de opacitate a naturii, explicind astfel posibila ei 


degenerare şi regenerare. Viziunea iconografică este plină - 


de învăţătură. Ea explică consecinţele ultime ale Întrupă- 
rii: sfinţirea materiei şi transfigurarea cărnii. Cu o pasiune 
de îndrăgostit, .ea va face vizibile "corpurile spirituale” şi 
natura "hristificată”. Perfectul echilibru al unităţii calcedo- 
niene dintre divin şi uman condiţionează această adormire 
cosmică şi orientează viziunea spre albul sclipitor al na- 
turii pămiînteşti în lumina Amiezii taborice. 

Urmărind în primul rînd mintuirea, Biblia este geocen- 
trică şi antropocentrică. Gindirea patristică lărgeşte ori- 
zonturile. Ea vede în parabola oii pierdute o aluzie la 
micimea globului terestru - care nu-i decît o singură oaie 


- în comparaţie cu Universul în totalitatea lui şi cu eonii : 


îngereşti pe care îi reprezintă turma celor 99 de oi. 
Hexameronul Sfintului Vasile este completat de Sfintul 
Grigore al Nysei. Omul nu este rodul unei porunci date 
pămintului; pus la marginea lumilor, sarcina sa este de a 
face posibilă participarea întregii făpturi la starea lui de 
indumnezeit. Sfintul Maxim exprimă acest lucru sinteti- 
zind: omul trebuie să stabilească armonia masculinului şi 
a femininului, să facă din pămint un rai, să unească 
iarăşi pămîntul şi cerul, să reunească în sine inteligibilul 
şi sensibilul; în sfirşit, să-l înapoieze lui Dumnezeu 
universul astfel ordonat după planul divin. Sfintul Grigore 
Palamas subliniază în mai multe rînduri fapiul că: “omul 
se inalţă fără a se despărţi vreodată de materia care-l 
însoţeşte de la început”. Hristos împlineşte cu prisosință 
această sarcină şi toţi trebuie să-L urmeze. Aceasta 
subliniază caracteru! esențialmente concret pe care istoria 
îl conferă metafizicii creştine. "Mintuirea este de la ludei" 
(loan IV, 22), de la un popor istoric ales pentru această 
misiune şi cînd al său Mesia - Cuvântul vieţii - s-a arătat: 
"miinile noastre L-au atins şi ochii noştri L-au văzut”, 

Hristosul devine Uşa şi nimeni nu ajunge la nevăzutul 
adevăr fără a trece prin uşa văzută a Trupului Său. 
Mintuirea este metanoia omenească şi cosmică în acelaşi 
timp, suprâ-inălţarea implinitoare a întregii naturi pînă la 
nivelul Împărăției. Timpul biblic este pozitiv; măsoară 
rodnicia naturii care -oglindeşte -bunătatea Făcătorului. 
Acel nabi are sensul istoriei; are intuiţia gestului creator al 
lui Dumnezeu şi cunoaşte "timpurile prielnice". Aceste 
timpuri deschid lumea eonului veşniciei, al acelui azi al lui 
Dumnezeu care se inserează deja în acel azi al oamenilor 
şi conduce lumea către “Dumnezeu care va fi deplin în toţi 
şi în toate”, : 


5. Natura robită 


Nimic din natură nu este impur în sine; numai spiritul 
corupt al demonului sau al omului o poate prihăni. Dacă 
omul renunţă la menirea lui de a umaniza lumea, devine 
robul acesteia din urmă, se cufundă în sensibilul din care 
îşi face idoli. Idolatria este o abatere de la normă, perverti- 
rea raporturilor şi a a ierarhiei valorilor. Ea introduce în 
natură inexistentul, ceva ce ţine de minciună şi de înşelă- 
torie. 

Ruptă de om şi de vocaţia lui doxologică, natura nu 
este rea în sine însăşi; ea s-a abătut din drumul firesc, 
căci a devenit exterioară omului. Această stare neutră a 
naturii o face vulnerabilă; puterile rele se pot folosi de ea 
ca să-l ispitească şi să-l înrobească pe om. Astfei, captivă 
ea însăşi, natura îşi aşteaptă eliberarea. "Întreaga făptură 
geme în durerile facerii", "pămîntul blestemat" îşi leapădă 
sarcina sau naşte monştri după chipul omului demoniac. 

Sfintul Simeon Noul Teolog descrie, în momentul căde- 
rii, revolta naturii împotriva omului decăzut: "cerul s-a 
gătit să coboare asupra lui şi pămîntul nu a vrut să-l 
ducă. Dar Dumnezeu... nu a lăsat elementele să se dez- 
lăntuie de îndară asupra omului. A poruncit ca făptura să 
rămină sub ascultarea omului şi ca, devenind strică- 

cioasă, să slujească omului pieritor pentru care a fost 
„făcută. Cu toate acestea, cînd omul se va înnoi... şi firea va 
regenera, îşi va redobindi integritatea şi va deveni, într-o 
oarecare măsură, spirituală”. La sfirşit, omul se va integra 
în Dumnezeu; cosmosul se asimilează omului devenind 
interior lui, soarele şi aştrii străluceşc din lăuntrul sufletu- 
lui omenesc; : 

Pentru antropologia şi cosmologia răsăriteană, natura . 
a păstrat ceva din starea iniţială. Căderea nu a atins 
chipul i Dumnezeu din om; ea îl reduce doar la o tăcere 
ontologică, distrugind asemănarea, actualizarea imaginii. 
Sfintul Antonie (în viaţa sa scrisă de Sfintul Atanasie) 
arată că "firea noastră este în esenţă bună”; iar după 
Sfintul loan Damaschinul, asceza restabileşte echilibrul 
care este "intoarcerea de la ceea ce este împotriva firii spre . 
ceea ce-i este propriu”. | 

Teologia Sfintului Apostol Pavel scoate în evidenţă 
universalitatea faptei lui Hristos. Universul este umplut de 
prezenţa lui Dumnezeu, iar Întruparea face părtaşă întrea- 
ga fire la opera de mintuire: "căci a bineplăcut lui Dum- 
nezeu ca în Hristos să sălăşluiască toată plinătatea". 
Într-adevăr, "intr-Însul au fost făcute toate, în ceruri şi pe 
Pămint, cele văzute şi nevăzute [...] Toate s-au făcut prin 
E] şi pentru EI [...] şi toate într-Însul sînt aşezate" (Coloseni 
I, 16-17). Întreaga făptură ţine, ontologic, de Hristos: Toate 
sint pentru EI; creaţia are drept scop să-L slăvească, în 
aceasta găsindu-şi de fapt împlinirea. "Toate într-Însul sînt 
aşezate": izvor şi principiu al coeziunii lumii create, Cuvin- 
tul face din ea un "cosmos" ordonat scopului său. 

La Sfintul Apostol Pavel creaţia şi mintuirea sînt intim 
legate, opera lui Hristos îşi are răsunetul imediat în uni- 
vers. Hristos "este întru toate Cel din frunte" (Coloseni 1, 
18), ceea ce înseamnă atît în creaţia materială, cît şi în 
lumea spirituală. "Singurul Fiu al iubirii Sale” (a Tatălui, 
ibid., 13), El este şi unicul Fiu al voinţei şi al intenţiei Sale: - 
Dumnezeu L-a voit pe Hristos ca sfirşit şi centru absolut al 
oricărui lucru. Toate făpturile ţin de EI "pe pămînt sau în 
ceruri”, "lar aceea că: s-a suit - ce înseamnă fără numai 

că s-a şi pogorit în părţile cele mai de jos ale pămîntului? 
Cel ce s-a pogorit acela este cel care s-a suit mai presus de 
toate cerurile, ca toate să le umple" (Efeseni IV, 9-10). Du- 
pă cum spune Sfintul Irineu: “Prin Cuvinul lui Dumnezeu 
totul stă sub semnul economiei mîntuitoare; Fiul lui 
Dumnezeu a fost răstignit pentru toţi şi pentru toate, 
intrucit pe toate cite fiinţează le-a pecetluit cu semnul 
crucii. Astfel, întreaga natură este alăturată sorții omului. 
Epistola către Romani, VIII, descrie aşteptarea plină de 
nelinişti a naturii, ca o privire aţintită de jos în sus sau 
“precum ochii robilor caută la mîna stăpinilor lor”, după 
cum citim în psalmul CXXIII, 2. Suferinţa sa nu este dure- 
rea agoniei, ci cea a naşterii. 


6. Aspectul ecleziologic al cosmologiei 


"Adevărul Sfintei Scripturi întrece cu mult marginile 
puterii noastre de înţelegere", spune mitropolitul Filaret al 
Moscovei şi adaugă: omul a fost creat ultimul pentru a 
intra în cosmos “ca împărat şi pontif'. Tocmai această 
poziţie regală şi sacerdotală a omului conferă, în învăţă- 
tura Sfinţilor Părinţi, o trăsătură ecleziologică cosmologiei 
biblice. Pentru Sfintul Maxim Mărturisitorul, lumea esteun 
“templu cosmic" în care omul îşi exercită sacerdoţiul. Preot 
al naturii, "el o oferă lui Dumnezeu în sufletul său ca pe 
un altar“. 

După tradiţia răsăriteană, Biserica are ca temelie 
Raiul. Dumnezeu vine, "in răcoarea amurgului", să stea de 
vorbă cu omul; prin chiar această comuniune începe în- 
dumnezeirea, esenţa Bisericii. Comuniunea este teandrică, 
divin-umană chiar de la început, deoarece Mielul a fost 
sacrificat încă de la întemeierea lumii (Apocalipsa XIII, 8; 
I Petru |, 19). Actul creaţiei lumii îşi- are originea în taina 
Mielului; hristologia se plasează astfel la început şi, o dată 
cu ea, şi ecleziologia, deoarece Biserica este tocmai locul în 
care se. realizează unirea şi comuniunea cu Dumnezeu, 
După Sfintul Clement din Alexandria, “Adam înseamnă 

Hristos, iar Eva înseamnă Biserică"; de aceea, căsătoria şi: 
mai ales prima pereche prefigurează unirea lui Hristos cu. 
Biserica. : ă 

La Clement Romanul, la Herma, lumea este creată pen-.. 
tru Biserică. Aceasta este entelehia istoriei, raţiunea ei de. 
a fi, conţinutul, scopul ei. Actul creaţiei poartă în sine acel. 
communio sanctorum al Bisericii ca început şi sfirşit al 
întregii economii creatoare a lui Dumnezeu. Întrupindu-se, . 
Cuvintul actualizează planul dinainte de veci al lui Dumne-.. 
zeu: să unească prin nuntire în ipostaza Sa divinul şi, 
umanul. Hristos-Dumnezeu-Omul devine Hristos-Dumne-: 
zeu-Umanitatea, Biserica. Aceasta se constituie ca centru. 
dinainte stabilit al universului, ca să "unească prin iubire 
natura creată cu cea necreată”, făcîindu-le să apară în 
unitate prin dobindirea harului”, spune Sfintul Maxim. 
Ceea ce Biserica raiului proroceşte, Biserica Rusaliilor reia 
şi actualizează, transcenzind limitele puse prin cădere. 

in afara Bisericii, energiile divine lucrează ca determi- 
nante, conservatoare ale fiinţei. Înlăuntrul Bisericii, cner-. 
giile indumnezeitoare duc la unirea cu Dumnezeu. Deci, 
natura poate fi niai profund descifrată tocmai în interiorul 
misterului prestabilit al Bisericii, în lumina acţiunii sale 
sfinţitoare. 

Universul este chemat să intre în Biserică: cele profa- 
nate să treacă la cele sacre, să devină elemente ale Istoriei 
Sfinte. Admirabilele sinteze ale Sfintului Maxim descifrează | 
noua vocaţie a omului prin cele săvirşite de Hristos. SC 

Acest sens universal, cosmic al destinului uman este 
exprimat cu tărie în Răsărit. "Ce este inima milostivă?" se 
întreabă Isaac Sirul. "Este o inimă care se înflăcărează de 
iubire pentru întreaga creaţie, pentru oameni, pentru de- 
moni, pentru toate făpturile ... o nemărginită compasiune . 
o copleşeşte .... nu mai poate îndura nici cea mai mică 
durere provocată unei făpturi ... Se roagă chiar şi pentru 
tiritoare, împinsă de o milă infinită care se deşteaptă în 
inima celor care se aseamănă cu Dumnezeu”. Omul reu- 
neşte în iubirea sa cosmosul dezbinat, îl face parte a Bise- 
ricii, deschizindu-l astfel lucrării tămăduitoare a harului. 
Harnack ironiza concepţia răsăriteană a Mintuirii - "fizi- 

ologică şi farmaceutică” - , ceea ce Vladimir Soloviov a 
numit "teomaterialismul”' oriental. Această concepţie ur- 
mează însă cur fidelitate realisrnul biblic şi tradiţia creşti- 
nismului primitiv. 

În viziunea biblică, mîntuirea nu are nimic juridic în ea; 
nu este o sentinţă de tribunal. Verbul yacha înseamnă în 
ebraică "a pune în libertate, în largul său“; în sensul cel 
mai general, vrea să spună a elibera, a salva de la un 
pericol, de la o boală, în sfirşit, de la moarte, fapt care face 
vizibilă şi precizează semnificaţia cu totul specială de. 
restabilire a echilibrului vital, de vindecare. Substantivul 
yecha, salvare, desemnează deplina dezrobire care culmi- 
nează cu pacea - schalom. În Noul Testament, soteria deri- 
vă, în greceşte, din verbul soizo - adjectivul s6s cores- 
punzind latinescului sanus - care înseamnă deci a reda să- 
nătatea celui care a pierdut-o, a salva de la moarte, sfir- 
şitul firesc al oricărei boli. De aceea, expresia “credinţa ta 
te-a mintuit' suportă şi versiunea "credinţa ta te-a vinde- 
cat', ambii termeni vizind acelaşi act al iertării divine, act 
care atinge sufletul şi trupul în însăşi unitatea lor. În acord 
cu această noţiune, taina mărturisirii este concepută ca o 
"clinică medicală”, iar Sfintul Ignatie din Antiohia numeşte 
euharistia pharmakori alhanasias, leac împotriva morţii. 

lisus Mintuitorul apare astfel ca vindecător dumneze- 
iesc, "izvor al sănătăţii" (Nicolae Cabasilas), cînd zice: "nu 
cei sănătoşi au trebuinţă de doctor, ci cei bolnavi... ”. 
Păcătoşii sint bolnavi ameninţaţi cu moartea în trupul şi 
spiritul lor, iar sensul terapeutic al mintuirii înseamnă 
vindecarea stricăciunii-moarte. Mintuirea este ca un 
corolar al învierii trupurilor. “Prin moarte El a biruit 
moartea"; acest aspect fizic al mintuirii presupune şi 
biruinţa fizică asupra tuturor urmărilor căderii. 


7. O cosmologie sacramentală 
Din singurul dumnezeiesc izvor - “fiţi sfinţi aşa cum şi 


Eu sint Sfint” decurge o întreagă gradaţie a consacrărilor 
sau a sfinţirilor prin participare. Ele operează o "deprofana- 

re”, o "devulgarizare" în însăşi fiinţa acestei lumi. Această 
acţiune de "străpungere" a lumii închise prin ţişnirea pu- 
terilor de dincolo este specifică sacramentelor şi celor 
sfinţite care arată că totul este destinat desăvîrşirii sale 
liturgice. Binecuvintarea roadelor pămîntului făcută la 
praznicul Schimbării la faţă sau la Paşti trimite "asupra 
tuturor celor spre mincare lucrarea de sfințire” cuprinsă în 
cuvintul preotului care spune, cuminecînd: "pentru tămă- 
duirea sufletului şi a trupului”. Menirea elementului acva- 
tic este de a lua parte la taina Epifaniei; cea al lemnului 
este de a se împlini în cruce; a pămintului este de a primi 
trupul Domnului în Ziua de odihnă a marelui Sabat, iar 
destinul pietrei este de a ajunge "mormint pecetluit" şi 
piatră rostogolită înaintea purtătoarelor de mir“. Uleiul de 
măslin şi apa se desăvirşesc ca elemente purtătoare ale 
harului asupra omului regenerat; griul şi via culminează în 
potirul euharistic. Totul se referă la Întrupare şi totul duce 
spre Domnul. Liturghia cuprinde acţiunile cele mai elemen- 
tare ale vieţii: a bea, a minca, a spăla, a vorbi, a făptui, a 
se împărtăşi - şi le înapoiază sensul şi adevărata menire: 
aceea de a fi părţi ale Templului cosmic al Slavei lui 
Dumnezeu. 

Un fragment al fiinţei devine o hierofanie; nimic nu e 
schimbat ochilor fizici în afară; mai în adinc însă, între 
principiul sfinţitor şi obiectul său, suportul lui natural, are 
loc o perihoreză, un schimb şi o comuniune de firi. Trupul 
nu mai este un obstacol din moment ce devine "corpul spi- 
ritual" de care vorbeşte Sfintul Apostol Pavel. Sfintul Irineu 
subliniază în mod deosebit faptul că omul întreg a fost "fă- 
cut după chipul lui Dumnezeu", iar Sfintul Grigore Pala- 
mas îl urmează, afirmind că "şi trupul are experienţa 
lucrurilor divine”. 

Icoana Cincizecimii este plină de învăţătură tradiţiona- 
lă. Sub grupul apostolilor ni se oferă o imagine a cosmo- 


S "Ce-ţi vom da ie, a Hristoase? fiecare făptură îşi aduce mărturia 
mulțumirii sale: ... pămintul, peştera; pustiul, ieslea..." (Troparul de la 
Vecernia Crăciunului). 

sului sub chipul unui bătrîn care apare încoronat şi întin- 
zînd braţele spre limbile de foc ale Duhului“. 

Hristos a mers pe acest pămint, i-a admirat florile şi, în 
parabolele sale, vorbea despre bucuriile acestei lumi ca 
despre chipuri ale celor cereşti; a fost botezat în apele Ior- 
danului, a petrecut acel tridnum în sinul pămintului; nimic 
nu se află pe această lume care să fi rămas străin umani- 
tăţii Sale şi care să nu fi primit pecetea Duhului Sfint. De 
aceea, Biserica binecuvintează şi sfinţeşte la rindu-i 
întreaga făptură: ramurile verzi şi florile umplu templele în 
ziua de Rusalii; praznicul Epifaniei e însoţit de "sfinţirea 
cea mare a apelor şi a întregii materii cosmice"; în timpul 
vecerniei, Biserica binecuvintează seminţele de griu, 
untdelemnul, piinea şi vinul - părţi reprezentative ale 
naturii şi ale rodniciei; în ziua Înălţării sfintei cruci, 
Biserica binecuvintează cele patru margini ale lumii şi 
astfel închină şi pune întregul plan al naturii sub semnul 
mintuitor al crucii de nebiruit. 

Strălucirea făptuirilor dumnezeleşti este ascunsă sub 
vălul lucrurilor acestei lumi. De aceea, în timpul liturghiei, 
preotul invocă "binefacerile arătate şi pe cele nearătate”, 
ascunse deci şi nevăzute pentru moment. Sfintul Ambrozie 
atrage atenţia catehumenilor săi asupra primejdiei de a 
dispreţui sacramentele datorită materiei obişnuite care s-a 
folosit: piinea, vinul, apa şi untdelemnul. Acţiunile obişnui- 
te sint nevăzute; ele sînt însă în mod vizibil semnificative. 
Biserica este pentru Sfinţii Părinţi acest nou rai în care 
Spiritul naşte "arbori de viaţă" - sacramentele - şi în care 
regalitatea sfinţilor asupra sotii este în mod tainic 
restaurată. 

Acel metabole euharistic arată transformarea-limită a 
naturii. Botezul înfăptuieşte naşterea "din apă şi din duh” 


"Astăzi apele Iordanului s-au făcut leac prin prezența Domnului 


şi întreaga făptură este scăldată de unde mistice" (rugăciunea lui 
Sofronie citită la "Binecuvintarea apelor”). "Să se bucure toţi copacii 
pădurii a căror natură a fost sfinţită pentru că Hristos a fost întins pe 
Cruce" (Tropar, Cîntarea a IX-a, Utrenie, Sărbătoarea Crucii). 

(foan ÎI, 5-7). Conform” doctrinei Sfinţilor Părinţi, Duhul : 


conieră energiile Sale apei de botez care devine astfel apă 
vie, dătătoare de viaţă şi generatoare, Prin epicleză - invo- 
carea Duhului - ea este curăţită de orice urmă de răutate 
şi dobindeşte puterea de a transmite sfinţirea. Apa nu este 
doar înălţată de Duh la treapta de agent al operaţiilor sale, 
ci Duhul pătrunde în apă. După Sfintul Chiril al lerusali- 
mului, acum apa este unită cu Duhul Sfint a cărui lucrare 
se face în ea şi prin ea. La fel, untdelemnul, myron sau 
chrisma, devine prin epicleză “harisma lui Hristos care 
rodeşte Duhul Sfint prin prezenţa dumnezeirii Sale”. Aceas- 
ta este o doctrină comună tuturor Părinților. Sfintul Duh 
este un mir aşa cum e şi apa de botez; lucrează în el şi 
prin el. Materia cosmică devine astfel conducătoare a 
harului, vehicul al energiilor divine. 

Ritmurile naturale, trupul acestei lumi antrenate din 
nou în acţiunea liturgică şi sacramentală se înscriu din 
nou în Istoria Sfintă. Spaţiul sacru al Bisericii îl pătrunde 
pe cel cosmic, se întinde peste "oraşele sfinte": Ierusalimul, 
Roma şi peste orice oraş însemnat de teofanii, creînd astfel 
sanctuare şi locuri de pelerinaj în care cerul şi pămintul se 
întilnesc în chip vădit. Vechea Romă, Noua Romă şi astăzi 
"Roma legătură între Ierusalimul pămintesc şi cel ceresc" 
sînt tatonări care - în lumina precizării: "nici la Ierusalim, 
nici pe acest .munie, ci în duh şi în adevăr” - trebuie să 
sufere depăşirea unei topografii bine conturate, înţepenite, 
reilicate. Cuvintul mai. sus citat înseamnă că "centrele 
cosmice” sint multiple, că Roma sau Ierusalimul se găsesc 
în orice loc euharistic în care se manifestă Biserica, aşa 
cum Scaunul apostolic este reprezentat prin amvonul ori- 
cărui episcop. Tocmai în acest sens trebuie înţeles fapul că 
Sfintul Grigore al Nysei se opunea pelerinajelor în “Ţara 
Sfintă; nu principiul sacrului e negat, ci e refuzat aspectul 
lui static. 

Dacă deja Vechiul Testament inaugurează sfinţenia 
izvoarelor, a munţilor, a pietrelor, liturghia creştină trece 
la consecratio mundi. O dată cu Constantin, rinduiala cul- 
tului face parte din structura socială a cetăţii, Ziua Dom- 

nului coincide cu ziua de odihnă a camenilor, iar templul 
oferă imaginea cosmosului organizat. Liturghia nu e 
nicidecum o simplă replică a cerescului, ci ţişnirea lui în 
istorie: Dumnezeu , coboară, sfinţeşte sufletele, dar şi 
întreaga natură şi spaţiile cosmice”. La fel, calendarul 
bisericesc şi ciclul jertfelor sfinţesc şi umplu de sens 
elementele timpului şi mersul Istoriei. Omul este cel 
chemat să stăpinească şi să extindă aceste măsuri trans- 
cendente asupra timpului şi spaţiului său uman. 


5 E —. : . _ za 
După Sfântul Atanasie, dimensiunea cosmică a morţii lui Hristos 
"care a curăţit văzduhurile” eliberează universul de stăpinirea demo- 
niacă. 


II 


Sacrul 


În limbajul curent, sînt folosite în mod frecvent expresi- 
ile: voinţa sfintă, trebuinţă sacră, sfinta lege, un om sfint. 
De-a lungul evoluţiei sale semantice, termenul “sacru, 
sfint" se detaşează de rădăcina lui şi dobindeşte un sens 
moral care este departe de a acoperi semnificaţia lui 
ontologică iniţială. 

Înainte de toate, sacrul se opune elementelor acestei 
lumi şi exprimă Tevărsarea a ceea ce R. Otto numeşte das 


1uminosul!, ceea ce le preschimbă firea şi face simţit de 


a o INI 

i Termenul aparţine lui R. OTTO, Le sacre, Paris, 1929, p. 22: "Dacă 
wnen a putut sluji la formarea lui luminos, de la numen se poate deriva 
uminos", În germană, ominos derivă din omen. 

tremurare stimită de prezenţa - acestui numinos. Nu e 
nicidecum teama de necunoscut, ci foarte caracteristica 
spaimă mistică de care e însoţită orice manifestare a 
transcendentalului, radiaţia sa energetică prin realităţile 
acestei lumi: "Voi trimite frica Mea înaintea ta şi voi tur- 
bura pe toate popoarele împotriva cărora veţi merge şi voi 
pune pe fugă pe toţi potrivnicii tăi", spune Dumnezeu 
(leşirea XXIII, 27); sau: "Descalţă-te de sandalele tale, 
fiindcă locul pe care stai tu, în faţa Mea, este pămint sfint!" 
(Ieşirea III, 5). 

Printre elementele falsificate ale acestei lumi va avea loc 
tulburătoarea venire a unei realităţi "inocente", deoarece 
este sanctificată, ceea ce înseamnă purificată şi redată 
Stării sale originare, destinului său autentic: acela de a fi 
receptacolul pur al unei prezenţe pentru ca Sfintul lui 
Dumnezeu să sălăşluiască şi să radieze de aici. Într-ade- 
văr, acest loc este sfint prin prezenţa lui Dumnezeu, aşa 
cum sfintă era partea Templului în care se găsea chivotul 
Legii, aşa cum sint şi "Sfintele Scripturi”, deoarece ele 
cuprind prezenţa lui Hristos în cuvîntul Lui, aşa cum fie- 
care biserică este sfintă pentru că Dumnezeu sălăşluieşte 
în ea, făcind din ea "Casa lui Dumnezeu"; vorbeşte şi se dă 
ca hrană în ea. “Sărutul păcii" din sintaxa liturgică era 
numit sfint deoarece el era semnul comuniunii în Hristos. 
Îngerii, "a doua lumină", sînt sfinţi deoarece trăiesc în 
lumina lui Dumnezeu şi o reflectă. Profeţii, apostolii, 
"sfinţii Ierusalimului” sînt sfinţi prin harul misiunii lor. Prin 
Statutul lor aparte, Israel era 20voş ov, "popor sfint"; 
în economia Noului Israel, orice botezat confirmat este 
uns”, purtînd pecetea darurilor Sfintului Duh; aceste 
daruri îl integrează întru Hristos pentru "ca prin ele să vă 
faceţi părtaşi dumnezeeştii firi” (11 Petru IL, 4) şi, prin 
această participare, se sfinţeşte, devine "sfint". Episcopii îşi 
dau între ei titlul de sanctus frater, iar un patriarh este 
numit "sfinţia sa" nu în virtutea realităţii sale omeneşti, ci 
prin participarea sa specială la sacerdoţiul lui Hristos, 
Singurul Pontif şi Sfint. 

Liturghia aduce o învăţătură foarte limpede în această 
privinţă. Înainte de a oferi hrana euharistică, preotul spu- 
ne: “Cele sfinte sînt pentru sfinţi”, iar credincioşii, izbiţi 
parcă de această cerere de temut, răspund mărturisin- 
du-şi nevrednicia: Tu solus sanctus, "Sfint este doar Dom- 
nul lisus Hristos”. Singurul, unicul Sfint prin firea sa este 
Hristos, mădularele Sale nu sînt sfinte decît prin participa- 
rea lor la această unică sfinţenie. "Lumina Ta străluceşte 
pe chipurile sfinţilor Tăi' cîntă Biserica. "Hristos a iubit 
Biserica... ca să fie slintă şi fără de prihană (Efeseni V, 
25-27); "credincioşii sint numiţi Sfinţi datorită celor sfinte 
la care iau parte, arată Nicolae Cabasilas?. Isaia (VI, 5-7) 
ne oferă o imagine foarte precisă a acestui lucru: "Vai mie, 
căci sint pierdut! Sint un om cu buze spurcate... însă un 
serafim veni în zbor la mine, avînd în mina sa un cărbune, 
pe care îl luase cu cleştele, de pe jertfelnic. Şi a atins cu el 
gura mea şi mi-a zis: «lată, s-a atins de buzele tale şi va 
Şterge toate păcatele tale, şi fărădelegile tale le va curăţi!»”. 
Omul a fost făcut sfint prin curăţire, deoarece puterile de 
dincolo s-au atins de el. Preotul, după împărtăşanie, "rea- 
duce în memorie" viziunea lui Isaia: sărută marginea poti- 
rului, simbol al părţii pătrunse de Hristos, zicînd: "Acesta 
a atins buzele mele; ridică-mi nelegiuirea şi curăţeşte-mă 
de păcatele mele”. Linguriţa de care se foloseşte preotul 
pentru a da împărtăşanie se numeşte în greceşie Aaf fc, 
cleşte, chiar lucrul de care vorbeşte Isaia; înduhovniciţii, 
invocînd euharistia, spun: "vă hrăniţi cu foc”. 

Din unicul izvor dumnezeiesc decurg, prin participare, 
Sfinţirile liturgice care integrează toate faptele vieţii 
omeneşti potrivit adevăratei lor meniri. 

Omul se obişnuieşte să trăiască în lumea lui Dumne- 
zeu, în adincurile în care descoperă o soartă edenică: uni- 
versul se zideşte ca liturghie cosmică, templu al slavei lui 
Dumnezeu, fapt care ne dă posibilitatea să înţelegem că 
totul este viitual sacru şi că nu există nimic profan, nimic 


? Explicarea Sfiniei Liturghii, cap. XXXVI. 

neutru, deoarece totul este legat de Dumnezeu ("memoria- 
Iul” liturgic înseamnă referirea la Tatăl, a rememora totul 
în amintirea lui Dumnezeu). Cu .toate acestea, pe lingă 
sacru se formează şi caricatura sa, temuta părtăşie cu 
"Prinţul celor de-a stinga”, cu demoniacul. De aceea, Sfintul 
Grigore al Nysei neagă în mod categoric existenţa în exclu- 
sivitate a umanului şi consideră că profanul pur nu există. 
Omul este ori “inger de lumină", chip al lui Dumnezeu, 
asemănarea Lui, ori “purtător al semnului fiarei" pe care 
o urmeazăs. 
Liturghia iniţiază în limba sacrului, introduce în lume 
simboluri. Un simbol (o cruce, o icoană, un templu) repre- 
zintă o participare la ceresc în însăşi configuraţia lui 
materială“. Totuşi, o fărimă de timp sau de spaţiu devine 
o hierofanie, un receptacol al sacrului, fără ca, pentru 
ochii fizici, să se schimbe ceva din înfăţişarea lui care 
continuă să facă parte din mediul empiric înconjurător, 
Însă, între sacru şi suportul său material există o comu- 
niune ontologică (intre materia sacramentelor sau fiinţa 


5 BG. 44, 192. Acestea sint două moduri de existență şi de 


concepere a lumii. Cea “profană" este în realitate lumea "profanată”, 
privată de dimensiunile Transcendentului. Trebuie spus că ea este o 
descoperire foarte recentă, experienţă a omului nereligios al societăților 
moderne. 

Cuvintele cultice: alehiia, kyrie, eleison, amen descoperă vechi 
idiomuri, în afara celor folosite în limbajul curent: la fel verba sertu, 
cuvinte consacrate: trisagion, sanctus, rmgăciunea domnească. rugă- 
ciunea inimii, crezul, formele sacramentelor. Repetiţia lor liturgică le 
subliniază puterea, pe cînd înălţarea tonului şi a ritmului, foarte 
măsurat şi admirabil orchestrat, formează tipul sacru al litaniei, al rugii 
psalmcdiate. Dacă orice birecuvintare cheamă harul Numelui, orice 
urare posedă o putere cit se poate de reală: de aceea, dâm seamă de 
orice cuvînt pronunţat (cf. textelor evanghelice despre urarea de pace...). 
Cind un credincios îşi face cruce, îndeplinește un gest epicletic, invocă 
Duhul Sfint; mai precis, forţa de neînvins a Crucii şi prin putcrea de 
pătrundere a acesteia, dă această formă şi fiinţei sale; mai mult, se 
identifică cu crucea lui Hristos şi, prin acest semn al dragosiei enicifcate, 
se ridică spre Cruce ca chip al Treimii, devine icoană, transcriere vie a 
acestei hieroglife sacre. 


| 

umană, pe de o parte, şi energiile harului, pe. de alta);la 
limită, comuniunea trece la consubstanţialitate şi la 
metabolism total: piinea şi vinul euharistic nu înseamnă şi 
nici nu simbolizează trupul şi singele, ci ele sint chiar trup 
şi singe. Aceasta e misiunea "identităţii prin har” de care 
vorbeşte Sfintul Maxims5; Sfintul Arsenie s-a arătat învă- 
țăceilor săi“ sub formă de foc, om-lumină: el nu captează 
lumina doar, ci o emite. Pentru aceste cazuri limită însă 
cuvintul evanghelic aminteşte că: "Cel care are urechi de 
auzit, să audă", 


“ Ad Thal, q. 25; P.G. 90, 333 A. 
$ Alphab., Arsenie 27: P.G. 65, 96 c. 

Timpul sacru 


Contrar opiniei curente, timpul şi spaţiul nu sînt forme 
pure, al doilea fiind pur şi simplu un fel de sac în care 
atomii ar fi aruncaţi. Nu sint nici a priori transcendentalis- 
mului: o plasă subiectivă pe care spiritul nostru ar arun- 
ca-o asupra lucrurilor pentru a le cunoaşte. Spaţiul şi 
timpul există în mod obiectiv; sint măsură a existenţei, 
una din dimensiunile ei; funcţia lor este de a ordona şi de 
a califica lucrurile care nu există decit în aceste forme 
inerente oricărei făpturi. Ele revelează starea de sănătate 
a lucrurilor, căldura lor ontologică!. Cind îngerul Apocalip- 
sei vesteşte sfirşitul timpului bolnav, anunţă de fapt sfir- 
şitul duratei temporale nedesăvirşite şi trecerea spre 
durata desăvirşită, spre pleromul timpului în care se 
implineşte?. Concepţia biblică este admirabil înţeleasă de 
Sfintul Augustin, care afirmă că lumea şi timpul au fost 
create împreună: "lumea nu a fost făcută în timp, ci o dată 


1 Pentru Brâal şi Bailly (Dictionnaire €tymologique latin, sub. V) 
sensul primitiv al lui tempus era de temperatură-căldură. 

Pentru Bergson, durata este caracterul însuşi al succesiunii simţite 
şi trăite, opuse ideii matematice a timpului “spaţializat" a lui Kant 
(Donnees immediates de la conscience, p. 74 ss). Misterul timpului este 
bine subliniat de Pascal. El întreabă cine îl va putea defini: "Les defini- 
tions ne sont pas faites que pour designer les choses que l'on nomme et 
non pas pour en montrer la nature” (De L'esprit geometrique, Ed. Brun- 
schwicg, p. 170). 

cu timpul'*, ceea ce vrea să spună că principiul însuşi al E 


timpului este bun,:că viaţa în Rai şi în Împărăţia lui 
Dumnezeu există în timpul său propriu, adică în ordinea 
specifică a succesiunii evenimentelor. 

"Primul om fusese creat în aşa fel încît timpul s-ar fi 
scurs chiar dacă omul ar fi rămas neschimbat", spune 
Sfintul Grigore al Nysei. Veşnicia făpturilor nu înseamnă 
absenţa timpului şi nici timpul nostru ciuntit de sfirşitul 
lui, ci forma sa pozitivă. E timpul în care trecutul este pe 
de-a-ntregul păstrat, iar prezentul se deschide spre infi- 
nitul eonilor: este vorba de "memorialul Împărăției", faptul 
de a se referi şi de a fi în totalitate prezent în faţa Veşnicu- 
lui. Trebuie deci făcută deosebirea între timpul profanat, 
infectat, negativ al căderii şi timpul sacru, răscumpărat, 
orientat al mintuirii. 

Examinind timpul nostru actual, trebuie spus mai întîi 
că "dacă intervalele sale sînt regulate şi identice, aceasta 
se datorează doar unei abstractizări a ceasurilor noastre". 
Noi nu sintem șimple cadrane pe care ăcele se întorc ară- 
tind fracțiuni matematice; noi nu răbdăm timpul, ci-l tră- 
im, fapt care înseamnă că ni-l asumăm; timpul trăit repre- 
zintă o interacţiune foarte intimă între forma matematică 
ŞI conţinutul ei existenţial“. Timpul ne califică, dar şi noi îl 
calificăm, fapt care aduce cu sine o realitate foarte diferită 
a momentelor sale şi, pentru el, posibilitatea de a se 
deschide spre o altă dimensiune. 

Sfintul Augustin, în ale sale Confesiuni, a arătat în mod 
genial că, din cele trei forme ale timpului, nici una nu exis- 
tă: viitorul, ceea ce nu este încă, trece prin prezent, clipită 
insesizabilă în rapiditatea sa, pentru a deveni de îndată 
trecutul, pierzindu-se astfel în ceea ce deja nu mai există. 


3 Lumea nu poate exista în afara timpului, procul dubio mundus non 
factus est in tempore-sed cum tempore" (P.L. 41, 322). i 

3 "Principiul relativităţii elimină noţiunea de timp absolut, matema- 
tic, care nu are nici un sens experimental. Fiecare sistem de relerinţă îşi 
are timpul propriu” (A se vedea P. LANGEVIN, Le Temps L'Espace et la 
Causalite; H. POINCARE, La valeur de la science.). 

Prima formă a acestui timp este deja ordonată prin 
anotimpurile cosmice, este timpul ciclic al aştrilor, timp 
măsurat de ceasurile noastre; figura sa grafică este o 
curbă închisă în ea însăşi, şarpele muşcîndu-şi coada, 
cercul vicios al veşnicelor reiîntoarceri, fără ieşire. "Nimic 
nou sub soare", exclamă pesimistul Ecleziast. Timpul în- 
chis se hrăneşte, asemeni zeului Cronos, cu proprii-i 
copii-clipe - măsoară cu răceală, matematic, "repetițiile" şi 
provoacă spaima de absurd, asemănătoare celei a lui Pas- 
cal în faţa infinitului spaţialS. Acele în permanentă mişcare 
nu duc nicăieri. 

"Pămintul s-a reprodus, poate, de un milion de ori; el 
este îngheţat, crăpat, dezagregat, descompus apoi în ele- 
mentele sale şi din nou apele îl acoperă. Apoi a fost din 
nou 0 cometă, un soare din care a ieşit un glob. Acest ciclu 
se repetă poate la infinit, în aceeaşi formă, pină în cele 
mai mici detalii. E peste măsură de plictisitor"€, 

Însă a doua formă - pe care o putem numi timpul isto- 
ric, a cărei figurare este o linie care se prelungeşte la 
nesfirşit - are deja măsuri diferite. Epocile işi au ritmul lor 
propriu, accelerat sau încetinit, Experiențele făcute cu 
cicatricile rănilor scot în evidenţă un timp biologic foarte 
personal în funcţie de virsta rănitului, aşa cum suferinţa 
şi bucuria schimbă mersul timpului: imperceptibil sau 
fără sfirşit?. . 


5 în Cea Dulce, geniul lui Dostoievski ne pune în faţa contrastului de 
nesuportat dintre infinitul suferinţei şi indiferența timpului: "Oameni, să 
vă iubiţi unii pe alţii"; cine a spus aceasta? Pendula bate, insensibilă, cu 
o monotonie respingătoare“ (DOSTOIEVSKI, Journal d'un €crivain, t. 11, p, 
386). Timpul ne aminteşte că totul trece. În Crimă şi pedeapsă, fantoma 
femeii asasinate de Svidrigailov îi apare şi îi aminteşte "că a uitat să 
întoarcă ceasul”. Putem opri ceasul, nu însă timpul care se îndreaptă în 
mod implacabil spre Judecată. Timpul oprit este imaginea cea mai de 
temut. KIERKEGAARD descrie trezirea unui păcătos în iad: "Ce oră să 
fie?" strigă el şi, cu o indiferenţă glacială, Satan răspunde: “eternitatea”. 

$ DOSTOIEVSKI, Les Freres Karamazolj, Paris, 1948, p. 562. 

7 Lecomte de Noăy a introdus noţiunea de "timp biologic”, urmînd o 
lege logaritmică şi nu aritmetică (Le Temps et la vie, Paris, 1936; 
L'Homme et sa destine, Paris, 1946). 

A treia formă este existenţială: fiecare moment se poate 
deschide dinlăuntru spre o altă dimensiune, fapt care ne 
oferă posibilitatea de a trăi "veşnicia în clipă, în prezentul 
etern". E timpul sacru sau liturgic. Participarea sa la ceea 
ce este absolut altceva îi schimbă firea. Eternitatea nu este 
nici înainte, nici după timp; ea este această dimensiune 
- spre care timpul se poate deschide. 

Pentru a defini timpul, Sfintul Grigore al Nysei se 


slujeşte de cuvintul dxohovBfa: succesiune ordonată: 


care rinduieşte evoluţia potrivit cu ceea ce a fost şi cu ceea 
ce va fi şi orientează germenii spre finalitatea lor5. Reala 
finalitate ca plerom nu este doar r£og, punct ultim, ci 
TEMeoc, plinătate a desăvirşirii. Această adevărată 
funcţie a timpului nu apare decit pe planul teologic. Este 
teologia timpului. 

În Hristos timpul îşi regăseşte axa. Înainte de Hristos, 
istoria se îndrepta spre EI; este astfel mesianic orientată; 
aceasta-i vremea gestaţiei, a prefigurărilor şi a aşteptării. 
După Întrupare, totul se interiorizează, totul e dirijat, prin 
categoriile golului şi plinului”, ale absentului şi ale prezen- 
tului, ale neimplinitului şi ale implinitului, şi atunci 
singurul conţinut adevărat al timpului este prezenţa lui 
Hristos de-a lungul creşterii sale; ca pe o şarnieră, totul se 
întoarce, văzut sau nevăzut, spre împlinirea finală a tim- 
pului însuşi care este, simultan, deja realizată şi nu se va 
petrece decit la Sfirşit. Acest "în acelaşi timp" pune, în 
toată amploarea ei, adevărata problemă a timpului care 
este taina coexistentului în noi a celor doi oameni care 
trăiesc în timpuri diferite: "măcar că omul nostru cel 
dinafară se prăpădeşte, cel dinlăuntru se înnoieşte din zi 
în zi" (I Corinteni IV, 16). Hristos a spart acel continuum 
istoric, dar nu a abolit timpul însuşi; l-a deschis doar: "Şi 
Cuvintul s-a făcut timp"; în această ipostază este supus 
acestui continuum: "copilul creştea şi se întărea cu duhul”, 


% PG. 46, 547 D; 45, 364. 
* Pentru Sfintul Ignaţiu deja, specific creştinilor este faptul că sint 
purtători ai lui Dumnezeu şi plini de El (Magn. 14, ]). 

după cum citim în Evanghelia după Luca (II, 40); ca Logos 
însă El nu e accesibil decît credinţei; doar ochilor credinţei 
timpul istoric se deschide spre timpul sacru, spre o cu totul 
altă succesiune a evenimentelor: Naşterea miraculoasă, 
Schimbarea la Faţă, Învierea, Înălţarea, Cincizecimea şi 
Parusia. "Dumnezeu S-a făcut vremelnic pentru ca noi cei 
supuşi timpului să devenim veşnici"!0, spune Sfintul Iri- 
neu, arătind astfel că temporalul culminează în etern 
"încă de aici de jos", 
Hristos nu distruge deci timpul, ci îl împlineşte, îl 
revalorizează şi îl răscumpără. Adevăratele evenimente nu 
mai sint şterse, ci rămîn depuse în Memoria lui Dumnezeu 
(rugăciunea pentru cei morţi cere lui Dumnezeu “să-i 
păstreze în memoria Sa”). Timpul pozitiv are întitetate, 
neutralizează negația, o spulberă şi arată că, pentru om, 
veşnicia nu înseamnă lipsa timpului, ci plinătatea lui: 
banchetul mesianic va aduna la un loc pe Avraam, Isaac, 
Iacob şi pe oamenii tuturor vremilor. Însă, în însuşi 
Principiul său, timpul istoric nu este cu totul negativ; 
latura sa pozitivă e virtuală în însăşi firea lui: bine orien- 
tat, este analog cu principiul homeopatic care, pentru a 
vindeca o boală, se foloseşte de chiar agenţii acesteia: 
similia similibus curantur. Aceasta e posibilitatea de a 
întrerupe evoluţia, de a te întoarce din drum, de a face să 
moară din trecut ceea ce trebuie şi de a reîncepe viaţa; "a 
lăsa morţii să-şi îngroape morţii” (Matei VIII, 22) înseamnă 
a trece prin "a doua naştere" a botezului (loan III, 3), care 
lasă trecutul vicios morţii. Acest fapt explică dubia inter- 
pretare a istoriei făcută de Sfintul Grigore al Nysei"!; ea 
este în acelaşi timp proces de creştere şi de descompunere. 
Mintuirea constă în separarea celor două niveluri. Astfel, 
botezul întrerupe înlănţuirea vicioasă şi instaurează o altă 
succesiune: Dumnezeu a opus ordinii morţii pe cea nouă, 


19 Cf. SFINTULUI ILARIE, P.G. 82, 205 A; SFÎNTUL GRIGORE AL 
NYSEI, P.G. 45, 1152 c. 
1! PG. 44, 1312B. 

a vieţii veşnice. Este aplicarea teologiei pauliene a celor doi 
Adam: primul instaurează timpul pierzaniei, iar al doilea pe 
cel al recapitulării universale, timpul mintuirii. 

Trecutul corupt este abolit prin botez şi căinţă și veacul 
ce va să vină este deja prezent în euharistie: e timpul 
"orientat"; întru el ne trăim deja Răsăritul, Veşnicia. 

După Kierkegaard, s-a vorbit de "reversibilitatea timpu- 
lui" prin puterea liturghiei; timpul însă nu este reversibil. 
E mai nimerit să se vorbească de puterea de a deschide 
timpul spre ceea ce rămine. Dacă memoria ne oferă pre- 
zenţa omogenă a trecutului ca amintire, împietrita sa 
imagine, memorialul liturgic merge însă mai departe şi 
cuprinde nu imagini ale trecutului, ci evenimentele înseşi, 
care ne devin contemporane. Sfintul Grigore al Nysei arată 
acest lucru vorbind de "ordinea progresivă" a regulatei 
suite. de sărbători liturgice. Orice lectură liturgică. a 
Evangheliei ne plasează în evenimentul relatat. "În vremea 
aceea", formula sacră cu care se începe orice lectură 
liturgică a Evangheliei inseamnă "timpul sacru" - in illo 
tempore - acum-ul, contemporanul. În timpul Crăciunului 
sintem martorii naşterii lui Hristos, iar Hristos cel înviat ne 
apare în noaptea de Paşti, făcînd din cei ce comemorează 
aceste sărbători martori oculari ai evenimentelor Marelui 
Timp. Nu mai sînt aici urmele timpului mort al reluărilor, 
ci totul dăinuie odată pentru totdeauna. "Aducem aceeaşi 
jertfă, nu una astăzi, alta miine'"?, spune Sfintul loan 
Hrisostomul, iar Theodor din Mopsuestia scoate foarte bine 
în evidenţă ruptura dintre niveluri: "Nu e ceva nou, ci 
liturghia se săvirşeşie în cer şi noi sîntem atunci acolo". 
Toate Sfintele Cine ale Bisericii nu sînt decit singura 
veşnică şi unică Cină, cea a lui Hristos din Foişor. 

În dimensiunea liturgică momentele comunică. Astfel, 
condacul Înălţării spune: "Te-ai înălţat la cer, Hristoase 
Dumnezeule, pentru a nu Te mai depărta de e! niciodată... 
şi spui celor ce Te iubeșc: « cu voi sint »". La fel: "in mor- 
mint cu trupul, în iad cu sufletul şi împreună cu tilharul 


2 În 1 Timotei, om. LI 45; PG. 62, 612. 

în Rai ca un Dumnezeu, pe un tron eşti cu Tatăl şi cu 
Duhul căci Tu pe toate le umpli, necuprins fiind". Şi în 
rugăciunea dinainte de cuminecare: "Tu cel care în cer eşti 
alături de Tatăl şi aici, în mod nevăzut, prezent printre 
noi”. 

Repetiţia nu există decit pentru omul care intră, 
periodic, în comuniune cu ceea ce este netrecător. Vedem 
acest lucru în comemorarea liturgică de la Anul Nou cu 
toată amploarea sa cosmogonică. Sfintul Efrem Sirul!3 
spune: "Dumnezeu a creat din nou cerurile pentru că 
păcătoşii au adorat corpurile cereşti; a făcut din nou 
lumea care fusese pingărită de Adam; a făcut o nouă 
creaţie cu însăşi apa gurii Lui”. Acest din urmă cuvint ne 
trimite la vindecarea orbului din naştere, arătind. astfel 
simbolul tămăduirii timpului orb. Într-adevăr, nu e vorba 
de o nouă creaţie propriu-zisă, ci de regenerarea timpului 
în totalitatea lui. Faptul de a-l parcurge invers pentru a 
ajunge din nou la momentul cosmogonic al primului soare 
din întiia dimineaţă, îl "pune din nou în comuniune” cu 
adevăratul său destin şi astfel îl înnoieşte, îl ridică, îl 
intinereşte dinlăuntru: "tinereţile tale înnoise-vor ca ale 
vulturului” (Psalm CIII, 5). Aceasta explică de ce COSMOg0- 
nia şi tot ceea ce este înnoire şi reală naştere sint intim 
legate de elementul acvatic!'*, ca şi de ideea de naştere şi de 
înviere. Talmudul spune: "Dumnezeu are trei chei: cea a 
ploii, cea a naşterii şi cea a învierii morţilor”. 

Importanţa religioasă atribuită liturgic datelor calenda- 
rului astronomic arată funcţia lor de semn şi de prefigura- 
re. Astfel, cele douăsprezece zile dintre Crăciun şi Bobotea- 
ză (de la 25 decembrie la 6 ianuarie) prefigurează cele 
douăsprezece luni ale anului (ţăranii din Europa Centrală 
determină cantitatea de ploaie şi recolta din cele 12 luni 
care vor urma plecind.de la aceste 12 zile; la fel şi iudeii 
determinau cantitatea de apă a fiecărei luni în timpul 
sărbătorii corturilor). La Părinţii Bisericii, sabatul fiind a 


15 Imiul 8, 16; Wensinck, 169. 
14 Adincul lumii sau fătul înconjurat de apă. 


IL. E9 


şaptea zi a săptăminii evreieşti, duminica nu îl înlocuieşte, 
ci constituie a opta zi'* sau prima în sens absolut şi unic. 


„Dacă zilele săptăminii semnifică săptămîna cosmică în- - 


toarsă asupra ei înseşi sau totalitatea istoriei, ziua învierii, 
duminica, este, dimpotrivă, a opta zi, paştele săptăminal, 
şi înseamnă veşnicia (Sfintul Vasile cel Mare subliniază 
interdicţia de a îngenunchea, act de căinţă, duminica, 
deoarece în această zi se stă în picioare!€, într-o atitudine 
escatologică, expresie a epectazei, încordare spre parusie.) 

Cei patruzeci de ani din pustie, cele patruzeci de zile 
cînd Hristos a postit, cele patruzeci de zile ale Postului 
Mare sint zilele aşteptării dinaintea ajungerii la "pămîntul 
făgăduit'"?, Astfel, timpul păresimilor reprezintă, în mic, 
toată istoria, timpul aşteptării. Dimpotrivă, cele cincizeci 
de zile dintre Paşti şi Rusalii sint considerate ca cele 
-* cincizeci. de duminici (de.unde interdicţia de a îngenun- 
chea), timp al bucuriei, semn al veacului ce va să vină, 
inaugurat deja. 

“La fel, Crăciunul nu este numai o sărbătoare, ci şi un 
"timp sărbătoresc”, cînd lumina creşte: crescit lux. Crăciu- 
nul şi Boboteaza sînt manifestările solare ale lui Hristos: 
"Lună a Popoarelor“ şi "Soare răsărind”. În veacul ce va 
veni, spune Origen: "Toţi se vor împlini într-un Om desăvir- 
şit şi vor deveni un singur soare”. Pe cînd calendarul 
astronomic "orientează" omul în timpul semănatului şi al 
recoltatului, cel bisericesc nu este orientat, ci este Răsări- 
tul, timp ordonat. Fiecare An Nou este o istorie universală 
prescurtată, regenerată prin ordinea liturgică şi, pe de altă 
parte, fiecare zi este o feria, deschisă spre veacul viitor. 


15 SFINTUL VASILE, P.G. 29, 59 B; SFÎNTUL GRIGORE DIN NAZI- 
ANZ, P.G. 36, 429 C. Vezi JEAN DANIELOU, Bible et Liturgie, cap. 16. 

15 SFINTUL VASILE, De Spir. Sancto, 27; Canonul 19 al Sinodului 
din Niceea; totuşi, Origen notează: "Pentru cel desăvirşit toate zilele sint 
duminici" (P.G. 11, 1549 D.) 

17 Poate fi menţionată credinţa tradiţională după care sufletul unui 
mort rămine patruzeci de zile pe pămint înainte de a ajunge în sferele 
cereşti. 

Un botezat, atunci cînd e cufundat, trece prin potop, prin 
moartea timpului corupt şi renaşte pentru timpul mintuirii. 
Rugăciunea tainei ungerii harice: "Să-ţi slujească ţie prin 
tot cuvintul şi fapta”, îl arată pe om retras virtual din 
timpul pierzaniei şi pecetluit de darurile Sfintului Duh, 
consacrat, consemnat, destinat în totalitatea vieţii sale 
timpului miîntuirii. De aceea, după Sfintul loan, cel care-l 
urmează pe Hristos nu va veni la judecată (căci trecutul 
istoric este abolit deja) şi cel care se hrăneşte cu trupul lui 
Hristos a dobindit deja viaţa veşnică, trăieşte în timpul 
sacru. Dimpotrivă, iadul nu poate fi situat în timpul 
mintuirii, în veşnicie; esențialmente timp negativ şi subi- . 
ectiv, nu are loc, ontologic, în sii dai pozitiv şi universal al 
Împărăției lui Dumnezeu. 

Josua, oprind soarele în timpul trecerii prin ape, a 
înfăptuit ruptura nivelurilor, trecerea în timpul mintuirii; 
"Şi strimtă este poarta şi îngustă calea care duce-la viaţă" 
(Matei VII, 14) desemnează aceeaşi trecere. 

Practicile isihaste cultivă această poartă strimtă, 
experimentează un alt fel de timp. Lăsind un interval mai 
mare între expiraţie şi inspiraţie, trăieşti într-un alt ritm, 
într-un alt timp'*. 

Timpul este în mod esenţial "uzură"; Maitre Eckhart 
notează că nu există un mai mare obstacol în unirea cu 
Dumnezeu decit timpul. 

Însă în viziunea Păstorului lui Herma, Biserica este 
veşnic tinără deoarece fiinţa sa de-a pururi înverzind 
scapă muşcăturii timpului. Calendarul sărbătorilor şi al 
Sfinţilor valorifică -orice fărimă de timp, face din ea timp 
sacru, răspunzind aici pe pămint nostalgiei noastre după 
veşnicie. Liturghia apare astfel ca un sacrament al eterni- 
tăţii care integrează timpul în Logos - Chronocrator, Domn 
al timpului. 


5 Yoghinii subliniază influenţa respirației asupra existenţei şi explii- 
că prin ea tinereţea uimitoare a asceţilor; noaptea, ei reduc numărul res- 
piraţiilor lor la o zecime; socotită în ore, respiraţia (uzură, deci îimbătri- 
nire) unei zile de 24 de ore nu este pentru un yoghin decit de 12 ore de 
respiraţie. Dacă mănincă o dată pe zi, o face atunci o dată la 12 ore şi 
nu la cele 24 (v. M.ELIADE, Images et Symboles, Paris, 1952, pp.112-113). 


